ഒമിക്രൊൺ രാജ്യത്ത് അതിവേഗം പടരുന്നു – World Indian News\nന്യൂഡൽഹി: രാജ്യത്ത് സാധാരണ കൊറോണ ബാധിതരുടെ എണ്ണം കുറഞ്ഞുവരികയാണ്. സജീവമായ കേസുകളും കുറയുന്നത് തുടരുന്നു, എന്നാൽ ഒമിക്രൊൺ വേരിയന്റ് കേസുകൾ വർദ്ധിച്ചുകൊണ്ടിരിക്കുന്നു, ഇത് ആശങ്കയ്ക്ക് ഒരു പ്രധാന കാരണമാണ്. ചൊവ്വാഴ്ച കേന്ദ്ര ആരോഗ്യ മന്ത്രാലയം പുറത്തുവിട്ട കണക്കുകൾ പ്രകാരം, രാജ്യത്തെ മൊത്തം ഒമൈക്രോൺ കേസുകളുടെ എണ്ണം 220 കവിഞ്ഞു, എന്നിരുന്നാലും, ഈ രോഗികളിൽ 77 പേരും സുഖം പ്രാപിച്ചു. ഇതുവരെ 14 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും ഒമിക്‌റോണിൻറെ കേസുകൾ റിപ്പോർട്ട് ചെയ്തിട്ടുണ്ട്. മഹാരാഷ്ട്രയിൽ ചൊവ്വാഴ്ച വൈകുന്നേരത്തോടെ 11 പുതിയ ഒമൈക്രോൺ വേരിയന്റുകൾ റിപ്പോർട്ട് ചെയ്യപ്പെട്ടു. സംസ്ഥാനത്ത് ഒമൈക്രോൺ കേസുകളുടെ എണ്ണം 65 ആയി. രാജ്യത്ത് ഏറ്റവും കൂടുതൽ ഒമൈക്രോൺ കേസുകളുള്ളത് മഹാരാഷ്ട്രയിലാണ്. ചൊവ്വാഴ്ച, ജമ്മുവിൽ മൂന്ന് ഒമിക്‌റോൺ വേരിയന്റ് കേസുകൾ സ്ഥിരീകരിച്ചു. നവംബർ 30 ന് സാമ്പിളുകൾ എടുത്തതായും ഇപ്പോൾ മുഴുവൻ പ്രദേശത്തെയും ആർടിപിസിആർ പരിശോധനയ്ക്ക് ഉത്തരവിട്ടതായും നാഷണൽ സെന്റർ ഫോർ ഡിസീസ് കൺട്രോൾ (എൻസിഡിസി) അറിയിച്ചു.\nമന്ത്രാലയം രാവിലെ 8 മണിക്ക് അപ്‌ഡേറ്റ് ചെയ്ത ഡാറ്റ അനുസരിച്ച്, കഴിഞ്ഞ 24 മണിക്കൂറിനുള്ളിൽ 5,326 പുതിയ സാധാരണ കൊറോണ അണുബാധ കേസുകൾ കണ്ടെത്തുകയും 453 പേർ മരിക്കുകയും ചെയ്തു, അതിൽ 419 പേർ കേരളത്തിൽ നിന്നുള്ളവരാണ്. കേരളത്തിലെ നേരത്തെയുള്ള മരണങ്ങൾ പുതിയ കണക്കുമായി കൂട്ടിക്കുഴച്ച് പുറത്തുവിടുന്നതിനാൽ കണക്കുകൾ കൂടിവരികയാണ്. ഈ കാലയളവിൽ 3,170 സജീവ കേസുകളിൽ കുറവുണ്ടായിട്ടുണ്ട്. നിലവിൽ, സജീവ കേസുകൾ 79,097 ആയി കുറഞ്ഞു, ഇത് 574 ദിവസങ്ങളിലെ ഏറ്റവും താഴ്ന്നതും മൊത്തം കേസുകളുടെ 0.23 ശതമാനവുമാണ്.\nയു.എസില് ആദ്യ ഒമിക്രോണ് മരണം\nഅരുണാചലിലെ ദിബാങ് താഴ്‌വരയിൽ കുടുങ്ങിക്കിടന്ന ആറ് പേരെ ദിബാങ് താഴ്‌വരയിൽ നിന്ന് സൈന്യം ഒഴിപ്പിച്ചു


'അയാളൊരു കള്ളനാണേ..'; ക്രിക്കറ്റ് കാണാനെത്തിയ മല്യയെ കൂവി വിളിച്ച് ആരാധകര്; വീഡിയോ\n‘അയാളൊരു കള്ളനാണേ..’; ക്രിക്കറ്റ് കാണാനെത്തിയ വിജയ് മല്യയെ കൂവി വിളിച്ച് ആരാധകര്; വീഡിയോ\neditor Sunday, June 11th, 2017 8:28 pm 11 June, 2017\nലണ്ടന്: ക്രിക്കറ്റ് സ്റ്റേഡിയത്തില് താരങ്ങളെത്തുമ്പോള് ആര്‍പ്പു വിളികള് ഉയരുന്നത് സാധാരണ സംഭവമാണ്. താരങ്ങളെ കൂവി വിളിക്കുന്നതും പ്രതിഷേധം ഉയയരുന്നതും സ്വാഭാവികം തന്നെ. എന്നാല് കളികാണാനെത്തിയ ആരാധകനെതിരെ പ്രതിഷേധം ഉയരുന്നത് അപൂര്‍വ്വ സംഭവമാണ്. ഇന്ന് അത്തരത്തിലൊരും രംഗത്തിനാണ് ഇന്ത്യാ- ദക്ഷിണാഫ്രിക്ക ചാമ്പ്യന്‍സ്‌ട്രോഫി സാക്ഷ്യം വഹിച്ചത്.\nAlso read കര്‍ഷക സമരത്തിന്റെ പേരില് 80 കാരിക്ക് പൊലീസിന്റെ ക്രൂരമര്‍ദ്ദനം; സമരക്കാരെ തിരഞ്ഞുവന്ന പൊലീസ് വീട്ടില്‍ക്കയറി മര്‍ദ്ദിക്കുകയായിരുന്നെന്ന് ആരോപണം\nബാങ്കുകളില് നിന്ന് വന്‍തുക വായ്പയെടുത്ത് നാടുവിട്ട വിവാദ വ്യവസായിയും പിന്നീട് കോടതി പിടികിട്ടാപുളളിയായി പ്രഖ്യാപിക്കുകയും ചെയ്ത വിജയ് മല്യയെ കളികാണാനെത്തിയപ്പോഴാണ് ഇന്ത്യന് ആരാധകര് അദ്ദേഹത്തെ കൂവി വരവേറ്റത്. ഓവല് സ്റ്റേഡിയത്തിന് അകത്തേക്ക് വരുന്നതിനിടെയാണ് വിജയ് മല്യയെ കളളനെന്ന് വിളിച്ച് ആരാധകര് തങ്ങളുടെ പ്രതിഷേധം അറിയിച്ചത്.\n‘കള്ളന് കള്ളന്, മല്യ ഒരു കളളനാണ്, അയാളൊരു കളളനാണ്’ തുടങ്ങിയ വാക്കുകള് കാണികള് ഒന്നടങ്കം വിളിച്ച പറയുകയായിരുന്നു. കഴിഞ്ഞദിവസം ഇന്ത്യ-പാകിസ്ഥാന് മത്സരം കാണാന് മല്യയെത്തിയത് വാര്‍ത്തയായപ്പോള് താന് ഇനിയുള്ള മത്സരങ്ങള്‍ക്കും ഉണ്ടാകുമെന്ന മല്യ പ്രതികരിച്ചിരുന്നു.\nഅന്ന് കളി കാണാനെത്തിയ മല്യ മുന് ഇന്ത്യന് നായകനും കമന്റേറുമായ സുനില് ഗാവസ്‌കര്‍ക്കൊപ്പം നില്‍ക്കുന്ന ചിത്രങ്ങള് പുറത്ത് വന്നിരുന്നു. ഇതിന് പിന്നാലെ ഇന്ത്യന് നായകന് കോഹ്‌ലിയുടെ ഒരു ചാരിറ്റി പ്രോഗ്രാം വേദിയിലേക്ക് ക്ഷണിക്കാതെയെത്തിയതും ഇന്ത്യന് മാധ്യമങ്ങള് ആഘോഷിച്ചിരുന്നു. ഇതിന് പിന്നാലെയാണ് രണ്ടാം മത്സരം കാണാനെത്തിയ മല്യക്ക് ആരാധകര് പണി കൊടുത്തത്.\nDont mis കേരളത്തില് 100 ശതമാനം ആധാറെന്ന് മനോരമ; അതെങ്ങനെ 100 ശതമാനമാകും ഞങ്ങളെടുത്തില്ലല്ലോയെന്ന് സോഷ്യല്‍മീഡിയ\nക്രിക്കറ്റുമായി അടുത്ത ബന്ധമുള്ള മല്യ ഐ.പി.എല്ലില് ബാഗ്ലൂര് റോയല് ചാലഞ്ചേഴ്സിന്റെ ഉടമയായിരുന്നു. സ്വത്ത് തട്ടിപ്പ് കേസുമായി ബന്ധപ്പെട്ടതിനെത്തുടര്‍ന്നാണ് ടീമിന്റെ ഉടമസ്ഥതയില് നിന്നും മല്യ പിന്മാറുന്നത്. അതിനു മുമ്പ് ടീമിന്റെ മത്സരങ്ങളെല്ലാം ഗ്യാലറിയിലെത്തി മല്യ കാണാറുണ്ടായിരുന്നു.\nരാജ്യം പിടികിട്ടാപുള്ളിയായി പ്രഖ്യാപിച്ച് മല്യയെ രാജ്യത്തെത്തിക്കാന് ശ്രമിക്കുന്നതിനിടെയാണ് കളികള് ആസ്വദിച്ച് ഇംഗ്ലണ്ടില് കഴിയുന്ന വ്യവസായിയുടെ ചിത്രങ്ങള് പുറത്ത് വന്നിരുന്നത്. നേരത്തെ സ്‌കോട്ലന്‍ഡ് യാര്‍ഡ് അറസ്റ്റ് ചെയ്ത മല്യയെ ജാമ്യത്തില് വിടുകയായിരുന്നു. എന്തായാലും കളി കാണാനെത്തിയ മല്യക്ക് ഇന്ത്യന് ആരാധകര് നല്ല പണിയാണ് നല്‍കിയിരിക്കുന്നത്.


പി.ബി.ആര്.പിള്ളയ്ക്ക് ഔദ്യോഗിക ബഹുമതികളോടെ യാത്രാമൊഴി | P.B.R Pillai | Kottayam\nപി.ബി.ആര്.പിള്ളയ്ക്ക് ഔദ്യോഗിക ബഹുമതികളോടെ യാത്രാമൊഴി\nപ്രമുഖ നേതാക്കള് ഉള്‍പ്പെടെ വന് ജനാവലി ആദരാഞ്ജലിയര്‍പ്പിക്കാനെത്തി.\nPublished: Apr 27, 2016, 01:00 AM IST\nകോട്ടയം: കഴിഞ്ഞദിവസം അന്തരിച്ച മുന് ഏറ്റുമാനൂര് എം.എല്.എ.യും ആദര്‍ശ രാഷ്ട്രീയത്തിന്റെ മുന്നണിപ്പോരാളിയുമായിരുന്ന പി.ബി.ആര്.പിള്ളയ്ക്ക് ഔദ്യോഗിക ബഹുമതികളോടെ അന്ത്യാഞ്ജലി. അയ്മനം മര്യാത്തുരുത്ത് പുതുവായില് തറവാട് വീട്ടുവളപ്പില് ചൊവ്വാഴ്ച വൈകീട്ടുനടന്ന സംസ്‌കാരച്ചടങ്ങില് വിവിധ മേഖലകളില്‍പ്പെട്ട പ്രമുഖ നേതാക്കള് ഉള്‍പ്പെടെ വന് ജനാവലി ആദരാഞ്ജലിയര്‍പ്പിക്കാനെത്തി.\n'മാതൃഭൂമി' മാനേജിങ് ഡയറക്ടര് എം.പി.വീരേന്ദ്രകുമാര് എം.പി.ക്കുവേണ്ടി കോട്ടയം യൂണിറ്റ് മാനേജര് ടി.സുരേഷ് മൃതദേഹത്തില് പുഷ്പചക്രം അര്‍പ്പിച്ചു. സി.പി.എം. പോളിറ്റ് ബ്യൂറോ അംഗം പിണറായി വിജയന്, മന്ത്രി തിരുവഞ്ചൂര് രാധാകൃഷ്ണന്, എല്.ഡി.എഫ്. കണ്‍വീനര് വൈക്കം വിശ്വന്, കെ.സുരേഷ് കുറുപ്പ് എം.എല്.എ., ജസ്റ്റിസ് കെ.ടി.തോമസ്, ജനതാദള് (യു) സംസ്ഥാന സെക്രട്ടറി ജനറല് ഡോ. വര്‍ഗീസ് ജോര്‍ജ്, സംസ്ഥാന സമിതി അംഗം ആര്.കെ.കര്‍ത്ത, സി.പി.എം. ജില്ലാ സെക്രട്ടറി വി.എന്.വാസവന്. കോണ്‍ഗ്രസ് (എസ്) സംസ്ഥാന പ്രസിഡന്റ് രാമചന്ദ്രന് കടന്നപ്പള്ളി, ഡി.സി.സി.പ്രസിഡന്റ് ടോമി കല്ലാനി, തോമസ് ചാഴികാടന്, ജനതാദള് (എസ്) ജില്ലാ സെക്രട്ടറി എം.ടി.കുര്യന്, ബി.ജെ.പി. നേതാക്കളായ അഡ്വ. എം.എസ്.കരുണാകരന്, ഏറ്റുമാനൂര് രാധാകൃഷ്ണന്, ബി.ഡി.ജെ.എസ്. സംസ്ഥാന പ്രസിഡന്റ് തുഷാര് വെള്ളാപ്പള്ളി, കോട്ടയം എസ്.എന്.ഡി.പി.യൂണിയന് പ്രസിഡന്റ് എ.ജി.തങ്കപ്പന്, കോട്ടയം എന്.എസ്.എസ്. യൂണിയന് പ്രസിഡന്റ് പി.ബാലകൃഷ്ണപിള്ള, സെക്രട്ടറി എ.എം.രാധാകൃഷ്ണന്‍നായര് തുടങ്ങിയവര് വസതിയിലെത്തി അന്ത്യോപചാരമര്‍പ്പിച്ചു.\nപി.ബി.ആര്.പിള്ളയുടെ ജ്യേഷ്ഠസഹോദരന് പി.കെ.കൃഷ്ണപിള്ളയുടെ മകന് അഡ്വ. കെ.സന്തോഷ്‌കുമാര്, സഹോദരി സരസ്വതി അമ്മയുടെ മക്കളായ ഗോപകുമാര്, പ്രിയദര്‍ശന്, സതീഷ്‌കുമാര് എന്നിവരാണ് അന്ത്യകര്‍മങ്ങള് നടത്തിയത്.


സംസ്ഥാനത്ത് കൊറോണ ജാഗ്രത തുടരുന്നു; വൈറസ് വ്യാപനം തടയാന് സര്‍വ്വസജ്ജമായി ആരോഗ്യ വകുപ്പ് |\nസംസ്ഥാനത്ത് കൊറോണ ജാഗ്രത തുടരുന്നു; വൈറസ് വ്യാപനം തടയാന് സര്‍വ്വസജ്ജമായി ആരോഗ്യ വകുപ്പ്\nKasaragod, First Published 4, Feb 2020, 5:56 AM IST\nകേരളത്തിൽ മൂന്നാമത്തെ കൊറോണ ബാധ കാസര്‍കോട് സ്ഥിരീകരിച്ചതിന്‍റെ പശ്ചാത്തലത്തില് ജില്ലയില് പ്രതിരോധ പ്രവര്‍ത്തനങ്ങള് ഏകോപിപ്പിക്കുന്നതിനായി 15 ഉപസമിതികൾക്ക് രൂപം നൽകി. ഇവയുടെ പ്രവര്‍ത്തനവും ആരംഭിച്ചു.\nകാസര്‍കോട്: സംസ്ഥാനത്ത് കൊറോണ ജാഗ്രത തുടരുന്നു. വൈറസ് വ്യാപനം തടയുന്നതിന് കാസര്‍കോട് ജില്ലയിൽ 34 ഐസോലേഷന് മുറികള് സജ്ജമാക്കിയതായി ആരോഗ്യ വകുപ്പ് അറിയിച്ചു. ജില്ലാ ആശുപത്രിയില് 18 ഐസോലേഷന് മുറികളും ജനറല് ആശുപത്രിയില് 12 ഐസോലഷന് മുറികളും സ്വകാര്യ ആശുപത്രിയില് നാല് ഐസോലേഷന് മുറികളുമാണ് ഒരുക്കിയിരിക്കുന്നത്. ഇനിയും നാലുപേരുടെ സാമ്പിൾ പരിശോധനാഫലം ആണ് ലഭിക്കാനുള്ളത്. ഇത് ഉടനെ തന്നെ ലഭിക്കുമെന്നും ആരോഗ്യവകുപ്പ് വ്യക്തമാക്കി.\nരോഗം സ്ഥിരീകരിച്ച ഒരാൾ മാത്രമാണ് കാസര്‍കോട് ജില്ലയില് ഇപ്പോൾ ചികിത്സയിലുള്ളത്. പ്രതിരോധ പ്രവര്‍ത്തനങ്ങള് ഏകോപിപ്പിക്കുന്നതിനായി ജില്ലയില് 15 ഉപസമിതികൾക്ക് രൂപം നൽകി. ഇവയുടെ പ്രവര്‍ത്തനവും ആരംഭിച്ചു. എല്ലാ ദിവസവും വൈകീട്ട് ഉപസമിതിയുടെ ചുമതലയുള്ള ഉദ്യോഗസ്ഥര് ജില്ലാ കളക്ടര്‍ക്ക് റിപ്പോര്‍ട്ട് നല്‍കണം. ചൈനയിൽ നിന്നും എത്തിയവരും അവരുടെ ബന്ധുക്കളുമായി 85 പേരാണ് നിലവിൽ വീടുകളില് നിരീക്ഷണത്തിലാണ്. കൊറോണ വൈറസ് വ്യാപനവുമായി ബന്ധപ്പെട്ട് വിവരങ്ങള് അറിയുന്നതിനും കൈമാറുന്നതിനും കാഞ്ഞങ്ങാട് ജില്ലാ ആശുപത്രിയില് 24 മണിക്കൂര് പ്രവര്‍ത്തിക്കുന്ന കോള് സെന്റര് പ്രവര്‍ത്തനം ആരംഭിച്ചിട്ടുണ്ട്. കളക്ടറേറ്റിലും കോള് സെന്റര് പ്രവര്‍ത്തിക്കുന്നുണ്ട്.\nAlso Read: കേരളത്തിൽ മൂന്നാമത് ഒരാൾക്ക് കൂടി കൊറോണ സ്ഥിരീകരണം: കാസര്‍കോട്ട് ചികിത്സയിൽ\nമൂന്നാമത്തെ കൊറോണ വൈറസ് ബാധയും സ്ഥിരീകരിച്ചതോടെ, കേരളം രോഗബാധയെ സംസ്ഥാന ദുരന്തമായി പ്രഖ്യാപിച്ചു. അതീവ ജാഗ്രതയോടെ ഇനിയുള്ള ദിവസങ്ങളിൽ പ്രവര്‍ത്തനം തുടരുമെന്നും, ഇനിയും ചൈനയിൽ നിന്നുള്ളവർ തിരികെയെത്തുമെന്നും, അവരെ പരിഭ്രാന്തി പരത്താതെ ക്വാറന്‍റൈൻ ചെയ്യാൻ നടപടിയുണ്ടാകുമെന്നും ആരോഗ്യമന്ത്രി കെ കെ ശൈലജ ഇന്നലെ വ്യക്തമാക്കി.\nAlso Read: കൊറോണ സംസ്ഥാനദുരന്തമായി പ്രഖ്യാപിച്ചു: വിപുലമായ ജാഗ്രതയിലേക്ക് കേരളം\nLast Updated 5:56 AM IST


Want to see the color when you buy the phone?Anweshanam\nഫോണ് വാങ്ങുമ്പോള് നിറം നോക്കണോ?...\nഫോണ് വാങ്ങുമ്പോള് നിറം നോക്കണോ?\nNEWS | Saturday, April 20, 2019 4:32 PM IST\nഅറിഞ്ഞിരിക്കാം ചില കാര്യങ്ങള്\nകറുപ്പ്, വെളുപ്പ്, സില്‍വര് , ഗോള്‍ഡ് തുടങ്ങിയവ ആയിരുന്നു പൊതുവെ ആദ്യകാലത്ത് 'കുലീനത്തമുള്ള' സ്മാര്‍ട് ഫോണുകളുടെ അംഗീകരിക്കപ്പെട്ട നിറങ്ങള്. ഇതിനും ഐഫോണിന്റെ സ്വാധീനമെന്നു വേണമെങ്കില് വിശേഷിപ്പിക്കാമെന്നു തോന്നുന്നു. മറ്റു കളറുകളിലുള്ള സ്മാര്‍ട് ഫോണുകള് വില കുറഞ്ഞവയാണെന്നു പോലും കരുതിയിരുന്ന കാലമുണ്ടായിരുന്നു. എന്നാല്, കഴിഞ്ഞ ഏതാനും വര്‍ഷമായി അതെല്ലാം പഴങ്കഥകളായി പരിണമിച്ചു കഴിഞ്ഞിരിക്കുന്നുവെന്ന് പുതിയ മോഡലുകളെ നോക്കുമ്പോള് മനസ്സിലാകും.\nനിങ്ങള് തിരഞ്ഞെടുക്കുന്ന ഫോണിന്റെ നിറം നിങ്ങളുടെ വ്യക്തിത്വത്തെ പ്രതിഫലിപ്പിക്കുമോ?\nഉണ്ടെന്ന് ചിലര് പറയുന്നു. പച്ച, നീല, ചുവപ്പ് തുടങ്ങി കൂടുതല് നിറങ്ങളുള്ള സ്മാര്‍ട് ഫോണുകള് ഇന്നു ധാരാളമായി വിപണിയിലേക്ക് എത്തുകയാണ്. ഇന്നു ഫോണ് നിര്‍മാണ കമ്പനികള് ലോകത്തെ വമ്പന് ഡിസൈനര്‍മാരുടെയും മറ്റും സേവനം തേടുന്നുമുണ്ട്. ആന്‍ഡ്രോയിഡ് ഫോണുകളെ നോക്കിയാല് ക്വാല്‍കമിന്റെ പ്രൊസസര്, സോണിയുടെ ക്യാമറ മൊഡ്യൂള് അങ്ങനെ ഹാര്‍ഡ്‌വെയര് എല്ലാം തന്നെ ഒരേപോലെയാണ്. നിര്‍മാണത്തിലും നിറത്തിലുമെങ്കിലും തങ്ങളുടെ ഫോണ് വ്യത്യസ്തമാകാതിരുന്നാല് എങ്ങനെയാണ് എന്നതാണ് ഈ കമ്പനികളുടെ ചിന്തയെന്നു തോന്നും ഇപ്പോഴത്തെ പോക്കു കണ്ടാല്. പക്ഷേ, താഴേയ്ക്കിടയിലുള്ള ഫോണുകള് മാത്രമല്ല വര്‍ണ്ണവൈവിധ്യവുമായി എത്തുന്നത്.\nനിറം കണ്ട് ഒരാള് ഫോണ് വാങ്ങുമോ?\nഫോണ് നിറങ്ങളെ പറ്റിയുള്ള ചില വാദങ്ങള് വെള്ള നിറത്തിലുള്ള ഫോണുകള് വാങ്ങുന്നത് ചിട്ടയായ ജീവിതം നടത്തുന്നവരാണ് എന്നൊരു വാദമുണ്ട്. എളുപ്പം ചെളിയും അഴുക്കും പിടിക്കുകയും അവ എടുത്തുകാണിക്കുകയും ചെയ്യുന്നതാണല്ലോ വെളുത്ത നിറം. അതുകൊണ്ട്, ഈ നിറം വേണമെന്നു തീരുമാനിക്കുന്നവര് വളരെ സൂക്ഷിച്ചു മാത്രം ഉപയോഗിക്കുമെന്നു മനസ്സില് തീരുമാനമെടുത്തവര് ആകാമെന്നതാണ് ഒരു വാദം.കറുത്ത നിറം തിരഞ്ഞെടുക്കുന്നവര് സ്മാര്‍ട് ഫോണിനെ പറ്റി അത്രകണ്ട് ശ്രദ്ധ നല്‍കാന് ഉദ്ദേശിക്കാത്തവര് ആകാമെന്നാണ് പറയുന്നത്. നിറവ്യത്യാസമുള്ള മോഡലുകള് പുറത്തിറക്കുന്ന രീതി നിര്‍മ്മാതാക്കളും കൊണ്ട് വന്നു ഇന്ത്യന് പെണ്‍കുട്ടികള് (കാശുണ്ടെങ്കില്) സ്വര്‍ണ്ണ നിറത്തിലുള്ള ഫോണുകളാകും ഇഷ്ടപ്പെടുക എന്നൊരു വാദമുണ്ട്. പക്ഷേ, ഇതിനൊന്നും ഒരു തെളിവും ഇല്ല. സ്വര്‍ണ്ണ ഭ്രമം സ്മാര്‍ട് ഫോണിലേക്കും പകരുമെന്നായിരിക്കാം ഈ വാദമുയര്‍ത്തുന്നവരുടെ മനസ്സിലുള്ളത്.\nതുടക്ക കാലത്ത് കറുപ്പ്, വെളുപ്പ്, സില്‍വര് മോഡലുകളായിരുന്നു താരങ്ങള്. പിന്നീട് ചില കമ്പനികള് സ്‌പെഷ്യല് എഡിഷന് എന്നു പറഞ്ഞ് നിറവ്യത്യാസമുള്ള മോഡലുകള് പുറത്തിറക്കുന്ന രീതി വന്നു. നിറങ്ങള് വ്യത്യസ്തമായിക്കോട്ടെ എന്ന് ചിന്തിക്കുന്നവരും ഏറെയാണ്. എന്നാല്, തങ്ങളുടെ കൈയ്യിലിരിക്കുന്ന ഫോണ് നിറത്തില് അല്‍പം വ്യത്യസ്തമായിക്കോട്ടെ എന്നു ചിന്തിക്കുന്നവരുടെ എണ്ണം നാള്‍ക്കുനാള് വര്‍ധിക്കുന്നുവെന്നാണ് പുതിയ റിപ്പോര്‍ട്ടുകള് സൂചിപ്പിക്കുന്നത്. തങ്ങളുടെ വ്യക്തിത്വത്തിന് അല്‍പം മാറ്റു കൂട്ടുന്ന നിറങ്ങള് ആളുകള് തിരഞ്ഞെടുക്കുന്നുവത്രെ. വസ്ത്രം പോലെ ശ്രദ്ധ പിടിക്കുന്ന ഒന്നായി സ്മാര്‍ട് ഫോണ് മാറിക്കഴിഞ്ഞല്ലോ.എന്നാല്, തങ്ങളുടെ കൈയ്യിലിരിക്കുന്ന ഫോണ് നിറത്തില് അല്‍പം വ്യത്യസ്തമായിക്കോട്ടെ എന്നു ചിന്തിക്കുന്നവരുടെ എണ്ണം നാള്‍ക്കുനാള് വര്‍ധിക്കുന്നുവെന്നാണ് പുതിയ റിപ്പോര്‍ട്ടുകള് സൂചിപ്പിക്കുന്നത്. തങ്ങളുടെ വ്യക്തിത്വത്തിന് അല്‍പം മാറ്റു കൂട്ടുന്ന നിറങ്ങള് ആളുകള് തിരഞ്ഞെടുക്കുന്നുവത്രെ. വസ്ത്രം പോലെ ശ്രദ്ധ പിടിക്കുന്ന ഒന്നായി സ്മാര്‍ട് ഫോണ് മാറിക്കഴിഞ്ഞല്ലോ. വണ്‍പ്ലസിന്റെ ഫോണുകളിലെ നിറങ്ങളുടെ ഉപയോഗം പഠനാര്‍ഹമാണെന്നു പറയുന്നു. സാംസങ്, വാവെയ്, എച്ടിസി തുടങ്ങിയ കമ്പനികളൊക്കെ ഇപ്പോള് ഡിസൈനിനൊപ്പം ആകര്‍ഷകമായ നിറവും തങ്ങളുടെ ഫോണുകള്‍ക്കു നല്‍കാന് ഉത്സാഹം കാണിക്കുന്നുവെന്നാണ് പുതിയ വാര്‍ത്തകള് പറയുന്നത്. വരും വര്‍ഷങ്ങളിലും നിറത്തിനും ഡിസൈനിനുമുള്ള പ്രാധാന്യം കൂടി വരുമെന്നും വാദങ്ങളുണ്ട്.\nവേളാങ്കണ്ണി തീര്‍ഥാടകർക്ക് നേരെ അക്രമം: ആറ് ഹിന്ദുമുന്നണി പ്രവർത്തകർ അറസ്റ്റിൽ\nശബരിമലയിൽ വീണ്ടും തന്ത്രി ആയി നിയമിക്കണമെന്നാവശ്യപ്പെട്ടു മുന്‍തന്ത്രി കണ്ഠരര് മോഹനരര് ഹൈക്കോടതിയിൽ\n‘കാശ്മീരിൽ’ ഇന്ത്യക്ക് അമേരിക്കയുടെ പിന്തുണ; പാകിസ്ഥാൻ അന്താരാഷ്ട്ര നീതിന്യായ കോടതിയിലേക്ക്\nകനത്ത മഴക്ക് സാധ്യത; നാല് ജില്ലകളിൽ യെല്ലോ അലർട്ട്\nദുരന്തം വിതച്ച കവളപ്പാറയിൽ ഇന്ന് കണ്ടെടുത്തത് രണ്ട് മൃതദേഹങ്ങൾ\nനിസാമാബാദിന്റെ പേര് ‘ഇന്ദൂരു’ എന്നാക്കണമെന്ന് ആവശ്യപ്പെട്ട് ബിജെപി എംപി\nവെടിനിര്‍ത്തല് കരാര് ലംഘിച്ച് പാകിസ്ഥാന്; ജമ്മുകശ്മീർ വെടിവെയ്പ്പിൽ ഒരു ഇന്ത്യന് സൈനികന് കൊല്ലപ്പെട്ടു


താമസിക്കാൻ ഒരിടം പോലും കിട്ടിയില്ല: തപ്സി പന്നു : Bollywood News\nThursday, June 13, 2019 9:54 AM IST\nതെന്നിന്ത്യൻ സിനിമയിൽ നിന്ന് ബോളിവുഡിലേക്കു കൂടുമാറിയ തപ്സിക്ക് ഇപ്പോൾ അവിടെ അവസരങ്ങളുടെ പെരുമഴയാണ്. പിങ്ക്, ബേബി, നാം ഷബാന തുടങ്ങിയ ഹിറ്റ് ചിത്രങ്ങൾക്ക് ശേഷം തുടരെത്തുടരെ നല്ല സിനിമകളും കഥാപാത്രങ്ങളും തപ്സിക്ക് ലഭിച്ചുകൊണ്ടിരിക്കുന്നു.\nഎന്നാൽ താമസിക്കാൻ ഒരിടം പോലുമില്ലാത്ത ഒരു കാലം കരിയറിന്‍റെ തുടക്കത്തിൽ തനിക്കുണ്ടായിരുന്നു എന്ന് മുംബൈ മിററിന് നൽകിയ അഭിമുഖത്തിൽ തപ്സി പറഞ്ഞു. തുടക്കകാലത്ത് താൻ നേരിട്ട ഏറ്റവും വലിയ പ്രശ്നവും ഇതു തന്നെയായിരുന്നു. ഹൈദരാബാദിൽ നിന്ന് ദില്ലിയിലേക്ക് താമസം മാറിയപ്പോൾ താമസിക്കാൻ ഒരു അപ്പാർട്മെന്‍റിന് വേണ്ടി ഏറെ അലയേണ്ടി വന്നു. എന്‍റെ ജോലി അഭിനയമാണെന്നതായിരുന്നു പ്രശ്നം. 500 രൂപ കൊടുത്ത് എന്‍റെ സിനിമ കാണുന്നതിന് അവർക്ക് വിരോധമില്ല.\nപക്ഷെ എനിക്ക് താമസിക്കാൻ ഇടം തന്നുകൂടാ. മാസങ്ങളോളം എടുത്താണ് ദില്ലിയിൽ താമസിക്കാൻ ഒരിടം കണ്ടെത്തിയത്. ഹൈദരാബാദിൽ ഈ പ്രശ്നം ഉണ്ടായിരുന്നില്ല. എന്നാൽ ഇപ്പോൾ നല്ലൊരു അപ്പാർട്മെന്‍റ് ലഭിച്ചു. അനിയത്തിക്കൊപ്പം അവിടെയാണ് താമസിക്കുന്നത്. അച്ഛനും അമ്മയും ഹൈദരാബാദിൽ തന്നെയാണ്- തപ്സി പറഞ്ഞു.\nഅക്ഷയ് കുമാറിനൊപ്പം മിഷൻ മംഗൾ എന്ന ചിത്രത്തിലാണ് തപ്സി ഇപ്പോൾ അഭിനയിച്ചു കൊണ്ടിരിക്കുന്നത്. അത് കഴിഞ്ഞാൽ സാന്‍റ് കി ആഗ് എന്ന ചിത്രത്തിൽ അഭിനയിക്കും. അറുപതുകാരിയായ ഷാർപ് ഷൂട്ടറെയാണ് ഈ ചിത്രത്തിൽ തപ്സി അവതരിപ്പിക്കുന്നത്. തപ്സിയുടേതായി ഏറ്റവുമൊടുവിൽ തിയറ്ററിലെത്തിയ ബഡ്‌ലക്കിന് മികച്ച വിജയം നേടാൻ കഴിഞ്ഞിരുന്നു.\nവിജയ്-ആറ്റ്ലി കൂട്ടുകെട്ടിലൊരുങ്ങിയ മെർസൽ ഹിന്ദിയിലേക്ക് റീമേക്ക് ചെയ്യുമെന്\n"മാലാഖയാണ് നീ..'; മകളുടെ പിറന്നാൾ ആഘോഷമാക്കി സണ്ണി ലിയോണി


Namita, Khushboo, Temple, Fan, Tamilnadu, Sex Bomb, നമിത, കുശ്‍ബു, തമിഴ്‍നാട്, ക്ഷേത്രം, ആരാധകര്, - Malayalam Filmibeat\n| Published: Sunday, September 7, 2008, 16:05 [IST]\nതമിഴ് സിനിമാ പ്രേമികളുടെ ഹരമായിരുന്നു ഒരു കാലത്ത് കുശ്‍ബു. സൂപ്പര് താരങ്ങളെല്ലാം ഈ സുന്ദരിക്കുട്ടിയ്ക്ക് പിറകെ പാഞ്ഞിരുന്നു. മാദകത്വത്തിന് പുതിയ തിരക്കഥ ചമച്ച കുശ്‍ബുവിന് തമിഴ് മക്കളുടെ വകയായി ക്ഷേത്രവും പിറന്നു.\nതെന്നിന്ത്യയിലെ പുതിയ സെന്‍സേഷന് നമിതയും പറയുന്നത്, തന്റെ പേരിലും ക്ഷേത്രങ്ങള് വേണമെന്നാണ്. തിരുനെല്‍വേലി ജില്ലയിലെ തൂത്തുക്കുടിയില് ആരാധകര് നമിതയ്ക്കു വേണ്ടി ക്ഷേത്രം നിര്‍മ്മിക്കുന്ന തിരക്കിലാണ്.\nതന്റെ ക്ഷേത്രത്തില് എല്ലാ മതസ്ഥര്‍ക്കും പ്രവേശനമുണ്ടായിരിക്കുമെന്ന് നമിത വ്യക്തമാക്കി കഴിഞ്ഞു. ദരിദ്രരായ കുട്ടികളുടെ പഠിക്കാനുളള ആഗ്രഹം സാക്ഷാത്കരിക്കാന് ആരാധകര് എന്തെങ്കിലും ചെയ്യണമെന്നും നമിത ആവശ്യപ്പെട്ടു. ഇതിനു വേണ്ടി താരം എത്ര തുക സംഭാവന ചെയ്യുമെന്ന് വ്യക്തമാക്കിയിട്ടില്ല.\nകുശ്‍ബുവിനു വേണ്ടിയും ക്ഷേത്രമുയര്‍ന്നത് തൂത്തുക്കുടിയിലാണ്. എന്നാല് വിവാഹ ബാഹ്യ രതിയെക്കുറിച്ച് അവരുടെ പ്രസ്താവന വന്നപ്പോള് കോപാകുലരായ ആരാധകഭക്തര് ക്ഷേത്രം നശിപ്പിച്ചിരുന്നു. നമിതയുടെ ക്ഷേത്രത്തിനും ആ ഗതിയുണ്ടാകുമോ എന്ന് കാത്തിരുന്നു കാണാം.\nStory first published: Sunday, September 7, 2008, 16:05 [IST]


താളം തെറ്റിച്ച് തൊഴില് ഇല്ലായ്മ; രണ്ടാം തരംഗത്തില് ജോലി നഷ്ടമായത് ഒരു കോടി പേര്‍ക്ക്\n01 Jun, 2021, 11:36 am\nന്യൂദല്‍ഹി: കൊവിഡിന്റെ രണ്ടാം തരംഗത്തില് ഇന്ത്യയില് ഒരു കോടി പേര്‍ക്ക് ജോലി നഷ്ടമായെന്ന് സെന്റര് ഫോര് മോണിറ്ററിങ്ങ് ഇന്ത്യന് എക്കോണമി. 97 ശതമാനം കുടുംബങ്ങളുടെ വരുമാനം ഇടിഞ്ഞുവെന്നും കണക്കുകള് സൂചിപ്പിക്കുന്നു.\nരണ്ടാം തരംഗത്തിന്റെ തീവ്ര വ്യാപനത്തെ തുടര്‍ന്ന് വിവിധ സംസ്ഥാനങ്ങള് ലോക്ഡൗണ് പ്രഖ്യാപിച്ചിരുന്നു. ഇത് കോടിക്കണക്കിന് ആളുകള്‍ക്ക് ജോലി നഷ്ടമാകാന് കാരണമായി.\nഏപ്രില് മാസത്തില് 8 ശതമാനമായിരുന്ന തൊഴിലില്ലായ്മ നിരക്ക് മെയ് മാസത്തില് 12 ശതമാനമായി ഉയര്‍ന്നു. 2020 മെയ് മാസത്തില് 23.5 എന്ന റെക്കോഡ് ഉയരത്തിലായിരുന്നു രാജ്യത്തെ തൊഴിലില്ലായ്മ നിരക്ക്. ഇതില് നിന്ന് തിരിച്ചുവരുന്നതിനിടെയാണ് വീണ്ടും രണ്ടാം തരംഗം തൊഴില് മേഖലയുടെ താളം തെറ്റിച്ചത്.\nതിരിച്ചുവരവ് പെട്ടെന്നുണ്ടാകില്ലെന്നാണ് പഠനം സൂചിപ്പിക്കുന്നത്. അസംഘടിത മേഖല താരതമ്യേന വേഗത്തില് മെച്ചപ്പെടുമെങ്കിലും മറ്റു മേഖലകള്‍ക്ക് സാവധാനത്തില് മാത്രമേ തിരിച്ചു വരാന് സാധിക്കുകയുള്ളൂ.\nകുടുംബങ്ങളുടെ വരുമാനത്തില് വലിയ കുറവാണ് വന്നിരിക്കുന്നത് എന്നാണ് 1.75 ലക്ഷം വീടുകളില് നടത്തിയ പഠനം സൂചിപ്പിക്കുന്നതെന്ന് സെന്റര് ഫോര് മോണിറ്ററിങ്ങ് ഇന്ത്യന് എക്കണോമിയുടെ സിഇഒ മഹേഷ് വ്യാസ് പറഞ്ഞു.


ഭാര്യയോടുള്ള ദേഷ്യത്തിൽ മകനെ കൊലപ്പെടുത്താൻ ശ്രമം; പരാജയപ്പെട്ടപ്പോൾ പിഞ്ചു മകളെ വെള്ളത്തിൽ മുക്കി കൊന്നു - Janayugom Online\nഭാര്യയോടുള്ള ദേഷ്യത്തിൽ മകനെ കൊലപ്പെടുത്താൻ ശ്രമം; പരാജയപ്പെട്ടപ്പോൾ പിഞ്ചു മകളെ വെള്ളത്തിൽ മുക്കി കൊന്നു\nഭാര്യയുമായി വഴക്കിട്ട ഭർത്താവ് ദേഷ്യത്തിൽ ആറ് വയസ്സുകാരൻ മകനെ കഴുത്തിൽ കയർ കുരുക്കി കൊലപ്പെടുത്താൻ ശ്രമിച്ചു. ശ്രമം പരാജയപ്പെട്ടതിനെ തുടർന്ന് പ്രതി മൂന്നര വയസ്സുകാരി മകളെ വെള്ളത്തിൽ മുക്കി കൊലപ്പെടുത്തി. അഞ്ചുഗ്രാമത്തിനു സമീപം മയിലാടി മാർത്താണ്ഡപുരം സ്വദേശി ശെന്തിൽ കുമാർ(42) ആണ് ക്രൂരകൃത്യം നടത്തിയത്. ചൊവ്വാഴ്ച വൈകുന്നേരമായിരുന്നു സംഭവം. ക്രൂരകൃത്യത്തിന് ശേഷം ഒളിവിൽ പോയ പ്രതിക്കായി അന്വേഷണം ആരംഭിച്ചു.\nഭാര്യ രാമലക്ഷ്മിയുമായുണ്ടായ വഴക്കാണ് ക്രൂരതയിലെത്തിച്ചത്. വഴക്കിട്ടശേഷം ശെന്തിൽ പുറത്തുപോയി അല്പസമയത്തിനുള്ളിൽ മകൻ ശ്യാം സുന്ദറി(7)നെ കാണാതാകുകയായിരുന്നു. മകനെ അന്വേഷിച്ച് രാമലക്ഷ്മി സമീപത്തെ ബന്ധു വീട്ടിലെത്തിയപ്പോൾ, കുട്ടിയെ കഴുത്തിൽ കയർ മുറുകി ബോധംകെട്ട നിലയിൽ കണ്ടെത്തുകയായിരുന്നു. ഈസമയം വീട്ടിൽ മറ്റാരുമുണ്ടായിരുന്നില്ല.\nമകനെ നാഗർകോവിലിലെ സ്വകാര്യ ആശുപത്രിയിൽ എത്തിച്ച രാമലക്ഷ്മി വീട്ടിലുള്ള മകളെ നോക്കണമെന്നു സമീപവാസികളോടു ഫോണിൽ വിളിച്ചു പറഞ്ഞിരുന്നു. എന്നാൽ സമീപവാസികൾ എത്തിയപ്പോഴേക്കും ചെന്തിൽ വീടു പൂട്ടി സ്ഥലം വിട്ടിരുന്നു. തുടർന്ന് രാമലക്ഷ്മി ആശുപത്രിയിൽ നിന്നെത്തി സമീപവാസികളുടെ സഹായത്തോടെ വാതിൽ തകർത്തു വീട്ടിനുള്ളിൽ കയറിയപ്പൊഴാണു മകളെ ബക്കറ്റിലെ വെള്ളത്തിൽ മരിച്ച നിലയിൽ കണ്ടെത്തിയത്.\nമകനെ കൊല്ലാൻ ശ്രമിക്കുന്നതിനിടയിൽ ഭാര്യ കുട്ടിയെ തിരക്കി വരുന്നതു കണ്ട ശെന്തിൽ, അവിടെനിന്നു കടന്ന് വീട്ടിലെത്തി മകളെ കൊലപ്പെടുത്തുകയായിരുന്നുവെന്ന് അഞ്ചുഗ്രാമം പോലീസ് പറഞ്ഞു. വീട്ടിൽ നിന്നും പ്രതി മകനെ കൂട്ടിക്കൊണ്ടു പോകുന്നത് സമീപത്തെ സിസിടിവി ദൃശ്യങ്ങളിൽ നിന്ന് പൊലീസ് കണ്ടെത്തിയിരുന്നു. മയിലാടി പഞ്ചായത്തിലെ കുടിവെള്ളവിതരണ ജീവനക്കാരനാണ് ശെന്തിൽ.\nEnglish Summary: Quarrel with wife; father killed3year old daughter after failing attempt to kill son


കേരളത്തിന്റെ പ്രകൃതിഭംഗി വരച്ചുകാട്ടി ദുബായ് ടാക്‌സികള്; ലക്ഷ്യം ടൂറിസം വികസനം\nWeb Desk Aug 8, 2016, 07:48 pm IST\nദുബായ്: കേരളത്തിന്റെ പ്രകൃതിഭംഗി കോറിയിട്ട ടാക്‌സി വാഹനങ്ങള് ദുബായ് നിരത്തുകളില് കൗതുകക്കാഴ്ചയായി മാറുന്നു. വിനോദ സഞ്ചാരികളെ ആകര്‍ഷിക്കാന് ലക്ഷ്യമിട്ട് കേരള ടൂറിസം ആവിഷ്‌കരിച്ച പ്രചാരണ പരിപാടിയുടെ ഭാഗമായിട്ടാണ് ടാക്‌സി സര്‍വ്വീസുകള്. നാലുമണിക്കൂറില് ഒരു സ്വപ്നദേശം’ എന്ന സന്ദേശത്തിനൊപ്പം സംസ്ഥാനത്തിന്റെ പ്രകൃതിഭംഗി ആലേഖനം ചെയ്ത ചെയ്ത ചിത്രങ്ങളോടെ 200 ഓളം ടാക്‌സികളാണ് ദുബായില് സര്‍വ്വീസ് നടത്തുന്നത്.\nകായലും കായല്‍യാത്രയും വെള്ളച്ചാട്ടവും തെങ്ങിന്‍തോപ്പുമൊക്കെ ചിത്രങ്ങളില് ഇടംപിടിച്ചിട്ടുണ്ട്. ഗള്‍ഫ് രാജ്യങ്ങളില് വിനോദസഞ്ചാര സീസണ് വരുന്നതോടെ അറബ് യാത്രികരെ ലക്ഷ്യമിട്ടാണ് പ്രചാരണം. ആഗസ്്റ്റ് 15 വരെ പ്രചാരണം നീളും. അനുകൂല കാലാവസ്ഥയും കാലതാമസമില്ലാത്ത വിമാനസര്‍വ്വീസുകളും അവധിക്കാല യാത്രിക്കാരെ കേരളത്തിലേക്ക് ആകര്‍ഷിയക്കുമെന്നാണ് വിലയിരുത്തല്.\nമുംബൈ മെട്രോയിലും, ലണ്ടനിലെ ടാക്‌സി ക്യാബുകളിലും ഇതേ രീതിയില് കേരളം പ്രചാരണം നടത്തിയിരുന്നു. കഴിഞ്ഞ വര്‍ഷം ഗള്‍ഫില് നിന്ന് കേരളത്തിലേക്ക് എത്തിയ വിനോദസഞ്ചാരികളുടെ എണ്ണം ഒരു ലക്ഷത്തിലധികമാണ്. ഇതില് 51,149 പേരും സൗദി അറേബ്യയില് നിന്നുമാണ്. ഒമാനില് നിന്ന് 18,762 വിനോദ സഞ്ചാരികളും, യു.എ.ഇയില് നിന്ന് മാത്രം 20,506 പേരും കഴിഞ്ഞ വര്‍ഷം കേരളത്തില് എത്തിയിരുന്നു.\nദുബായില് എത്തുന്ന വിനോദസഞ്ചാരത്തിന് എത്തുന്ന മറ്റ് വിദേശ പൗരന്‍മാരെ ആകര്‍ഷിക്കാനും പ്രചാരണം സഹായകമാകുമെന്നാണ് ടൂറിസം വകുപ്പിന്റെ വിലയിരുത്തല്.


tips to survive summer\nലിബിയയില് നാറ്റോ ഒന്നും ചെയ്യുന്നില്ലെന്ന് ഫ്രാന്‍സ്\nTuesday 12th April 2011 3:54pm\nTuesday 12th April 2011 3:22pm\nവേനല്‍ക്കാലമായി. പൊരിവെയിലും ചൂടും ചൂടുകുരുവുമെല്ലാം ശരീരത്തെ കടന്നാക്രമിക്കാന് തുടങ്ങും. എന്നാല് കുറച്ചു ശ്രദ്ധിച്ചാല് ഈ പ്രശ്‌നങ്ങളില് നിന്നെല്ലാം രക്ഷപ്പെടാം.\nകുളികഴിഞ്ഞാലുടന് മുടി കോതി ഉടക്കു കളയണം. ആഴ്ചയിലൊരിക്കലെങ്കിലും തലയില് എണ്ണ തേച്ച് നന്നായി മസാജ് ചെയ്യണം. മുടി അഴിച്ചിടുന്നതിലും നല്ലത് നന്നായി കെട്ടിവയ്ക്കുന്നതാണ്. എന്നാല് നന്നായി ഉണങ്ങിയ ശേഷമേ കെട്ടിയിടാന് പാടുള്ളൂ. വരണ്ട മുടിയുള്ളവര് ഷാംപൂ ഉപയോഗിക്കരുത്. ചൂടുകാലത്തു തലയില് വളരെക്കൂടുതല് എണ്ണ പുരട്ടരുത്. സണ്‍സ്‌ക്രീന് അടങ്ങിയ ഹെയര്‍ജെല് ഉപയോഗിക്കുന്നതു മുടിക്ക് അള്‍ട്രാവയലറ്റ് റേഡിയേഷനില് നിന്നു സംരക്ഷണം നല്‍കും.\nകുളിക്കുന്ന വെള്ളത്തില് അല്‍പം നാരങ്ങാ നീരു ചേര്‍ത്താത്താല് കുളിര്‍മ ലഭിക്കും. സോപ്പിനു പകരം പയറുപൊടി ഉപയോഗിച്ച് ചര്‍മ്മം വൃത്തിയാക്കാം.\nഎണ്ണമയമുള്ള ക്രീമുകള് ഒഴിവാക്കണം. വിയര്‍പ്പില് കുതിര്‍ന്ന് മേക്കപ്പ് ഒഴുകാതിരിക്കാന് വാട്ടര്‍ഫ്രൂഫ് മസ്‌ക്കാര, വാട്ടര്‍പ്രഫ് ഐലൈനര്, ലോങ് സ്‌റ്റേ ലിപ്സ്റ്റിക്, എന്നിവയാണ് നല്ലത്. ചുണ്ടുകള് ചൂടേറ്റ് വരളാതിരിക്കാന് ലിപ്‌സ്‌ക്രീന് പുരട്ടണം.


സാക്ഷരതാ പ്രവര്‍ത്തനം ഡിജിറ്റല് സാക്ഷരതയിലേക്ക് വ്യാപിപ്പിക്കണം മന്ത്രി മുഹമ്മദ് റിയാസ് | Wayanad Vision\nസംസ്ഥാനത്തെ സാക്ഷരതാ പ്രവര്‍ത്തനം ഡിജിറ്റല് സാക്ഷരതയിലേക്ക് വ്യാപിപ്പിക്കണമെന്ന് പൊതു മരാമത്ത് ടൂറിസം വകുപ്പ് മന്ത്രി അഡ്വ. പി.എ.മുഹമ്മദ് റിയാസ് പറഞ്ഞു. ലോക സാക്ഷരതാ ദിന പരിപാടികളുടെ വയനാട് ജില്ലാതല ഉദ്ഘാടനം നിര്‍വ്വഹിച്ച് സംസാരിക്കുകയായിരുന്നു മന്ത്രി. ഗൂഗിള് ഓണ്‍ലൈനിലൂടെ നടന്ന ചടങ്ങില് വയനാട്ടിലെ സാക്ഷരതാ പ്രവര്‍ത്തകര്‍ക്കും പഠിതാക്കള്‍ക്കും ആശംസകള് മന്ത്രി അറിയിച്ചു. കോവിഡ് മാനദണ്ഡങ്ങള് പാലിച്ച് നടന്ന ചടങ്ങില് ജില്ലാ പഞ്ചായത്ത് പ്രസിഡണ്ട് സംഷാദ് മരക്കാര് അധ്യക്ഷത വഹിച്ചു. അഡ്വ.ടി.സിദ്ധീഖ് എം.എല്.എ മുഖ്യാതിഥിയായിരുന്നു.\nസംസ്ഥാന സാക്ഷരതാ മിഷന് ഡയറക്ടര് ഡോ.പി.എസ്.ശ്രീകല മുഖ്യപ്രഭാഷണം നടത്തി. ഓണ്‍ലൈന് മീറ്റില് ജില്ലാ പഞ്ചായത്ത് വൈസ് പ്രസിഡണ്ട് ബിന്ദു ടീച്ചര്, ക്ഷേമകാര്യ സ്റ്റാന്റിംഗ് കമ്മിറ്റി ചെയര്‍മാന്‍മാരായ ജൂനൈദ് കൈപ്പാണി, ഉഷാ തമ്പി, ബീന ജോസ്, സെക്രട്ടറി ഡയറ്റ് പ്രിന്‍സിപ്പല് ഡോ. ടി.കെ.അബ്ബാസലി, സീനിയര് ലക്ചറര് ഡോ. ടി. മനോജ് കുമാര്, എന്നിവര് സംസാരിച്ചു. വിദ്യാഭ്യാസ സ്റ്റാന്റിംഗ് കമ്മിറ്റി ചെയര്‍മാന് എം.മുഹമ്മദ് ബഷീര് സ്വാഗതവും ജില്ലാ കോ-ഓര്‍ഡിനേറ്റര് സ്വയ നാസര് നന്ദിയും പറഞ്ഞു.\nജില്ലയിലെങ്ങും സാക്ഷരതാ പതാക ഉയര്‍ന്നു\nലോക സാക്ഷരതാ ദിനാചരണത്തിന്റെ ഭാഗമായി ജില്ലാതലത്തില് ജില്ലാ പഞ്ചായത്ത് പ്രസിഡണ്ട് സംഷാദ് മരക്കാര് സാക്ഷരതാ പതാക ഉയര്‍ത്തി. സ്റ്റാന്റിംഗ് കമ്മിറ്റി അംഗങ്ങളായ എം.മുഹമ്മദ് ബഷീര്, ഉഷാ തമ്പി, ബീന ജോസ്, അംഗങ്ങളായ കെ.ബി.നസീമ, എന്.സി.പ്രസാദ്, അമല് ജോയി, ബിന്ദു പ്രകാശ്, സുരേഷ് താളൂര്, മീനാക്ഷി രാമന്, വിജയന്.കെ, സുശീല.എ.എന്, സെക്രട്ടറി ശിവപ്രസാദ്.ആര്, പി.എ.യു പ്രോജക്റ്റ് ഡയറക്ടര് പി.സി.മജീദ്, ജില്ലാ കോ-ഓര്‍ഡിനേറ്റര് സ്വയ നാസര്, ലൈബ്രറി കൗണ്‍സില് വൈത്തിരി താലൂക്ക് സെക്രട്ടറി സി.എം.സുമേഷ്, ഓഫീസ് സ്റ്റാഫ് എ.എസ്.ഗീത, പി.വി.ജാഫര്, എം.കെ.വസന്ത, എന്നിവര് പങ്കെടുത്തു. ജില്ലയിലെ വിവിധ സ്ഥലങ്ങളില് നടന്ന പരിപാടിയില് മുനിസിപ്പല് ചെയര്‍മാന്‍മാരും ബ്ലോക്ക് പഞ്ചായത്ത് പ്രസിഡന്റുമാരും ഗ്രാമ പഞ്ചായത്ത് പ്രസിഡന്റുമാരും പതാക ഉയര്‍ത്തി. ചടങ്ങുകളില് മുന്‍കാല സാക്ഷരതാ പ്രവര്‍ത്തകരെയും മുതിര്‍ന്ന പഠിതാക്കളെയും ആദരിച്ചു.\nമാനന്തവാടി ബ്ലോക്ക്പഞ്ചായത്ത് നേതൃത്വത്തില് ലോക സാക്ഷരതാ ദിനം വിപുലമായ പരിപാടികളോടെ ആചരിച്ചു. ബ്ലോക്ക് പഞ്ചായത്ത് ഓഫീസില് പ്രസിഡന്റ് ജസ്റ്റിന് ബേബി സാക്ഷരത പതാക ഉയര്‍ത്തി. തുടര് വിദ്യാഭ്യാസത്തിലൂടെ മികച്ച നേട്ടം കൈവരിച്ച പഠിതാക്കളെയും, പ്രേരക്മാരെയും ബ്ലോക്ക് പഞ്ചായത്ത് ആദരിച്ചു. തുടര് സാക്ഷരതയിലൂടെ പ്ലസ്ടു പരീക്ഷ എഴുതിയ ബ്ലോക്ക് പഞ്ചായത്ത് മെമ്പര് ഇന്ദിര പ്രേമചന്ദ്രന്, തുല്യതാ പരിപാടിയിലൂടെ നാലാം തരം മുതല് പ്ലസ്ടു വരെ യോഗ്യത നേടിയ വി.പി.കേശവന്, തുല്യത പഠിതാക്കള്‍ക്കുള്ള സംസ്ഥാന കലോല്‍സവത്തില് ഉപന്യാസ രചനയില് ഒന്നാം സ്ഥാനം നേടിയ റോമിയോ ബേബി, പ്രേരക്മാരായ മുരളീധരന്, കെ.പി ബാബു, ജസി തോമസ്, ക്ലാരമ്മ, ബ്ലോക്ക് നോഡല് പ്രേരക് ലീലാ ഷാജന് എന്നിവരെ ചടങ്ങില് ആദരിച്ചു. യോഗത്തില് വികസന സ്റ്റാന്‍ഡിംഗ് കമ്മിറ്റി ചെയര്‍മാന് കെ.വി. വിജോള് അധ്യക്ഷത വഹിച്ചു നോഡല് പ്രേരക് മുരളീധരന് സ്വാഗതവും ലീല ഷാജന് നന്ദിയും പറഞ്ഞു.\nസാക്ഷരതാ ദിനാചരണം വിപുലമായ പരിപാടികള്‍ക്ക് ഇന്ന് തുടക്കം\nഅരങ്ങിന് ആവേശ ഭരിതമായ തുടക്കം\nകുടുംബശ്രീ ജില്ലാ മിഷന് കപ്പറ്റയില് നങ്ക ആട്ട 2017 വയനാട്…


covid vaccine india | കൊവാക്‌സിന് പിന്നാലെ സൈകോവ്-ഡി; തദ്ദേശിയമായി വികസിപ്പിച്ച പുതിയ കോവിഡ് വാക്സിൻ വരുന്നു - MarunadanMalayalee.com\nMay 15, 202102:46 PM IST Permalink\nന്യൂഡൽഹി: രാജ്യത്ത് കോവിഡ് വാക്‌സിനേഷൻ പ്രതിസന്ധി തുടരുന്നതിനിടെ തദ്ദേശീയമായി വികസിപ്പിച്ച പുതിയൊരു വാക്‌സിൻ കൂടി വരുന്നു. സൈകോവ്-ഡി എന്നാണ് പുതിയ വാക്‌സിന്റെ പേര്.\nഅഹമ്മദബാദ് ആസ്ഥാനമായി പ്രവർത്തിക്കുന്ന മരുന്ന് കമ്പനിയായ സൈഡസ് കാഡിലയാണ് വാക്‌സിൻ വികസിപ്പിച്ചത്. മെയ് അവസാനത്തോടെ ഇന്ത്യയിൽ വാക്‌സിന്റെ അടിയന്തര ഉപയോഗത്തിനുള്ള അനുമതി തേടിയേക്കും.\nന്യൂക്ലിക് ആസിഡ് വാക്‌സിൻ ഗണത്തിൽപ്പെടുന്ന സൈകോവ്-ഡി ഒരു പ്ലാസ്മിഡ് ഡിഎൻഎ വാക്‌സിനാണ്. ഇതിന് ശീതീകരണ ആവശ്യകതയും കുറവാണ്. അതിനാൽ ശീതീകരണ യൂണിറ്റുകളുടെ ലഭ്യതക്കുറവ് നേരിടുന്ന ഉൾപ്രദേശങ്ങളിൽ പോലും വാക്‌സിൻ വിതരണം സുഖമമാക്കാൻ സാധിക്കും.\nവൈറസിന് ജനിതകമാറ്റം സംഭവിച്ചാൽ വാക്‌സിന്റെ പ്ലാറ്റ്‌ഫോം എളുപ്പത്തിൽ പരിഷ്‌കരിക്കാനും കഴിയുമെന്നാണ് റിപ്പോർട്ടുകൾ.\nഭാരത് ബയോടെക്കിന്റെ കോവാക്‌സിന് ശേഷം രാജ്യത്ത് തദ്ദേശിയമായി വികസിപ്പിക്കുന്ന രണ്ടാമത്തെ കോവിഡ് വാക്‌സിനാണിത്. ജൂൺ മാസത്തോടെ വാക്‌സിന് അനുമതി ലഭിക്കുമെന്നാണ് സൈഡസ് കാഡിലയുടെ പ്രതീക്ഷ.\nഅംഗീകാരം കിട്ടിയാൽ ഇന്ത്യയിൽ അടിയന്തര ഉപയോഗത്തിന് അനുമതി ലഭിക്കുന്ന നാലാമത്തെ വാക്‌സിനായിരിക്കും സൈകോവ്-ഡി. ഭാരത് ബയോടെക്കിന്റെ കോവാക്‌സിൻ, സെറം ഇൻസ്റ്റിറ്റ്യൂട്ടിന്റെ കോവിഷീൽഡ്, റഷ്യയുടെ സ്പുട്‌നിക് ഢ എന്നീ വാക്‌സിനുകൾക്കാണ് നിലവിൽ ഇന്ത്യയിൽ അനുമതിയുള്ളത്.\nകോവിഡ് വാക്സിൻ എന്നു കിട്ടുമെന്ന ചോദ്യവുമായി ലോകം


ആയുര്‍വേദത്തെ കൂടുതല് പ്രയോജനപ്പെടുത്തും: മുഖ്യമന്ത്രി\nSat Feb 16 2019 20:49:12 GMT+0530 (IST)\nകോട്ടക്കല്: മാറിയ ജീവിത സാഹചര്യത്തില് ആയുര്‍വേദത്തെ പൂര്‍ണമായ അര്‍ത്ഥത്തില് പ്രയോജനപ്പെടുത്താന് സര്‍ക്കാര് ആലോചിക്കുന്നുണ്ടെന്ന് മുഖ്യമന്ത്രി പിണറായി വിജയന്. കോട്ടക്കല് ആയുര്‍വേദ കോളജ് ധന്വന്തരി ഭവന് ആശുപത്രി സമുച്ചയത്തിന്റെ ഒന്നാം ഘട്ട ഉദ്ഘാടനം നിര്‍വഹിക്കുകയായിരുന്നു അദേഹം.\nജാതിയുടെയും ഉപജാതിയുടെയും സാമുദായികന്തരീക്ഷത്തില് തളച്ചിരുന്ന ആയുര്‍വേദ വിദ്യാഭ്യാസത്തെ സാര്‍വത്രികതയുടെ അനന്തവിഹായസ്സിലേക്ക് തുറന്നുവിടാന് പരിശ്രമിച്ച സ്ഥാപനമാണ് ആയുവേദ കോളജ്. തേനും വയമ്പും തൊട്ട് കുട്ടിക്കാലം മുതലെ മലയാളികള് ആയുര്‍വേദത്തെയാണ് ആശ്രയിക്കുന്നത്. കാലത്തിനനുസരിച്ച് ഈ മേഖലയില് ഇനിയും ഗവേഷണങ്ങള് നടത്തി മുന്നേറേണ്ടതുണ്ട്. വിവിധരാജ്യങ്ങളില്‍നിന്ന് ചികില്‍സതേടി നിരവധി ആളുകള് വന്നുകൊണ്ടിരിക്കുന്ന ശോഭനമായ കാലഘട്ടമാണിത്. സേവനമനോഭാവത്തോടെയും അര്‍പ്പണബോധത്തോടെയും പൂര്‍വികര് നമുക്കു കൈമാറിതന്ന ആയുര്‍വേദത്തെ അതേരീതിയില് നിലനിര്‍ത്തികൊണ്ടുപോവാന് പുതിയതലമുറ തയ്യാറാവണമെന്നും അദേഹം കൂട്ടിച്ചേര്‍ത്തു. പിജി കോഴ്‌സുകളില് രണ്ടു സീറ്റുകളുടെ പിജി ഡിപ്ലോമ കോഴ്‌സുകളും കേരളത്തിലെ സര്‍ക്കാര് കോളജുകളില് തുടങ്ങുമ്പോള് തന്നെ കോട്ടക്കല് ആയുര്‍വേദ കോളജിലും അനുവദിക്കാന് സര്‍ക്കാര് തീരുമാനിച്ചിട്ടുണ്ടെന്നും കോളജിനെ യൂനിവേഴ്‌സിറ്റിയാക്കുന്നകാര്യം ചര്‍ച്ച ചെയ്തുവരികയാണെന്നും സംസ്ഥാന ആരോഗ്യ വമന്ത്രി കെ കെ ശൈലജ പറഞ്ഞു.\nജില്ലാ കലക്ടര് അമിത് മീണ, വൈദ്യശാല മനേജിങ് ട്രസ്റ്റി പി കെ വാര്യര്, എംഎല്‍എമാരായ കെ കെ ആബിദ് ഹുസയ്ന് തങ്ങള്, പി കെ അബ്ദുറബ്ബ്, ഇ ടി മുഹമ്മദ് ബഷീര്. എംപി, പി എം വാരിയര്, പോസ്റ്റ് മാസ്റ്റര് ജനറല് കേണല് എസ്എഫ്എച് റിസ്‌വി സംസാരിച്ചു. ശതാബ്ദി പ്രഥമദിന പോസ്റ്റല് കവര് പ്രകാശനം പി കെ വാര്യര്‍ക്ക് നല്‍കി മുഖ്യമന്ത്രി നിര്‍വഹിച്ചു.


സൂര്യനായ് തഴുകി... അപ്പായിയ്‌ക്കൊപ്പം അസ്തമയം കാണുന്ന ഇസഹാക്ക്-Kunchacko Boban shares son Izhaak's photo\nചിത്രത്തിന് താഴെ ഗീതു മോഹൻദാസും മുഹ്സിൻ പരാരിയുമെല്ലാം കമന്റ് ചെയിതിട്ടുണ്ട്. ഇസഹാക്കിനെ എന്റെ സുന്ദരാ എന്നാണ് ഗീതു വിളിച്ചിരിക്കുന്നത്.\nJanuary 15, 2020 11:30:45 am\nപതിനാല് വര്‍ഷത്തെ നീണ്ട കാത്തിരിപ്പിനൊടുവില് കിട്ടിയ കണ്‍മണിയെ ചുറ്റിപ്പറ്റിയാണ് കുഞ്ചാക്കോ ബോബന്റെയും പ്രിയയുടെയും ജീവിതമിപ്പോൾ. മകന് ഇസഹാക്ക് കുഞ്ചാക്കോയുമായി പങ്കിടുന്ന കൊച്ചു കൊച്ചു നിമിഷങ്ങളാണ് ചാക്കോച്ചന്റെ ഏറ്റവും വലിയ സന്തോഷങ്ങള്. ഇസയുടെ വളർച്ചയുടെ ഓരോ ഘട്ടങ്ങളും ചാക്കോച്ചൻ ആരാധകരുമായി പങ്കുവയ്ക്കാറുണ്ട്.\nഇക്കുറി അസ്തമയം കാണുന്ന ഇസയുടെ ചിത്രമാണ് ചാക്കോച്ചൻ സോഷ്യൽ മീഡിയയിൽ പോസ്റ്റ് ചെയ്തിരിക്കുന്നത്. “അസ്തമയ സൂര്യനും ഒരു തിളക്കമുണ്ട്. അടുത്ത ദിവസം ഉയർത്തെഴുന്നേൽക്കാനുള്ള ഊർജം. അത് മികച്ചതായിരിക്കുമെന്ന പ്രതീക്ഷ,” എന്നാണ് ചാക്കോച്ചൻ ചിത്രത്തോടൊപ്പം കുറിച്ചത്.\nEven the setting Sun hasaGlow… The Energy to rise up the next day The Hope that it will beabetter one …..Stay blessed dears….\nA post shared by Kunchacko Boban (@kunchacks) on Jan 14, 2020 at 8:46pm PST\nകഴിഞ്ഞദിവസം ചാക്കോച്ചൻ നായകനായ അഞ്ചാം പാതിര എന്ന ചിത്രം കാണാനെത്തിയ ഇസഹാക്കിന്റെ ഫോട്ടോയും എല്ലാവരുടേയും ഹൃദയം കവർന്നിരുന്നു. തിയേറ്ററിലെ സീറ്റിൽ ചിരിച്ചു കൊണ്ടിരിക്കുന്ന ഇസഹാക്കിനെയാണ് ചിത്രത്തിൽ കണ്ടത്. ഇസയുടെ ആദ്യ തിയേറ്റർ അനുഭവം കൂടിയായിരുന്നു അത്.\nWeb Title: Kunchacko boban shares son izhaaks photo


സൗദിയിൽ മലയാളി അകപ്പെട്ടത് വൻ കുരുക്കിൽ – Pravasi Corner\nഅജ്ഞാതർ തന്റെ ഇഖാമയും വിരലടയാളവും ഉപയോഗിച്ച് സിംകാർഡുകൾ എടുത്ത് സാമ്പത്തിക തട്ടിപ്പ് നടത്തിയ കേസിൽ മലയാളിക്ക് താൽക്കാലിക മോചനം. ജിദ്ദയിൽ സൂപ്പർമാർക്കറ്റിൽ കഴിഞ്ഞ ഒമ്പത് വർഷമായി ജോലി ചെയ്യുന്ന മലപ്പുറം മങ്കട സ്വദേശി അണ്ണൻ തൊടി അബ്ദുറഹ്മാൻ ആണ് സാമൂഹിക പ്രവർത്തകൻ റാഫി പാങ്ങോടിന്റെ ഇടപെടലിലൂടെ ജാമ്യം ലഭിച്ചത്.\nഅബ്ദുറഹ്മാൻ തന്റെ ഇഖാമ പുതുക്കാൻ ശ്രമിച്ചപ്പോഴാണ് ഇഖാമയും ബാങ്ക് അക്കൗണ്ടുമെല്ലാം ബ്ലോക്ക് ചെയ്യപ്പെട്ടതായി കണ്ടെത്തിയത്. കൂടുതൽ അന്വേഷിച്ചപ്പോൾ പോലീസ് സ്റ്റേഷനിൽ റിപ്പോർട്ട് ചെയ്യാനുള്ള നിർദ്ദേശമാണ് ലഭിച്ചത്. തുടർന്ന് ഇയാൾ ഒരു സ്വദേശി പൗരനെയും കൂട്ടി ജിദ്ദയിലെ പോലീസ് സ്റ്റേഷനിൽ എത്തി കാര്യങ്ങൾ അന്വേഷിച്ചപ്പോൾ റിയാദിലെ പോലീസ് സ്റ്റേഷനിൽ റിപ്പോർട്ട് ചെയ്യാനുള്ള നിർദ്ദേശമാണ് ലഭിച്ചത്.\nതുടർന്ന് അബ്ദുറഹ്മാൻ റിയാദിലെ പോലീസ് സ്റ്റേഷനിൽ ഹാജരായപ്പോഴാണ് ഇഖാമയും ബാങ്ക് അക്കൗണ്ടുമെല്ലാം ബ്ലോക്ക് ചെയ്യപ്പെട്ട കാരണം വ്യക്തമായത്. അബ്ദുറഹ്‌മാന്റെ പേരിൽ എടുത്തിട്ടുള്ള സിം കാർഡുകൾ ഉപയോഗിച്ച് ബാങ്കുകളിൽ വൻ തട്ടിപ്പുകൾ നടത്തിയതായി പോലീസ് കണ്ടെത്തിയിരുന്നു. ഈ സിം കാർഡുകളിൽ നിന്നും വിളിച്ച് ഒ ടി പി നമ്പറുകൾ കരസ്ഥമാക്കിയാണ് തട്ടിപ്പുകൾ നടത്തിയത് എന്നും വ്യക്തമായി.\nതുടർന്ന് പോലീസ് നടത്തിയ അന്വേഷണത്തിൽ അബ്ദുറഹ്മാൻ നിരപരാധിയെന്നും തട്ടിപ്പിൽ പങ്കില്ലെന്നും ഇയാളുടെ പേരിൽ വ്യാജമായി സിം കാർഡുകൾ എടുത്താണ് തട്ടിപ്പുകൾ നടത്തിയതെന്നും വ്യക്തമായതോടെ പോലീസ് റാഫി പാങ്ങോടിന്റെ ജാമ്യത്തിൽ അബ്ദുറഹ്‌മാനെ താൽക്കാലികമായി വിട്ടയക്കുകയായിരുന്നു.\nകമ്പനിയുമായി ബന്ധപ്പെട്ട് കൂടുതൽ വിവരങ്ങൾ ലഭ്യമാക്കാനും ആ വിവരങ്ങളുമായി അടുത്ത വെളിയാഴ്ച്ച നേരിട്ട് പോലീസ് സ്റ്റേഷനിൽ ഹാജരാകാനാണ് അബ്ദുറഹ്‌മാന് ലഭിച്ചിട്ടുള്ള നിർദ്ദേശം.\nരണ്ടു സിം കാർഡുകൾ മാത്രമാണ് അബ്ദുറഹ്മാൻ നിലവിൽ ഉപയോഗിക്കുന്നത്. എന്നാൽ ഓൺലൈനിൽ പരിശോധിച്ച് നോക്കിയപ്പോൾ നിരവധി സിം കാർഡുകൾ അബ്ദുറഹ്‌മാന്റെ പേരിൽ ഉള്ളതായി മനസ്സിലാക്കാൻ സാധിച്ചുവെന്നും അബ്ദുറഹ്മാൻ പറയുന്നു. തുടർന്ന് ആ സിം കാർഡുകൾ കാൻസൽ ചെയ്യിച്ചുവെങ്കിലും അതിന് മുൻപ് തന്നെ തട്ടിപ്പ് സംഘം തട്ടിപ്പുകൾ നടത്തിയതായാണ് സംശയിക്കുന്നത്.


lockdown in india: എന്തുകൊണ്ട് ഇന്ത്യയിൽ ലോക്ക്ഡൗൺ ഫലപ്രദമാകുന്നില്ല? - why covid 19 lockdown failed in india to curb the spread of coronavirus | Samayam Malayalam\nഎന്തുകൊണ്ട് ഇന്ത്യയിൽ ലോക്ക്ഡൗൺ ഫലപ്രദമാകുന്നില്ല?\nEdited by Samayam Desk | Lipi | Updated: Feb 1, 2022, 10:36 AM\nകൊവിഡ് കേസുകൾ കൂടുകയാണ്. കേരളം ഉൾപ്പെടെയുള്ള സംസ്ഥാനങ്ങളിൽ നിയന്ത്രണങ്ങൾ തുടരുന്നു. ഡെൽറ്റ വകഭേദം ആഞ്ഞടിച്ച തരംഗത്തിന് ശേഷം ഒമിക്രോൺ കൂടെ വന്നതോടെ എങ്ങനെ സാഹചര്യം പ്രതിരോധിക്കും എന്നതിലാണ് സർക്കാരുകളുടെ ശ്രദ്ധ\nമുംബൈ നഗരത്തിലെ ഒരു സാധാരണം ദിവസം -AP Photo/Rafiq Maqbool\nമൂന്നാം തരംഗം നേരിടുന്ന രാജ്യത്തെ പല സംസ്ഥാനങ്ങളും ഇതിനോടകം തന്നെ ലോക്ക്ഡൗൺ സമാനമായ നിയന്ത്രണങ്ങളിലാണ്. രാത്രി കർഫ്യൂകളും ഞായറാഴ്ച ദിവസങ്ങളിലെ ലോക്ക്ഡൗണുമെല്ലാം തന്നെ പല സംസ്ഥാനങ്ങളും നടപ്പിലാക്കുന്നുമുണ്ട്. ഡിസംബർ 27 മുതൽ ഇന്ത്യയിൽ കൊവിഡ്-19 കേസുകളുടെ എണ്ണം അനുദിനം വർധിക്കുന്നു. ഡിസംബർ 27ന് 6,780 ആയിരുന്നു കേസുകളുടെ എണ്ണം. 2020 മെയ് മാസത്തിന് ശേഷമുള്ള ഏറ്റവും കുറഞ്ഞ നിരക്കായിരുന്നു അത്. ജനുവരി 13 ആയപ്പോഴേക്കും അത് 193,418 കേസുകളായി മാറി. ആരംഭഘട്ടത്തിൽ ശരാശരി മരണങ്ങൾ ഉയരുന്നില്ലെങ്കിലും, കേരളം ഒഴികെയുള്ള സംസ്ഥാനങ്ങളിൽ ജനുവരി4മുതൽ അതും വർധിക്കാൻ തുടങ്ങി.\nകഴിഞ്ഞ വർഷം ഉണ്ടായതു പോലെയുള്ള, ഡെൽറ്റ വകഭേദം മൂലമുണ്ടാകുന്ന രണ്ടാം തരംഗത്തിലേക്കാണോ നാമിന്ന് പോകുന്നത്? മരണങ്ങൾ കുറക്കാനായി ലോക്ക്ഡൗൺ ഏർപ്പെടുത്തേണ്ടതുണ്ടോ?\nഡിസംബർ 27 മുതൽ ഓരോ ദിവസവും കേസുകളുടെ എണ്ണം ശരാശരി വർധിച്ചിട്ടും ദേശീയ തലത്തിൽ ഏഴ് ദിവസത്തെ ശരാശരി മരണങ്ങൾ സ്ഥിരമായി വർധിക്കുന്നതായി കാണുന്നില്ല. കാരണം, ഈ കാലയളവിലെ പ്രതിദിന മരണങ്ങളിൽ പകുതിയിലധികവും നടന്നത് കേരളത്തിലാണ്. കേരളം ഒഴികെയുള്ള സംസ്ഥാനങ്ങളിലെ സംഖ്യകൾ നോക്കുന്നതിലേ അപ്പോൾ കാര്യമുള്ളൂ.\nഒരു തരംഗത്തിന്റെ ആരംഭത്തിൽ ഉള്ള 14 ദിവസത്തെ ശരാശരി കേസുകളുടെ പ്രതിദിന വർധനവ് പരിശോധിക്കുമ്പോൾ രണ്ടാം തരംഗം കഴിഞ്ഞ വർഷം ഫെബ്രുവരി 12നും നിലവിലെ തരംഗം ഡിസംബർ 22നും ആരംഭിച്ചെന്ന് പറയാം. കേരളത്തിന് പുറത്തുള്ള സ്ഥിതിയാണിത്.\nമൂന്നാം തരംഗത്തിന്റെ 23ാം ദിവസം കേസുകളുടെ മരണനിരക്ക് (സിഎഫ്ആർ) പരിശോധിക്കുമ്പോൾ, കഴിഞ്ഞ വർഷം ഡെൽറ്റ തരംഗത്തിൽ 0.64% ആയിരുന്നു. എന്നാൽ ഇപ്പോൾ ഒമിക്രോൺ തരംഗത്തിലാകട്ടെ 0.07%ആണ്. അതായത് പത്തിലൊന്ന് ശതമാനം.\nകുറഞ്ഞ സിഎഫ്ആർ എന്നതിനർത്ഥം ദിനംപ്രതിയുള്ള അണുബാധകൾ കുറവാണ് എന്നല്ല. മറിച്ച് കേരളത്തിന് പുറത്തുള്ള ശരാശരി കേസുകൾ ഇതിനോടകം തന്നെ ഡെൽറ്റ തരംഗത്തിന്റെ 52% ശതമാനമാണ്. അതെസമയം ശരാശരി മരണങ്ങളാകട്ടെ ഡെൽറ്റ തരംഗത്തിന്റെ 3.3% ആയി നിലനിൽക്കുന്നു. ഈ രണ്ട് ശതമാനവും വരും ദിവസങ്ങളിൽ വർധിക്കുകയല്ലാതെ കുറയില്ല. കാരണം, മരണങ്ങളിലുണ്ടാകുന്ന വർധനവ് സാധാരണയായി കേസുകളിൽ നിന്ന് രണ്ടാഴ്ചത്തെ കാലതാമസത്തിലാണ് കാണുന്നത്. എന്നാൽ സിഎഫ്ആർ താരതമ്യേന വളരെ കുറവാണെങ്കിൽ മരണങ്ങളും ഗണ്യമായി തന്നെ കുറയാൻ സാധ്യതയുണ്ട്. നിലവിലെ തരംഗവും ഡെൽറ്റ തരംഗവുമായി ചില കാര്യങ്ങളിൽ സാമ്യം കാണാം.\nനിലവിലെ സ്ഥിതി വെച്ച് നോക്കുമ്പോൾ സാധാരണ ജനങ്ങൾ ആശുപത്രി കയറി ഇറങ്ങുക എന്നു പറഞ്ഞാൽ വളരെയധികം ശ്രദ്ധിക്കേണ്ട കാര്യമാണ്. ആശുപത്രിയിൽ പ്രവേശിക്കേണ്ടി വന്നാൽ സാധാരണക്കാരുടെ സാമ്പത്തികം തകരാൻ സാധ്യതയുണ്ട്. അതിനാൽ തന്നെ നിതാന്ത ജാഗ്രത അത്യാവശ്യം തന്നെ.\nഈ തരംഗത്തിൽ മരണനിരക്ക് കുറയാനുള്ള സാധ്യതകൾ ഏറെയാണെങ്കിലും സർക്കാരുകൾ പുറപ്പെടുവിച്ചിട്ടുള്ള ജാഗ്രത നിർദ്ദേശം വലിയൊരു ആപത്തിൽ നിന്ന് ഒഴിഞ്ഞു മാറാൻ വേണ്ടി കൂടിയാണ്. കാരണം, ആശുപത്രിയിൽ കഴിയുക എന്നത്, പ്രത്യേകിച്ച് ചെലവേറിയ കാര്യമാണ്. ഇത് ഇന്ത്യൻ കുടുംബങ്ങളുടെ സാമ്പത്തിക ഭദ്രതയിൽ കോട്ടം വരുത്തും. നാഷണൽ സ്റ്റാറ്റിസ്റ്റിക്കൽ ഓഫീസിന്റെ (എൻഎസ്ഒ) 2017-18 കാലയളവിലെ ഒരു സർവ്വേ പ്രകാരം, ജനസംഖ്യയുടെ താഴെക്കിടയുള്ള 60 ശതമാനം ജനങ്ങൾ, ആശുപത്രികളിൽ (പ്രസവം ഒഴികെ) 30 ശതമാനം പണം കടം വാങ്ങിയോ, തങ്ങളുടെ ആസ്തികൾ വിൽക്കുകയോ ചെയ്താണ് ആശുപത്രി ചെലവുകൾ വഹിക്കുന്നത്. ജനസംഖ്യയിൽ ഏറ്റഴും ഉയർന്ന തലത്തിലുള്ള 20 ശതമാനും ആളുകൾ 15 ശതമാനം കേസുകളിൽ മാത്രമാണ് ഇത്തരം അവസ്ഥ നേരിടുന്നത്.\nജാഗ്രതയോടു കൂടി ജീവിതം മുന്നോട്ട് നീക്കുക എന്നതിന്് ആളുകളെ വീട്ടിനുള്ളിൽ തന്നെ അടച്ചിരിക്കണമെന്നും ബിസിനസുകളെല്ലാം തുറക്കാതെ ഇരിക്കണമെന്നും അർത്ഥമാക്കുന്നില്ല. കാരണം, ആശുപത്രിയിലെ ചെലവുകൾ ഭീമമാണെങ്കിലും, നിലവിലെ തരംഗത്തിൽ വളരെ കുറച്ച് ആളുകൾക്ക് മാത്രമേ അതിന്റെ ആവശ്യമുള്ളൂ. സിഎഫ്ആർ സൂചിപ്പിക്കുന്നത് പോലെ ആ ഘട്ടത്തിൽ എത്തുന്ന രോഗബാധിതരുടെ പങ്ക് ചെറുതായിരിക്കും. ജനുവരി 13ന് ആശുപത്രികളിലോ കൊവിഡ് കേന്ദ്രങ്ങളിലോ ഉള്ള രോഗബാധിതർ 2,969 ആയിരുന്നു. കഴിഞ്ഞ വർഷത്തെ തരംഗത്തിലെ ഏറ്റവും ഉയർന്ന സംഖ്യയായ 21,154ന്റെ 14 ശതമാനം മാത്രമാണത്. അത്തരമൊരു സാഹചര്യത്തിൽ വിവേചനരഹിതമായി പൂട്ടിയിടുന്നത് സംസ്ഥാന ഖജനാവിനെ സാരമായി തന്നെ ബാധിച്ചേക്കാം. വ്യാപരത്തിൽ നിന്നും പണം സമ്പാദിക്കുന്നില്ലെങ്കിൽ, കുറച്ച് നികുതി മാത്രമേ ഈടാക്കൂ.\nസർക്കാരുകൾ ഈ തരംഗത്തെ എങ്ങനെ നേരിടും?\nനിലവിലുള്ള തരംഗം ആശുപത്രികളിലേക്കുള്ള രോഗബാധിതരുടെ ഒഴുക്കിന് കാരണമായിട്ടില്ല. എന്നാലും ദരിദ്ര കുടുംബങ്ങളെ ഇത് ദോഷകരമായി തന്നെ ബാധിക്കും. കാരണം, ദരിദ്രരായ കുടുംബങ്ങൾ ദിവസക്കൂലിക്കാരായിരിക്കും. അവർ അത്തരത്തിലുള്ള ജോലികളെ ആശ്രയിക്കുന്നവരായിരിക്കും. രണ്ടാഴ്ച അടച്ചുപൂട്ടലുണ്ടായാൽ അത്തരം ജനവിഭാഗം ഈ കാലയളവിനെ അതിജീവിക്കാൻ കടം വാങ്ങേണ്ടതായി വരും. മെച്ചപ്പെട്ട വരുമാനമുള്ള ഒരുവിധം സ്വയം തൊഴിൽക്കാരും മറ്റുള്ളവരെ ജോലിക്കെടുക്കാതെ ജോലി ചെയ്യുന്ന അവസ്ഥയാണുള്ളത്. ഒറ്റപ്പെടേണ്ട സ്ഥിതി വന്നാൽ അവരുടെ ബിസിനസും താളം തെറ്റും. അതുകൊണ്ട് തന്നെ ലോക്ക്ഡൗൺ ഏർപ്പെടുത്തുന്നതിൽ ഉചിതമില്ല. സാമൂഹിക അകലം പാലിക്കലും മാസ്‌കുകൾ ധരിക്കുന്നതും നിർബന്ധമാക്കുക മാത്രമേ ഇപ്പോൾ പോംവഴിയായിട്ടുള്ളൂ.\n2019-20ൽ നടത്തിയ ഫോഴ്‌സ് സർവ്വേ പ്രകാരം, ദേശീയ ജനസംഖ്യ കമ്മീഷനിൽ നിന്നുള്ള 2021ലെ ജനസംഖ്യ പ്രവചനങ്ങളും ആനുകാലിക തൊഴിലിൽ തൊഴിലാളികളുടെ അനുപാതവും അനുസരിച്ച് സംസ്ഥാനത്ത് നഗരങ്ങളിൽ മറ്റുള്ളവരെ ജോലിക്കെടുക്കാതെ2ദശലക്ഷം സ്വയം തൊഴിൽ ചെയ്യുന്നവരാണുള്ളത്.


❝അത്‌ലറ്റികോ⚽🚩മാഡ്രിഡിന്റെ✍🤩ചരിത്രം തിരുത്താൻ ഒരുങ്ങി പോരാളി👔🔥ആശാൻ സിമിയോണി ❞ - Sportssify\nകളിക്കാരനായും പരിശീലക്കയും അത്ലറ്റികോക്ക് വേണ്ടി സേവനമനുഷ്ടിച്ചിട്ടുണ്ട് അർജന്റീനിയൻ. അത്ലറ്റികോക്കൊപ്പം പരിശീലകനായി പത്തുവർഷം പൂർത്തിയാക്കുന്ന സിമിയോണി നിരവധി കിരീടങ്ങൾ അവർക്കായി നേടി കൊടുത്തിട്ടുണ്ട്. ഈ സീസണിൽ മികച്ച പ്രകടനത്തോടെ വ്യക്തമായ ലീഡോഡ് കൂടി ബാഴ്സയെയും റയലിനെയും പിന്തള്ളി കിരീടത്തിലേക്ക് കുതിക്കുകയാണ് അത്‌ലറ്റികോ. ഇന്നലെ ലാ ലീഗയിൽ വിയ്യ യലിനെതിരെ രണ്ടു ഗോളിന്റെ വിജയം നേടിയതോടെ കിരീടത്തിലേക്കുള്ള ദൂരം കുറയ്ക്കാനായി.\nഇന്നലത്തെ വിജയത്തോടെ ഡീഗോ സിമിയോണി തന്റെ പരിശീലന ജീവിതത്തിലെ ഒരു പ്രധാന നാഴികക്കല്ലും പിന്നിട്ടു. ഇന്നലത്തെ വിജയത്തോടെ അത്ലറ്റിക്കോ മാഡ്രിഡിനൊപ്പം 308 മത്തെ വിജയമായിരുന്നു. മുൻ അത്‌ലറ്റികോ പരിശീലകൻ ലൂയിസ് അരഗോണസസിന്റെ റെക്കോർഡിനൊപ്പമെത്താനും കഴിഞ്ഞു . 2008 ൽ സ്പാനിഷ് ദേശീയ ടീമിനെ യൂറോ കപ്പ് കിരീടം നേടിക്കൊടുത്ത പരിശീലകനായിരുന്നു അരഗോണസ്. കളിക്കാരനായും പരിശീലകനാണ് പേരെടുത്ത അരഗോണസ് അത്ലറ്റിന്റെ ഇതിഹാസ വ്യക്തിത്വമായിരുന്നു.\nകളിക്കാരനായി പത്തുവർഷവും പരിശീലകനായി 15 വർഷവും മാഡ്രിഡ് ടീമിന്റെ ഭാഗമായിരുന്നു അരഗോണസ്. മൂന്നു വ്യത്യസ്ഥ കാലയളവുകളിലായി അത്ലറ്റിക്കോയെ ആകെ 612 മത്സരങ്ങളിൽ പരിശീലിപ്പിച്ച അരഗോണസിന് 308 മത്സരങ്ങളിൽ വിജയിച്ചു . 2011 ൽ അത്ലറ്റികോയുടെ പരിശീലകനായി സ്ഥാനമേറ്റ സിമിയോണി 512 മത്സരങ്ങളിൽ നിന്നാണ് 308 വിജയങ്ങൾ നേടിയത്.


'ദര്‍ബാര്' റിലീസ് തിയതി നീട്ടി: കാത്തിരിക്കണം, 2020 വരെ! - Express Kerala\nസൂപ്പര് സ്റ്റാര് രജനീകാന്തിന്റെ ദര്‍ബാര് സിനിമക്കയി ആകാംഷയോടെ കാത്തിരിക്കുകയാണ് ആരാധകര്. എന്നാല് ആരാധകരെ നിരാശയിലാഴ്ത്തി ചിത്രത്തിന്റെ റിലീസ് തിയതി മാറ്റി. 2019ല് പ്രദര്‍ശനത്തിന് എത്തുമെന്ന് പ്രഖ്യാപിച്ച ചിത്രം 2020 ജനുവരി 15ലേക്കാണ് ഇപ്പോള് മാറ്റിയിരിക്കുന്നത്.\n‘സര്‍ക്കാര്’ സിനിമക്ക് ശേഷം എ.ആര് മുരുഗദോസ് സംവിധാനം ചെയ്യുന്ന ചിത്രമാണ് ‘ദര്‍ബാര്’.ചിത്രത്തില് ഇരട്ട വേഷത്തില് എത്തുന്ന താരത്തിന്റെ ഒരു കഥാപാത്രം പൊലീസ് ഉദ്യോഗസ്ഥന്റേയും മറ്റൊന്ന് സാമൂഹ്യ പ്രവര്‍ത്തകന്റേതുമാണ്. പൊലീസ് ഓഫീസറായി എത്തുന്ന താരത്തിന്റെ കഥാപാത്രം ഡിസിപി മണിരാജ് ആണ്. ഇരുപത്തിയേഴ് വര്‍ഷത്തിനു ശേഷം രജനികാന്ത് പൊലീസ് വേഷത്തില് എത്തുന്നു എന്ന പ്രത്യേകതയും ചിത്രത്തിനുണ്ട്.\nനയന്‍താരയാണ് ചിത്രത്തിലെ നായിക. മലയാളി താരം നിവേതയും ചിത്രത്തില് അഭിനയിക്കുന്നുണ്ട്. രജനികാന്തിന്റെ മകളായിട്ടാണ് നിവേത അഭിനയിക്കുന്നത്. എസ്.ജെ. സൂര്യ വില്ലന് കഥാപാത്രത്തിലെത്തുന്നു. ചിത്രത്തിന് സംഗീതം ഒരുക്കുന്നത് അനിരുദ്ധ രവിചന്ദര് ആണ്. ഛായാഗ്രഹണം സന്തോഷ് ശിവനാണ്.


നിപ ആടിൽ നിന്നല്ല; സമ്പർക്ക പട്ടിക കൂടാൻ സാധ്യത; രോഗ ഉറവിടം കണ്ടെത്താൻ ശ്രമിക്കും-ആരോഗ്യമന്ത്രി | Daily Indian Herald\nSeptember 6, 2021 12:10 pm By : Indian Herald Staff\nകോഴിക്കോട് :നിപ ബാധിച്ച് മരിച്ച കുട്ടിയുടെ സമ്പർക്ക പട്ടിക നീളുമെന്ന് ആരോഗ്യമന്ത്രി വീണ ജോർജ്. വൈറസിന്‍റെ ഉറവിടം കണ്ടെത്താൻ ഊർജിത ശ്രമം നടക്കുകയാണ്. കുട്ടിയുമായി അടുത്ത സമ്പർക്കമുള്ള ഏഴ് പേരുടെ പരിശോധന ഫലം വൈകീട്ടോടെ ലഭിക്കും. കഴിഞ്ഞ ദിവസമാണ് കോഴിക്കോട് ചാത്തമംഗലം സ്വദേശിയായ 12 വയസ്സുകാരൻ നിപ ബാധിച്ച് മരിച്ചത്.\nകുട്ടിയുടെ വീട്ടിൽ വളർത്തിയിരുന്ന ആടിന് അസുഖം ബാധിച്ചത് നിപയുമായി ബന്ധമില്ലെന്നും ആരോഗ്യമന്ത്രി പറഞ്ഞു. മൃഗസാമ്പിളുകൾ പരിശോധിക്കാൻ എൻ.ഐ.വിയുടെ സഹായം ആവശ്യപ്പെട്ടിട്ടുണ്ട്. കേന്ദ്ര സംഘത്തിന്‍റെ പരിശോധന പുരോഗമിക്കുകയാണ്. ആവശ്യമെങ്കിൽ കൂടുതൽ വിദഗ്ധർ സംസ്ഥാനത്തെത്തും. കോവിഡ് പ്രോട്ടോകോൾ പാലിക്കുന്നതിനാൽ രോഗ നിയന്ത്രണം സാധ്യമാണ്. കോഴിക്കോട് മെഡിക്കൽ കോളജ് ആശുപത്രിയിലെ കോവിഡ് ചികിത്സയെ ബാധിക്കാതിരിക്കാൻ പ്രത്യേക ശ്രദ്ധ പുലർത്തുമെന്നും മന്ത്രി വ്യക്തമാക്കി.\nമൃഗസാമ്പിളുകൾ പരിശോധിക്കാൻ എൻ.ഐ.വിയുടെ സഹായം ആവശ്യപ്പെട്ടിട്ടുണ്ട്. കേന്ദ്ര സംഘത്തിന്‍റെ പരിശോധന പുരോഗമിക്കുകയാണ്. ആവശ്യമെങ്കിൽ കൂടുതൽ വിദഗ്ധർ സംസ്ഥാനത്തെത്തും. കോവിഡ് പ്രോട്ടോകോൾ പാലിക്കുന്നതിനാൽ രോഗ നിയന്ത്രണം സാധ്യമാണ്. കോഴിക്കോട് മെഡിക്കൽ കോളജ് ആശുപത്രിയിലെ കോവിഡ് ചികിത്സയെ ബാധിക്കാതിരിക്കാൻ പ്രത്യേക ശ്രദ്ധ പുലർത്തുമെന്നും മന്ത്രി വ്യക്തമാക്കി.\nനിപയുടെ പ്രാഥമിക ലക്ഷണങ്ങളുമായി എത്തുന്ന രോഗികളെ പരിശോധിക്കുന്നതിന് നിപ പ്രോട്ടോകോൾ പ്രകാരമുള്ള പരിശീലനം ആശ വർക്കർമാർ അടക്കമുള്ള ആരോഗ്യ പ്രവർത്തകർക്ക് നൽകും. സ്വകാര്യ ആശുപത്രികളിലെ ആരോഗ്യ പ്രവർത്തകർക്ക് ഐ.എം.എയുടെ സഹായത്തോടെ പരിശീലനം നൽകും. ചാത്തമംഗലം, കൊടിയത്തൂർ പഞ്ചായത്തുകളിലെയും മുക്കം നഗരസഭയിലെയും അധ്യക്ഷന്മാർ, ജനപ്രതിനിധികൾ, സെക്രട്ടറിമാർ എന്നിവരുമായി ചർച്ച നടത്തുമെന്നും ആരോഗ്യ മന്ത്രി അറിയിച്ചു.\nTags: NIPAH VIRUS, nipah virus kerala, veena george


ലോ അക്കാദമി സമരം വഷളാക്കിയത് സി.പി.ഐയെന്ന് സി.പി.ഐ.എം; ബി.ജെ.പിയുടെ വലയില് കുടുങ്ങി\nFriday 10th February 2017 9:43pm\nകോഴിക്കോട്: അസഹിഷ്ണുതയുടെ ഏറ്റവും വലിയ ചിഹ്നമായി സെന്‍സര്‍ബോര്‍ഡ് മാറിയിരിക്കുകയാണെന്ന് സംവിധായകന് കമല്. സെന്‍സര്‍ഷിപ്പ് എന്ന് പറയുന്ന വലിയൊരു വാളിന്റെ മുകളിലാണ് ഓരോ സിനിമയും നില്‍ക്കുന്നത്. ഇപ്പോഴുള്ള ഒരു മാനദണ്ഡമെന്ന് പറയുന്നത് ഭരിക്കുന്നവര്‍ക്ക് അനുകൂലമായി സിനിമകള് ഉണ്ടാവുക എന്നതാണ്. സിസ്റ്റത്തെ ചോദ്യം ചെയ്യുന്നതോ അരാഷ്ട്രീയതയെ അടക്കം അഡ്രസ് ചെയ്യുന്നതോ ആയ സിനിമകളെ അംഗീകരിക്കുന്നില്ലെന്നും കമല് പറഞ്ഞു.\nസിനിമകള് സെന്‍സര് ചെയ്യപ്പെടണോ വേണ്ടയോ എന്നത് ചര്‍ച്ച ചെയ്യപ്പെടേണ്ട മറ്റൊരു വിഷയമാണ്. ആരാണ് സിനിമ സെന്‍സര് ചെയ്യുന്നതെന്നും എന്താണ് അവര് മാനദണ്ഡമാക്കുന്നതെന്നും വളരെ പ്രധാനപ്പെട്ട കാര്യമാണ്.\nസെന്‍സര്‍ഷിപ്പ് സംബന്ധിച്ച് വിഖ്യാത സംവിധായകനായ ശ്യാം ബെനഗല് കമ്മിറ്റി നിര്‍ദേശിച്ചത് സിനിമകള്‍ക്ക് എ പ്ലസ് സര്‍ട്ടിഫിക്കറ്റ് നല്‍കണമെന്നാണ്. അതായത് പൊതുസമൂഹം ഇല്ലാത്ത സ്ഥലങ്ങളില് മാത്രമേ പ്രദര്‍ശിപ്പിക്കാവൂ എന്നാണ്.\nസിനിമ ഇറങ്ങുന്നതിന് മുമ്പ് പോലും അത് ചിത്രീകരിക്കുന്ന സ്ഥലത്ത് പോയി സംവിധായകനെയും അണിയറപ്രവര്‍ത്തകനെയും ആക്രമിക്കുകയാണ്. ആരോ പറഞ്ഞത് കേട്ടാണ് ബന്‍സാലിക്ക് നേരെ ആക്രമണം ഉണ്ടായത്. മുന്‍കാലങ്ങളിലൊക്കെ സിനിമ വന്നാലാണ് ആക്രമിക്കാറുള്ളത്. എന്നാലത് മുന്‍കൂട്ടി കണ്ട് ആക്രമണം നടത്തുകയാണ്.\nസനല്‍കുമാര് ശശിധരന്റെ ‘സെക്‌സി ദുര്‍ഗയ്ക്ക്’ മികച്ച സിനിമയ്ക്കുള്ള പുരസ്‌കാരം ലഭിച്ചിരിക്കുകയാണ്. ആ സിനിമ ഇത്രയും വലിയ പുരസ്‌ക്കാരം നേടിയിട്ടും പത്രങ്ങളില് ഒരു വാര്‍ത്ത പോലും ആയില്ലെന്നതാണ്. ഏതു ചെറിയ കാര്യങ്ങളും മാധ്യമങ്ങള് ആഘോഷിക്കുന്ന കാലഘട്ടത്തില് സനല് കുമാറിന്റെ പോലുള്ളവരുടെ സിനിമകള് മാറ്റിനിര്‍ത്തപ്പെടുകയാണ്.\nഅവാര്‍ഡ് കിട്ടിയപ്പോള് സിനിമയുടെ പേര് സെക്‌സി ദുര്‍ഗ എന്ന് ആയതിന്റെ പേരില് സിനിമയുടെ പേരില് സനല്‍കുമാറിന്റെ വീട് ആക്രമിക്കുന്ന സ്ഥിതിയാണുള്ളത്. അദ്ദേഹത്തിന്റെ വീടിന് പൊലീസ് സംരക്ഷണം നല്‍കേണ്ട സ്ഥിതിയാണുള്ളതെന്നും കമല് പറഞ്ഞു.\nRead more: രാഹുലിനെ തപ്പുന്നത് അവിടെ നില്‍ക്കട്ടെ ആദ്യം സ്വയം ഒന്നു തിരയൂ: മോദിയെക്കുറിച്ച് ഗൂഗിളില് തിരയുന്ന ഇന്ത്യക്കാര് നാണം കെടും\nസിനിമയുടെ പേരില് സനല്‍കുമാറിന്റെ വീട് ആക്രമിക്കുന്ന സ്ഥിതിയാണുള്ളത്. അദ്ദേഹത്തിന്റെ വീടിന് പൊലീസ് സംരക്ഷണം നല്‍കേണ്ട സ്ഥിതിയാണുള്ളതെന്നും കമല് പറഞ്ഞു.\nവലതുപക്ഷ ഫാസിസ്റ്റ് സമീപനങ്ങള് എങ്ങനെയാണ് കലാകാരന്മാരെ ബാധിക്കുന്നത് എന്നത് കുറച്ചു നാളുകളായി നമ്മള് കണ്ടുകൊണ്ടിരിക്കുകയാണ്. അതിന് ഏറ്റവും കൂടുതല് ഇരയാവുന്നത് സിനിമയാണെന്നാണ് നമ്മളെ അത്ഭുതപ്പെടുത്തുന്ന കാര്യം. എന്നാല് ഭയപ്പെടുത്തല് കൊണ്ട് കലാകാരന്‍മാര് പേടിക്കില്ല. എല്ലാ കാലത്തും കലാകാരന്‍മാര് ഇതിനെ അതിജീവിച്ചിട്ടുണ്ട്.\nഅസഹിഷ്ണുത പല കലാഘട്ടത്തിലും പലരീതിയിലും ഉണ്ടാകുന്നുണ്ടെന്ന് നമുക്ക് കാണാന് കഴിയും. സമീപ കാലത്ത് എല്ലാ മേഖലയിലേക്കും അസഹിഷ്ണുത കടന്നു കയറുന്നു. അസഹിഷ്ണുത മനപ്പൂര്‍വ്വം സൃഷ്ടിക്കപ്പെടുന്നുവെന്ന കാലഘട്ടത്തില് എത്തി നില്‍ക്കുമ്പോഴാണ് സിനിമയും വലിയ വെല്ലുവിളികള് നേരിടുന്നത്.\nചലചിത്രമേളകളില് സിനിമകള് മാത്രമല്ല ചര്‍ച്ച ചെയ്യപ്പെടേണ്ടത്. സിനിമ ചര്‍ച്ച ചെയ്യുന്നതിനോടൊപ്പം സമകാലീന പ്രശ്‌നങ്ങളും ചര്‍ച്ച ചെയ്യപ്പെടുന്ന പൊതുഇടങ്ങളായി ചലചിത്ര മേള രൂപപ്പെടണമെന്നും കമല് പറഞ്ഞു.


mukesh ambanito un teamമുകേഷ് അംബാനിഐക്യരാഷ്ട്ര സഭാ\nസന്തോഷ് ട്രോഫി: പ്രതീക്ഷകളോടെ കേരളം യാത്ര തിരിച്ചു\nMonday 19th July 2010 12:37pm\nന്യൂദല്‍ഹി: ഇന്ത്യന് ബിസിനസ് ഭീമന് മുകേഷ് അംബാനിക്ക് മറ്റൊരംഗീകാരം. ദാരിദ്ര്യനിര്‍മ്മാര്‍ജ്ജനം ഉള്‍പ്പടെയുള്ള ക്ഷേമപ്രവര്‍ത്തനങ്ങള്‍ക്കുള്ള യു എന്നിന്റെ പ്രത്യേകസമിതിയിലേക്ക് മുകേഷ് അംബാനിയെ തിരഞ്ഞെടുത്തിട്ടുണ്ട്.\nമില്ലെനിയം ഡെവലെപ്പ്‌മെന്റ്‌സ് ഗോള്‍സ് എന്ന പ്രത്യേക സമിതിയിലാണ് മുകേഷ് ഇടംനേടിയിരിക്കുന്നത്. ഈ സമിതിയില് ഇടംനേടുന്ന ഏകഇന്ത്യക്കാരനാണ് മുകേഷ് അംബാനി. ബംഗ്ലാദേശിലെ ‘പാവങ്ങളുടെ ബാങ്കര് ‘ എന്നറിയപ്പെടുന്ന മുഹമ്മദ് യൂനസ്, ബില് ഗേറ്റ്‌സ്, ടെഡ് ഡര്‍ണര് എന്നിവരാണ് സമിതിയിലെ മറ്റംഗങ്ങള്.


mihika bajaj's reaction about rana daggubati fan comment in social media - Malayalam Filmibeat\n| Updated: Thursday, November 12, 2020, 21:36 [IST]\nബാഹുബലി സീരീസിലുടെ തെന്നിന്ത്യന് സിനിമാ പ്രേമികളിലൂടെ പ്രിയങ്കരനായ താരമാണ് റാണ ദഗുബതി. ബ്രഹ്മാണ്ഡ ചിത്രത്തിലെ വില്ലന് വേഷം നടന്റെ കരിയറില് വലിയ വഴിത്തിരിവായി മാറിയിരുന്നു. ബാഹുബലിക്ക് പിന്നാലെ തമിഴ്, തെലുങ്ക് ഭാഷകളിലെല്ലാം തന്നെ സജീവമായിരുന്നു താരം. അതേസമയം അടുത്തിടെയാണ് നടന്റെ വിവാഹം നടന്നത്. അടുത്ത സുഹൃത്തായിരുന്ന മിഹിക ബജാജിനെയാണ് റാണ ദഗുബതി ജീവിതസഖിയാക്കിയത്. കോവിഡ് കാലത്ത് നടന്ന ഇവരുടെ വിവാഹ ചിത്രങ്ങളെല്ലാം തന്നെ സോഷ്യല് മീഡിയയില് വൈറലായി മാറിയിരുന്നു.\nഅന്ന് ദുല്‍ഖര് സല്‍മാന്, വിക്രം പ്രഭു, വിഷ്ണു വിശാല് ഉള്‍പ്പെടെയുളള അടുത്ത സുഹൃത്തുക്കളെല്ലാം റാണയ്ക്കും മിഹികയ്ക്കും ആശംസകള് നേര്‍ന്ന് സമൂഹ മാധ്യമങ്ങളില് എത്തിയിരുന്നു. വിവാഹശേഷമുളള റാണയുടെയും മിഹികയുടെയും ചിത്രങ്ങളും ആരാധകര് ഏറ്റെടുത്തിരുന്നു. അതേസമയം ഇന്‍സ്റ്റഗ്രാമില് ആസ്‌ക്മി എനിതിംഗ് എന്ന സെഷനുമായി കഴിഞ്ഞ ദിവസം റാണ ആരാധകരുമായി ആശയവിനിമയം നടത്തിയിരുന്നു. ഒട്ടെറേപേര് ഈ സെക്ഷനില് ചോദ്യങ്ങളുമായി എത്തിയപ്പോള് അതില് ഒരു ആരാധിക തന്റെ മനസിലെ സ്‌നേഹം തുറന്നുപറഞ്ഞുകൊണ്ടാണ് എത്തിയത്.\nഇന്നും റാണയോട് ഇഷ്ടം ഉണ്ട് എന്ന് ആരാധിക പറഞ്ഞു. ചാറ്റില് വന്ന ഡിങ്കോയിസം എന്ന ആനിമേറ്റഡ് കഥാപാത്രത്തോടാണ് ആരാധിക ഇക്കാര്യം പറഞ്ഞത്. വിവാഹ ശേഷവും റാണയോട് തനിക്ക് സ്‌നേഹമാണെന്ന് ആരാധിക പറഞ്ഞു. ഇതിന് മറുപടിയുമായി റാണ അധികം വൈകാതെ എത്തിയിരുന്നു. മിഹികയ്ക്ക് കോപം വരും എന്നാണ് ഡിങ്കോയിസം നല്‍കിയ മറുപടി. പിന്നാലെ ഈ ചാറ്റിംഗ് സ്‌ക്രീന് ഷോട്ട് ഉള്‍പ്പടെ എടുത്ത് മിഹിക തന്റെ ഇന്‍സ്റ്റഗ്രാം സ്റ്റോറിയായി പോസ്റ്റ് ചെയ്തു.\nനിങ്ങളുടെ കൂടെയുളളതിനേക്കാള് ദേഷ്യം വരില്ല എന്നാണ് ഇതിന് മറുപടിയായി താരപത്‌നി കുറിച്ചത്. ഹൈദരാബാദില് വെച്ചായിരുന്നു റാണയുടെയും മിഹികയുടെയും വിവാഹം നടന്നത്. അടുത്ത ബന്ധുക്കളും സുഹൃത്തുക്കളും മാത്രം പങ്കെടുത്ത വിവാഹ ചടങ്ങില് തെലുങ്ക് താരങ്ങളായ വെങ്കിടേഷ്, നാഗചൈതന്യ, സാമന്ത, രാംചരണ് തുടങ്ങിയവരെല്ലാം എത്തിയിരുന്നു. റാണയുടെയും മിഹികയുടെയും റോക്ക ചടങ്ങിന്റെ ചിത്രങ്ങളും സമൂഹ മാധ്യമങ്ങളില് വൈറലായി മാറിയിരുന്നു. 2020ലെ മികച്ച വാര്‍ത്ത എന്നായിരുന്നു റാണയ്ക്കും മിഹികയ്ക്കുമൊപ്പമുളള ചിത്രം പങ്കുവെച്ച് സാമന്ത മുന്‍പ് കുറിച്ചിരുന്നത്.\nmihika bajaj's reaction about rana daggubati fan comment in social media


Mother And Daughters Evicted From House വീട്ടില് നിന്ന് ഇറക്കിവിട്ടു പൊലീസ്\nഅമ്മയെയും മൂന്ന് പെണ്‍മക്കളെയും വീട്ടില് നിന്ന് ഇറക്കിവിട്ടു, വീട് പൊളിച്ചു; പൊലീസ് നടപടിയെടുത്തില്ലെന്ന് ആക്ഷേപം\n31 Dec, 2020, 10:51 am\nതിരുവനന്തപുരം കഴക്കൂട്ടത്ത് അമ്മയെയും മൂന്ന് പെണ്‍മക്കളെയും പുറമ്പോക്കിലെ വീട്ടില് നിന്ന് ഇറക്കിവിട്ട് വീട് പൊളിച്ചതായി പരാതി. സൈനിക നഗറില് താമസിക്കുന്ന സുറിമിക്കും മക്കള്‍ക്കുമാണ് വീട് നഷ്ടമായത്. പരാതി നല്‍കിയിട്ടും പൊലീസ് നടപടി എടുത്തില്ലെന്നും ആക്ഷേപമുണ്ട്.\nകഴിഞ്ഞ 17-ാം തിയതിയായിരുന്നു സംഭവം. ആറ് വര്‍ഷമായി സ്ഥലത്ത് ഷെഡ് കെട്ടി താമസിക്കുകയായിരുന്നു സുറുമിയും 11ഉം 9ഉം 7ഉം വയസുള്ള പെണ്‍മക്കളും. ആയുധങ്ങളുമായാണ് ഒരു സംഘം വീട് പൊളിക്കാനെത്തിയതെന്നും, തടയാന് ശ്രമിച്ചപ്പോള് ചീത്ത വിളിക്കുകയും കുട്ടികളെ തള്ളിയിടുകയും ചെയ്തുവെന്ന് സുറുമി പറയുന്നു.\nഅയല്‍വാസികളായ സഹോദരങ്ങളാണ് വീട് പൊളിച്ചതെന്നാണ് ആരോപണം. പരാതി നല്‍കി ഏറെ സമയം കഴിഞ്ഞാണ് പൊലീസ് എത്തിയതെന്നും, ദൃശ്യങ്ങള് എടുത്ത് കൊണ്ട് പോയതല്ലാതെ രണ്ട് ആഴ്ചയായിട്ടും മറ്റ് നടപടികള് ഉണ്ടായില്ലെന്നും ആരോപണമുണ്ട്.\nMother And Daughters Evicted From House


ജനം വോട്ടു ചെയ്തത് സജി ചെറിയാന്, വിജയിച്ചത് മുഖ്യമന്ത്രി പിണറായി | VygaNews\nജനം വോട്ടു ചെയ്തത് സജി ചെറിയാന്, വിജയിച്ചത് മുഖ്യമന്ത്രി പിണറായി\nസിദ്ധാര്‍ത്ഥ് ശ്രീനിവാസ് തിരുവനന്തപുരം : ചെങ്ങന്നൂരില് ഇടതു മുന്നണി സ്ഥാനാര്‍ത്ഥി സജി ചെറിയാന് പടുകൂറ്റന് ഉറപ്പാക്കിയതോടെ, വിജയിച്...\nതിരുവനന്തപുരം : ചെങ്ങന്നൂരില് ഇടതു മുന്നണി സ്ഥാനാര്‍ത്ഥി സജി ചെറിയാന് പടുകൂറ്റന് ഉറപ്പാക്കിയതോടെ, വിജയിച്ചിരിക്കുന്നത് മുഖ്യമന്ത്രി പിണറായി വിജയനാണ്.\nആഭ്യന്തര വകുപ്പിന്റെ തുടര്‍ച്ചയായുള്ള വീഴ്ചകളെ തുടര്‍ന്ന് സര്‍ക്കാരിനെ ഭരണമുന്നണിയിലുള്ളവരും വേട്ടയാടാന് തുടങ്ങുന്ന ഘട്ടത്തിലാണ് ചെങ്ങന്നൂരിലെ അസാധാരണ ജയത്തോടെ മുഖ്യമന്ത്രി കരുത്തു തെളിയിച്ചിരിക്കുന്നത്.\nമുഖ്യമന്ത്രിയില് നിന്ന് ആഭ്യന്തര വകുപ്പ് മാറ്റണമെന്നു വരെ ചില തലങ്ങളില് ചര്‍ച്ചയ്ക്കു തുടക്കമായിരുന്നു. അതിന്റെ ആദ്യ ഘട്ടമെന്ന നിലയിലാണ് ഡിജിപി സ്ഥാനത്തു നിന്നു ലോക്‌നാഥ് ബെഹ്‌റയെ മാറ്റണമെന്ന് കഴിഞ്ഞ മന്ത്രിസഭാ യോഗത്തില് രണ്ടു മന്ത്രിമാര് ആവശ്യമുന്നയിച്ചത്.\nഇത്തരം ആവശ്യങ്ങള് പതുക്കെ വിരല് ചൂണ്ടുന്നത് മുഖ്യമന്ത്രിക്കു നേരേ തന്നെയായിരുന്നു. പാര്‍ട്ടിയില് നിലവില് ഏറ്റവും ശക്തനായ നേതാവ് എന്ന നിലയിലാണ് മുഖ്യമന്ത്രിക്കെതിരേ ആരും പരസ്യ നിലപാട് എടുക്കാതിരുന്നത്. എന്നാല്, പല കോണുകളിലും മുറുമുറുപ്പ് ഉയരാനും തുടങ്ങിയിരുന്നു.\nചെങ്ങന്നൂരില് ഫലം മറിച്ചായിരുന്നുവെങ്കില് പാര്‍ട്ടിയിലും മുന്നണിയിലും എതിരഭിപ്രായങ്ങള് ഉറപ്പായും ഉയരുമായിരുന്നു. എന്നാല്, അന്തരിച്ച കെകെ രാമചന്ദ്രന് നായര് 7983 വോട്ടിന്റെ ഭൂരിപക്ഷത്തില് ജയിച്ച ഇടത്താണ് സജി ചെറിയാന് അതിന്റെ ഇരട്ടിയും കടന്നുള്ള ഭൂരിപക്ഷം നേടിയിരിക്കുന്നത്.\nഇതു സ്വാഭാവികമായും ഭരണത്തിന്റെ കൂടി വിലയിരുത്തലായി വ്യാഖ്യാനിക്കപ്പെടും. അവിടെയാണ് മുഖ്യമന്ത്രി കൂടുതല് കരുത്തനാവുന്നതും. ചെങ്ങന്നൂരില് വോട്ടെടുപ്പു നടക്കവേയാണ് കേരളത്തെ പിടിച്ചുകുലുക്കിയ കെവിന് ദുരഭിമാന കൊലക്കേസ് പുറത്തുവന്നത്. അതിന്റെ അനുരണനങ്ങള് ചെങ്ങന്നൂരിലെ വോട്ടു നിലയെ സ്വാധീനിക്കാമെന്നു പൊതുവേ വിലയിരുത്തലുമുണ്ടായി.\nപക്ഷേ, അതൊന്നും തന്നെ വോട്ടര്‍മാരെ സ്വാധീനിച്ചില്ലെന്നാണ് ഇപ്പോഴത്തെ ഫലം വ്യക്തമാക്കുന്നത്.\nഒരര്‍ത്ഥത്തില് ഇടതു തരംഗം തന്നെയാണ് ചെങ്ങന്നൂരില് കാണുന്നത്. ഈ പഞ്ചായത്തുകളില് ബിജെപി രണ്ടാം സ്ഥാനത്തെത്തുകയും യുഡിഎഫ് മൂന്നാം സ്ഥാനത്തേയ്ക്കു പിന്തള്ളപ്പെടുകയും ചെയ്തു.\nപ്രതീക്ഷകള്‍ക്കപ്പുറമാണ് ജയമെന്നും തന്നെ ചെങ്ങന്നൂരുകാര് ഇത്രയേറെ സ്‌നേഹിച്ചിരുന്നുവെന്ന് അറിഞ്ഞിരുന്നില്ലെന്നും സജി ചെറിയാന് പ്രതികരിച്ചു. മുപ്പതു വര്‍ഷത്തിനിടെ ഇടതു മുന്നണി നേടുന്ന ഏറ്റവും വലിയ ഭൂരിപക്ഷത്തിലേകക്കാണ് സജി ചെറിയാന് എത്തുന്നത്.\nഎസ്എന്‍ഡിപി, എന്‍എസ്എസ്, ക്രിസ്തീയ സഭകള് എന്നിവയുടെ വോട്ട് തനിക്കു കിട്ടിയെന്ന് സജി ചെറിയാന് പറയുമ്പോള്, കൃത്യമായ ആസൂത്രണം തിരഞ്ഞെടുപ്പിനു മുന്‍പേ സിപിഎം നടത്തിയിരുന്നുവെന്നു വ്യക്തമാണ്.\nയുഡിഎഫിന്റെയും എന്‍ഡിഎയുടെയും ഒത്തിണക്കമില്ലായ്മയും ഇടതു മുന്നണിക്കു വന് വിജയത്തിനു സഹായകമായി.\nKerala newsspecial opinion Slider\nVygaNews: ജനം വോട്ടു ചെയ്തത് സജി ചെറിയാന്, വിജയിച്ചത് മുഖ്യമന്ത്രി പിണറായി


സ്വപ്നയുടെ ശബ്ദരേഖ : അന്വേഷണം ആവശ്യപ്പെട്ട് ഇ.ഡി കത്ത് നൽകിയതായി സൂചന ; സ്ഥിരീകരിക്കാതെ ജയിൽ വകുപ്പ് – Jaihind TV\nസ്വപ്നയുടെ ശബ്ദരേഖ : അന്വേഷണം ആവശ്യപ്പെട്ട് ഇ.ഡി കത്ത് നൽകിയതായി സൂചന ; സ്ഥിരീകരിക്കാതെ ജയിൽ വകുപ്പ്\nതിരുവനന്തപുരം: സ്വർണക്കടത്ത് കേസ് പ്രതി സ്വപ്ന സുരേഷിന്‍റെ ശബ്ദരേഖ പ്രചരിച്ചതിൽ അന്വേഷണം ആവശ്യപ്പെട്ട് എൻഫോഴ്സ്മെമെന്‍റ് ഡയറക്ടറേറ്റ് ജയിൽ മേധാവിക്ക് കത്ത് നൽകിയതായി സൂചന. എന്നാൽ കത്ത് ലഭിച്ചെന്ന കാര്യം ജയിൽ വകുപ്പ് സ്ഥിരീകരിച്ചില്ല. അതേസമയം ദക്ഷിണമേഖല ജയിൽ ഡിഐജി നടത്തിയ അന്വേഷണ റിപ്പോർട്ട് ഇഡിക്ക് കൈമാറിയേക്കും.\nസ്വപ്ന ശബ്ദരേഖ റെക്കോഡ് ചെയ്ത സാഹചര്യം ഉൾപ്പെടെ അന്വേഷിച്ച് റിപ്പോർട്ട് നൽകണമെന്ന് ആവശ്യപ്പെട്ട് ഇ.ഡി ഇന്നലെ ജയിൽ മേധാവിക്ക് കത്ത് നൽകിയതായാണ് സൂചന. ഇ.ഡി വൃത്തങ്ങൾ കത്ത് നൽകിയെന്ന് പറയുമ്പോഴും ഇക്കാര്യം ജയിൽ മേധാവിയുടെ ഓഫീസ് സ്ഥിരീകരിക്കുന്നില്ല. കത്ത് നേരിൽ കണ്ടിട്ടില്ലെന്നാണ് ജയിൽ ഡി.ജി.പിയുടെ വിശദീകരണം. ഇന്ന് പരിശോധിച്ച ശേഷം തുടർ നടപടി തീരുമാനിച്ചേക്കും.\nഇഡിക്ക് മറുപടിയായി ദക്ഷിണമേഖല ജയിൽ ഡിഐജി നടത്തിയ അന്വേഷണത്തിന്‍റെ റിപ്പോർട്ട് കൈമാറുമെന്നാണ് വിവരം. ശബ്ദരേഖയുടെ ഉറവിടത്തിലടക്കം അന്വേഷണം നടത്താൻ പൊലീസ് മേധാവിക്ക് ശുപാർശ കൈമാറിയതും ഇഡിയ്ക്ക് നൽകുന്ന മറുപടിയിൽ ജയിൽ വകുപ്പ് അറിയിച്ചേക്കും.


ഇത് പവാര് പവര്; 53 എം.എല്.എമാരും തിരികെയെത്തിച്ച് ശരത് പവാര്; ആരോരുമില്ലാതെ അജിത് - Samanwayam\nHome News ഇത് പവാര് പവര്; 53 എം.എല്.എമാരും തിരികെയെത്തിച്ച് ശരത് പവാര്; ആരോരുമില്ലാതെ അജിത്\nഎന്.സി.പി നേതാവ് അജിത് പവാറിനൊപ്പം ബി.ജെ.പിയിലേക്ക് പോയ 53 എന്.സി.പി എം.എല്.എമാരും തിരികെ പാര്‍ട്ടിയിലേക്ക് മടക്കി കൊണ്ടുവന്ന് ശരത് പവാര് ഇതോടെ അജിത് പവാര് പൂര്‍ണമായും ഒറ്റപ്പെട്ടു. എന്.സി.പിയെ കൂടെക്കൂട്ടി സര്‍ക്കാര് രൂപീകരണവുമായി മുന്നോട്ട് പോകാനുള്ള ബി.ജെ.പിയുടെ തീരുമാനത്തിന് കനത്ത തിരിച്ചടി ഏറ്റിരിക്കുകയാണ് ഇതോടെ.\nആകെ 54 എം.എല്.എമാരാണ് എന്.സി.പിക്കുള്ളത്. അജിത് പവാറോടൊപ്പം പോയ മഹാരാഷ്ട്രയിലെ പിംപ്രി ചിഞ്ച്വാദിലെ എം.എല്.എയായ അന്ന ബോസ്‌ദെ കൂടി മടങ്ങി എത്തിയതോടെ 53 എന്ന ഫോറം തികക്കുകയായിരുന്നു എന്‍സിപി. ഇതോടെ ബി.ജെ.പി പക്ഷത്ത് അജിത് പവാര് മാത്രം എന്.സി.പി എം.എല്.എയായി അവശേഷിക്കുന്ന സ്ഥിതി വിശേഷമായി. ബി.ജെ.പിയോടൊപ്പം പോയ തങ്ങളുടെ എല്ലാ എം.എല്.എമാരും ഇന്നലെ വൈകുന്നേരത്തോടെ തിരികെ എത്തിക്കുമെന്ന് എന്.സി.പി അധ്യക്ഷന് ശരത് പവാര് പറഞ്ഞിരുന്നു.\nPrevious articleതെരഞ്ഞെടുപ്പിനെ നേരിടാന് ആംആദ്മി പാര്‍ട്ടിയുടെ പക്കല് പണമില്ല; പൊതുജനങ്ങള് സഹായിക്കണമെന്ന് കെജരിവാള്\nNext articleപാകിസ്ഥാന് അധീന കാശ്മീര് വിട്ടു തരാമോ? എങ്കില് തക്കാളി ഞങ്ങള് തരാം; തക്കാളി കാരണം ‘പൊറുതിമുട്ടിയ’ ഇമ്രാന് ഖാന് ഇന്ത്യന് കര്‍ഷകരുടെ കത്ത്


Mamata Banerjee's Bengal passed resolution against CAA in Assembly | സിഎഎക്കെതിരെ ബംഗാള് നിയമസഭ പ്രമേയം പാസാക്കി; അടുത്തത് തെലങ്കാന - Malayalam Oneindia\nPublished: January 27 2020, 17:00 [IST]\nകൊല്‍ക്കത്ത: പൗരത്വ ഭേദഗതി നിയമത്തിനെതിരെ പശ്ചിമ ബംഗാള് നിയമസഭ പ്രമേയം പാസാക്കി. കേരളം, പഞ്ചാബ്, രാജസ്ഥാന് നിയമസഭകള് നേരത്തെ പ്രമേയം പാസാക്കിയിരുന്നു. ബംഗാള് നിയമസഭയില് മൂന്നില് രണ്ട് ഭൂരിപക്ഷമുണ്ട് മമതാ ബാനര്‍ജി നേതൃത്വം നല്‍കുന്ന തൃണമൂല് കോണ്‍ഗ്രസിന്. സിഎഎ, എന്‍ആര്‍സി എന്നിവയ്‌ക്കെതിരെ നേരത്തെ തന്നെ ശക്തമായ പ്രതിഷേധം ഉയര്‍ത്തിയ നേതാവാണ് ബംഗാള് മുഖ്യമന്ത്രി മമതാ ബാനര്‍ജി.\nനാല് ദിവസത്തിനകം ബംഗാള് നിയമസഭ സിഎഎക്കെതിരെ പ്രമേയം പാസാക്കുമെന്ന് അവര് കഴിഞ്ഞാഴ്ച പറഞ്ഞിരുന്നു. സിഎഎയും എന്‍ആര്‍സിയും തന്റെ ശവത്തില് ചവിട്ടിയേ ബംഗാളില് നടപ്പാക്കാന് സാധിക്കൂ എന്ന മമതയുടെ പ്രഖ്യാപനം ഏറെ ശ്രദ്ധിക്കപ്പെട്ടിരുന്നു. നേരത്തെ ബംഗാളില് എന്‍ആര്‍സി നടപ്പാക്കുമെന്ന് കേന്ദ്രസര്‍ക്കാര് പ്രഖ്യാപിച്ചിരുന്നു. എന്നാല് മമതയുടെ ശക്തമായ എതിര്‍പ്പിനെ തുടര്‍ന്ന് സിഎഎ വിഷയം മാത്രമാണ് കേന്ദ്രവും ബിജെപിയും ബംഗാളില് ഇപ്പോള് ഉയര്‍ത്തുന്നത്. തെലങ്കാനയിലെ ചന്ദ്രശേഖര റാവു സര്‍ക്കാര് സിഎഎക്കെതിരെ പ്രമേയം പാസാക്കുമെന്ന് അറിയിച്ചിട്ടുണ്ട്.\nകോണ്‍ഗ്രസ് ഭരിക്കുന്ന സംസ്ഥാനങ്ങളെല്ലാം പ്രമേയം പാസാക്കാനുള്ള ശ്രമത്തിലാണ്. നിലവില് പഞ്ചാബും രാജസ്ഥാനും പാസാക്കിയിട്ടുണ്ട്. മധ്യപ്രദേശും ഛത്തീസ്ഗഡും ഉടന് പ്രമേയം പാസാക്കുമെന്ന് സൂചനയുണ്ട്.\nIndia is our Religion Says Actor ShahRukh Khan | Oneindia Malayalam\nപ്രതിപക്ഷ പാര്‍ട്ടികള് ഭരിക്കുന്ന സംസ്ഥാനങ്ങളിലൊന്നും എന്‍പിആര് നടപ്പാക്കരുതെന്ന് മമത ബാനര്‍ജി ആവശ്യപ്പെട്ടു. പ്രതിപക്ഷ പാര്‍ട്ടികള് ഇക്കാര്യത്തില് ഐക്യത്തിലെത്തിയാല് കൊല്‍ക്കത്തയില് അവരുടെ യോഗം വിളിക്കാന് താന് തയ്യാറാണ്. എന്‍പിആര് നടപ്പാക്കുന്നതിന് മുമ്പ് വടക്കുകിഴക്കന് സംസ്ഥാനങ്ങളിലെ ഭരണകക്ഷികള് നിയമം ശരിയായ രീതിയില് പഠിക്കണം. എന്‍ആര്‍സിയുമായും സിഎഎയുമായും പ്രത്യക്ഷ ബന്ധമുള്ളതാണ് എന്‍പിആര്. അതുകൊണ്ട് വടക്കുകിഴക്കന് സംസ്ഥാനങ്ങള് എന്‍പിആര് തള്ളിക്കളയണമെന്നും മമത ആവശ്യപ്പെട്ടു.\nMamata Banerjee's Bengal passed resolution against CAA in Assembly


kaun banega meera pati reality showവരനെ\nമാറുന്ന കാലത്തിനനുസരിച്ച് വിവാഹ സങ്കല്പനങ്ങളും മാറും. സ്വയംവരം പോലെ പെണ്ണുകാണലിന്റെയും കാലം ഏതാണ്ട് കഴിഞ്ഞു. ഇപ്പോള് ഇന്റര്‍നെറ്റും, ഫെയ്‌സ്ബുക്കുമൊക്കെയാണ് വിവാഹ വിപണിലെ താരങ്ങള്.\nഎന്നാല് ഈ ട്രന്റുകള്‍ക്കു പുറമേ പുതിയൊരു ട്രന്റ് കൊണ്ടുവരാന് ശ്രമവും തകൃതിയായി നടക്കുകയാണ്. ഇത് റിയാലിറ്റി ഷോകളുടെ കാലമാണ്. അതിനാല് ഇനി മുതല് ഭാവി പങ്കാളിയെ തിരഞ്ഞെടുക്കാനും റിയാലിറ്റി ഷോ മതിയെന്നാണ് ചില സെലിബ്രിറ്റികളുടെ തീരുമാനം.\nബോളിവുഡ് താരം രാഖി സാവന്താണ് റിയാലിറ്റി വിവാഹത്തിന് തുടക്കമിട്ടത്. തൊട്ടുപിന്നാലെ ബി.ജെ.പി നേതാവ് പ്രമോദ് മഹാജന്റെ മകന് രാഹുലും തന്റെ വധുവിനെ റിയാലിറ്റി ഷോയിലൂടെ കണ്ടെത്തി.\nഈ ഇന്ത്യന് താരങ്ങള്‍ക്കു പുറമേ പാക്കിസ്ഥാനി നടി മീരയും ഒരുങ്ങിയിരിക്കുകയാണ് ഒരു വിവാഹ റിയാലിറ്റി ഷോയ്ക്ക്. കോന് ബനേഗാ മീരാ പതിയെന്നാണ് ഷോയുടെ പേര്. ഇതില് പങ്കെടുക്കാന് ഷോട്ട് ലിസ്റ്റ് ചെയ്യപ്പെട്ട 13 മത്സരാര്‍ത്ഥികളെ മീര ഇന്റര്‍വ്യൂ ചെയ്തു കഴിഞ്ഞു.\nഒരു ചുവന്ന റോസാപ്പൂവോ അല്ലെങ്കില് താജ്മഹലിന്റെ പ്രതീകവുമായോ തന്റെ ഹൃദയം കവരാനെത്തിയ പുരുഷ കേസരികളെ കണ്ട ത്രില്ലിലാണ് മീരയിപ്പോള്.\nആദ്യ എപ്പിസോഡിലുണ്ടായിരുന്ന നീളന് മുടിക്കാരനോട് ‘നീ എനിക്കുവേണ്ടി എന്റെ മുടി വെട്ടുമോ’ എന്നാണ് മീര ചോദിച്ചത്. ‘മുടിയല്ല മീരയ്ക്കുവേണ്ടി കഴുത്തുതന്നെ വെട്ടാം’ എന്നാണ് ആ സുന്ദരന്\nമറുപടി നല്‍കിയത്. മറ്റൊരു യുവാവ് ഞാന് സുന്ദരനാണെന്ന് നിങ്ങള് കരുതുന്നുണ്ടോ എന്ന് മീരയോട് ചോദിച്ചു. പഴയകാല ഇന്ത്യന് നടി മീര കുമാരിയുടെ ഭാവത്തില് ദീര്‍ഘനേരത്തെ മൗനത്തിനുശേഷം മീര അതെയെന്ന് മറുപടി നല്‍കി.\nമറ്റൊരു മീര ആരാധകന് വന്നത് താജ്മഹലിന്റെ പ്രതീകവുമായാണ്. ഈ താജ്മഹലിനെക്കാള് സുന്ദരിയാണ് എന്റെ മീരയെന്ന് കമന്റു പാസാക്കി ആ പയ്യന്. ഇതിനു പുറമേ പാട്ടുപാടിയും, പുഷ്പമഴ പെയ്യിച്ചും മീരയുടെ ഹൃദയം കവരാനെത്തിയവര് ഒരുപാടാണ്. ഇവരില് ആര് നടിയുടെ കഴുത്തില് മിന്നുകെട്ടുമെന്ന് കാത്തിരുന്ന് കാണാം.


18 Jun 2018 2:20 PM GMT\nയുവനിരയുടെ മികവിൽ റഷ്യയിലെത്തിയ സ്വീഡൻ ഏഷ്യൻ പ്രതിനിധികളായ കൊറിയയെ ഏകപക്ഷീയമായ ഒരു ഗോളിന് തോൽപ്പിച്ചു. അറുപത്തിയഞ്ചാം മിനിറ്റില് ക്യാപ്റ്റന് ആന്ദ്രെസ് ഗ്രാന്‍ക്വിസ്റ്റ് എടുത്ത പെനാൽറ്റിയിലൂടെയാണ് സ്വീഡൻ കൊറിയയെ മറികടന്നത്.\nമത്സരത്തിന്റെ ആദ്യ മിനുട്ടിൽ കൊറിയക്കു അനുകൂലമായി ലഭിച്ച ഫ്രീ കിക്ക് സ്വീഡിഷ് പട വഴി തിരിച്ചുവിട്ടു കൊണ്ട് വരാനിരിക്കുന്ന പ്രതിരോധ മികവിന്റെ കരുത്തിന് സൂചന നൽകി. കൊറിയയുടെ ഒറ്റപ്പെട്ട ആക്രമങ്ങളെ തടഞ്ഞു കൊണ്ട് പതിയെ ഇരച്ചു കയറിയ സ്വീഡിഷ് മുന്നേറ്റ നിര മത്സരം ആവേശകരമാക്കി, മാർക്കസ് ബർഗിന്റെ ഗോളെന്നുറച്ച ഒരു ഷോട്ട് കൊറിയൻ ഗോളി തടഞ്ഞിട്ടു.\nകളിയുടെ 26 ആം മിനുറ്റിൽ ദക്ഷിണ കൊറിയ ഡിഫൻഡർ കിം മിൻ വൂവിനെ പരിക്ക് മൂലം പിൻവലിച്ചു, ജോ ഹുൻ പാർക്കാണ് പകരം ഇറങ്ങിയത്.\nആസൂത്രിതമായ നീക്കങ്ങളേക്കാള് ഉപരി കടുത്ത ടാക്ലിങ്ങിനെയാണ് ഇരു ടീമുകളും പ്രധാനമായി ആശ്രയിക്കുന്നത്. ആദ്യത്തെ അര മണിക്കൂറില് തന്നെ 19 ഫൗളുകള് കണ്ടു. ആദ്യ പകുതിക്കു സെക്കന്റുകൾ ബാക്കി നിൽക്കെ സ്വീഡിഷ് സ്‌ട്രൈക്കർ ക്ലാസന്റെ മനോഹരമായ ഹെഡ്ഡർ. പക്ഷേ, കഷ്ടിച്ച് പുറത്തു പോയി.\nആദ്യ പകുതി അവസാനിക്കുമ്പോൾ കൊറിയ0-0 സ്വീഡൻ.\nപരുക്കൻ അടവുകളോടെയായിരുന്നു രണ്ടാം പകുതിയുടെയും തുടക്കം. കൊറിയൻ താരം ഹ്വാങ് ഹി ചാന് മഞ്ഞ കാർഡ്. ഇരു ടീമുകളും ഒപ്പത്തിനൊപ്പം ആക്രമിച്ചു കളിച്ചു, ദക്ഷിണ കൊറിയയുടെ കു ചാ ചോയലിന്റെ ഹെഡ്ഡര് നേരിയ വ്യത്യാസത്തില് പുറത്തേക്ക്.പോയപ്പോൾ, ഫോഴ്‌സ്ബർഗിന്റെ ഷോട്ട് പോസ്റ്റിനു മുകളിലൂടെ പുറത്തേക്ക്.\nകളിയുടെ 63 ആം മിനുട്ടിൽ ആണ് കൊറിയയുടെ മത്സരത്തിന്റെ വിധി നിശ്ചയിച്ച പെനാൽറ്റി കിക്കിലേക്കു നീങ്ങിയത്. കിം വിൻ മൂവ് പെനാൽറ്റി ബോക്സിനുള്ളിൽ ക്ലാസ്സാനെ വീഴ്ത്തി. വീഡിയോ റഫറിയുടെ സഹായത്തോടെ പെനാൽറ്റി നേടിയെടുത്ത സ്വീഡിഷ് പടയ്ക്കു വേണ്ടി ആന്ദ്രെസ് ഗാന്‍ക്വിസ്റ്റ എടുത്ത കിക്ക് ലക്ഷ്യം തെറ്റിയില്ല, പെനാല്‍റ്റിയില് സ്വീഡന് ലീഡ്. സ്‌കോർ 1 -0 .\nഗോൾ വീണ ശേഷം കൊറിയൻ പടയുടെ മുന്നേറ്റങ്ങൾ എല്ലാം ശുഷ്ക്കമായി, ലക്‌ഷ്യം തെറ്റിയ പാസ്സുകളും അവർക്കു വിനയായി. ചിലപ്പോഴൊക്കെ ഗോള്‍മുഖത്ത് എത്തുകയും പോസറ്റിലേയ്ക്ക് നല്ല ചില ഷോട്ടുകള് ഉതിര്‍ത്തുവെങ്കിലും അതൊന്നും ലക്ഷ്യം ഭേദിക്കാന് പോന്നതായില്ല. മത്സരത്തിന് റഫറി ഫൈനൽ വിസിൽ അടിച്ചപ്പോൾ സ്വീഡൻ 1 -0 കൊറിയ.\nkorea republic Russia2018WorldCup sweden


കൊറോണ ലോക്ക്ഡൗണ്: മണ്ണിലിറങ്ങി താരങ്ങൾ PHOTOS – Nowit\nഅടുക്കളയിൽ പാത്രം കഴുകുന്ന തിരക്കിലാണ് ബോളിവുഡ് സുന്ദരി കത്രീന കൈഫ്. സഹോദരി ഇസബെല്ലയും വീട്ടുജോലികളിൽ സഹായിക്കാൻ കൂട്ടുണ്ട്. കത്രീന മാത്രമല്ല, ഗ്ലാമറൊക്കെ മാറ്റിവച്ച് വീട്ടുജോലികൾ സ്വയം ചെയ്ത് ലോക്ക്ഡൌണിൽ പങ്കു ചേരുകയാണ് ബോളിവുഡ് താരങ്ങൾ. ഒരിക്കലും ചിന്തിക്കാൻ പോലും സമയമില്ലാതിരുന്ന കാര്യങ്ങൾ സ്വയം ചെയ്യുന്ന തിരക്കിലാണ് പലരും. പാചകം ചെയ്യുന്നത് മുതൽ ടോയ്‌ലറ്റ് കഴുകുന്നത് വരെയുള്ള ചിത്രങ്ങളാണ് മിക്കവരും സോഷ്യൽ മീഡിയകളിലൂടെ പങ്കു വച്ചിരിക്കുന്നത്.\nമകനോടൊത്ത് ആരോഗ്യകരമായ ഭക്ഷണം ഉണ്ടാക്കിയാണ് ബോളിവുഡിലെ ഫിറ്റ്നസ് ഫ്രീക്കായ മലൈക്ക അറോറ ലോക്ക്ഡൗൺ സമയം ചെലവഴിക്കുന്നത്. അമ്മ പറഞ്ഞു തന്ന മലബാറി വെജിറ്റബിൾ സ്റ്റൂ പാകം ചെയ്യുന്ന ഫോട്ടോയാണ് പാതി മലയാളി കൂടിയായ മലൈക ഇൻസ്റ്റാഗ്രാമിൽ പങ്കുവച്ചിരിക്കുന്നത്.\n“നീ വീട് വൃത്തിയാക്കിക്കോളൂ, ഞാൻ ഭക്ഷണമുണ്ടാക്കാം” എന്ന് അമ്മ പറഞ്ഞതനുസരിച്ച് വീട് മുഴുവൻ അടിച്ചു തുടക്കുന്ന ഫോട്ടോയാണ് ബിഗ്‌ബോസ് താരം ഹിന ഖാൻ പങ്കു വച്ചത്. കോവിഡ് ഭീതി തുടങ്ങിയതിനു ശേഷം ജൊലിക്കാരെ ആരെയും വിളിച്ചിട്ടില്ലെന്നും താരം പറയുന്നു.\n“റോക്ക്സ്റ്റാർ” സുന്ദരി നർഗീസ് ഫക്രി ടോയ്‌ലറ്റ് കഴുകുന്ന തിരക്കിലാണ്. ടോയ്‌ലറ്റ് മാത്രമല്ല, പാത്രം കഴുകലും തുണി അലക്കലും അലമാര അടുക്കലും ഒക്കെ തന്നെ ചെയ്യുകയാണ് എന്നാണ് താരം പറയുന്നത്.\nബോളിവുഡ് നായികമാർ മാത്രമല്ല ഗ്ലാമർ ഉപേക്ഷിച്ചിരിക്കുന്നത്. ഓംലെറ്റുണ്ടാക്കുന്ന വരുൺ ധവാൻ, പാത്രം കഴുകുന്ന കാർത്തിക് ആര്യൻ, കുട്ടികളെ നോക്കുകയും വീട് വൃത്തിയാക്കുകയും ചെയ്യുന്ന കരൺദീപ് വോഹ്‌റ അങ്ങനെ നായകന്മാരും മണ്ണിലിറങ്ങിയ പോസ്റ്റുകളും വൈറലായിരിക്കുകയാണ്.\nRelated Topics:BollywoodEntertainmentKatrina KaifMalaika AroraNargis Fakhri


Russian troops enter Kharkiv ഖാര്‍ക്കീവില് റഷ്യന് സൈന്യം പ്രവേശിച്ചു\nഖാര്‍ക്കീവില് റഷ്യന് സൈന്യം പ്രവേശിച്ചു; ശക്തമായി പ്രതിരോധിച്ച് യുക്രൈന്\nഖാര്‍ക്കീവില് റഷ്യന് സൈന്യം പ്രവേശിച്ചതായി സ്ഥിരീകരിച്ച് യുക്രൈന്. പ്രദേശത്ത് ശക്തമായ പോരാട്ടം തുടരുകയാണ്. ജനങ്ങള് പുറത്തിറങ്ങരുതെന്നും ബങ്കറുകളില് തന്നെ കഴിയണമെന്നും അധികൃതര് നിര്‍ദേശം നല്‍കിയിട്ടുണ്ട്. നാല് ദിവസം നീണ്ട പോരാട്ടത്തിനൊടുവിലാണ് റഷ്യന് സേന ഖാര്‍കീവില് പ്രവേശിച്ചത്.\nസുമി നഗരത്തിലെ റഷ്യന് ഷെല്ലാക്രമണത്തില് ഏഴ് വയസുകാരി ഉള്‍പ്പെടെ ആറ് പേര് കൊല്ലപ്പെട്ടതായാണ് യുക്രൈന് സ്ഥിരീകരണം. കീവിലും ഖാര്‍ക്കീവിലും ശക്തമായ ഏറ്റുമുട്ടല് നടക്കുകയാണ്. യുക്രൈന്റെ തന്ത്രപ്രധാന കേന്ദ്രങ്ങള് പിടിച്ചെടുക്കാനുള്ള നീക്കത്തിലാണ് റഷ്യന് സേന. വാസില്‍കീവ് വിമാനത്താവളം പിടിക്കാന് രൂക്ഷമായ ആക്രമണമാണ് റഷ്യ നടത്തുന്നത്.\nഹോസ്റ്റമലിന് സമീപം ചെച്‌നിയന് സൈനിക വ്യൂഹത്തെ യുക്രൈന് ആക്രമിച്ചു. റഷ്യയെ പ്രതിരോധിക്കാനായി സാധാരണക്കാരായ 37000 ജനങ്ങള്‍ക്ക് യുക്രൈന് ആയുധം നല്‍കിയെന്നാണ് റിപ്പോര്‍ട്ട്. സുമി നഗരത്തിന്റെ നിയന്ത്രണം നഷ്ടമായിട്ടില്ലെങ്കിലും കീവില് കനത്ത പ്രതിരോധം നടത്തുകയാണ് യുക്രൈന്. കീവ് ഇപ്പോഴും തങ്ങളുടെ നിയന്ത്രണത്തിലാണെന്നും യുക്രൈന് വ്യക്തമാക്കി. വടക്കുപടിഞ്ഞാറന് മേഖലയില് പ്രതിരോധം ശക്തമാക്കിയിരിക്കുകയാണ്. വ്യോമ പ്രതിരോധവും ശക്തമാണെന്ന് യുക്രൈന് പ്രതിരോധ മന്ത്രാലയം പ്രതികരിക്കുന്നു.\nRead Also : ഇന്ത്യന് വിദ്യാര്‍ത്ഥികള്‍ക്ക് നേരെ യുക്രൈന് സൈന്യത്തിന്റെ ക്രൂരത; അതിര്‍ത്തി കടക്കാനെത്തിയവരെ തിരിച്ചയച്ചെന്ന് ആരോപണം\nഇന്ന് രാവിലെ നടത്തിയ ആക്രമണത്തില് ഖാര്‍കീവിലെ എണ്ണ സംഭരണശാല റഷ്യന് സൈന്യം തകര്‍ത്തിരുന്നു. കീവിലെ ആണവ അവശിഷ്ട സംസ്‌കരണ കേന്ദ്രത്തിന് നേരെയും റഷ്യയുടെ വ്യോമാക്രമണമുണ്ടായി. ആണവ ചോര്‍ച്ചയില്ല. സേപ്പരോസിയ ആണവനിലയം പിടിച്ചെടുക്കാന് റഷ്യന് സേന ശ്രമം നടത്തുകയാണ്. യൂറോപ്പിലെ ഏറ്റവും വലിയ ആണവ നിലയമാണ് സേപ്പരോസിയ.\nStory Highlights: Russian troops enter Kharkiv, russia-ukraine war


ആട് കിണറ്റിൽ വീണു; പിറകെ ചാടി പാർട്ടിക്കാർ | local body election\nആട് കിണറ്റിൽ വീണു; പിറകെ ചാടി പാർട്ടിക്കാർ\nDec 1, 2020, 08:34 PM IST\nവിളയൂരിൽ കിണറ്റിൽ വീണ ആടിനെ രക്ഷിച്ചിട്ട് കരയ്ക്കുകയറുന്ന യു.ഡി.എഫ്. പ്രവർത്തകനെ മറ്റുപ്രവർത്തകർ സഹായിക്കുന്നു\nവിളയൂർ: തിരഞ്ഞെടുപ്പുകാലമല്ലേ... കിണറ്റിൽ വീണത് ഒരാടാണെങ്കിലും അങ്ങിനെ വെറുതെവിടാനൊക്കുമോ... ആട് കിണറ്റിൽ വീണുവെന്ന് കേട്ടപാതി, കേൾക്കാത്തപാതി പരിസരത്ത് പ്രചാരണവുമായെത്തിയ പ്രവർത്തകരും കിണറ്റിലിറങ്ങി. ആടിനെ രക്ഷിക്കാൻ.\nവിളയൂർ പഞ്ചായത്തിലെ അഞ്ചാംവാർഡിലെ യു.ഡി.എഫ്. സ്ഥാനാർഥി കെ.വി. സുഹറ ഉമ്മറും പ്രവർത്തകരുമാണ് പ്രചാരണവേളയിൽ കിണറ്റിൽചാടിയ ആടിനെ രക്ഷിക്കാൻ മുന്നിട്ടിറങ്ങിയത്. കർഷകൻ കേക്കത്ത് ഫിറോസ് അലിയുടെ ആടുകളിൽ ഒന്നാണ് തീറ്റതേടി നടക്കുന്നതിനിടെ തൊട്ടടുത്ത വളപ്പിലെ കിണറ്റിൽ അകപ്പെട്ടത്.\nരണ്ടുവീട് അപ്പുറത്തായിരുന്നു ഈ സമയം സ്ഥാനാർഥിയും പ്രവർത്തകരും. വിവരമറിഞ്ഞതോടെ അങ്ങോട്ടുകുതിച്ചു. പ്രചാരണസംഘത്തിലെ സൗബാൻ കിണറ്റിൽ ഇറങ്ങി. ഏറെനേരത്തെ പരിശ്രമത്തിനുശേഷം ആടിനെ കരയ്ക്കുകയറ്റി. പ്രചാരണം കുറച്ചുനേരത്തേക്ക് നിർത്തിവെച്ചെങ്കിലും ആടിനെ കരയ്ക്കുകയറ്റിയതിന്റെ സന്തോഷത്തിൽ സ്ഥാനാർഥിയും പ്രവർത്തകരും അടുത്തവീട് ലക്ഷ്യംവെച്ച് നീങ്ങി.\nതിരഞ്ഞെടുപ്പ് ഡ്യൂട്ടി ദൂരസ്ഥലങ്ങളിൽ; ജീവനക്കാർ ആശങ്കയിൽ\nകൊപ്പം: മേഖലയിലെ അങ്കണവാടി ജീവനക്കാരുള്‍പ്പെടെയുള്ളവര്‍ക്ക് തിരഞ്ഞെടുപ്പ് ..


സ്വാതന്ത്ര്യസമര സേനാനിയെ 'പാക് ഏജന്റ്' എന്നാക്ഷേപിച്ച് ബിജെപി എംഎൽഎ; കർണാടകത്തിൽ പ്രതിഷേധം ശക്തം | BJP MLA Calls Freedom Fighter HS Doreswamy Pak Agent huge row in Karnataka\nസ്വാതന്ത്ര്യസമര സേനാനിയെ 'പാക് ഏജന്റ്' എന്നാക്ഷേപിച്ച് ബിജെപി എംഎൽഎ; കർണാടകത്തിൽ പ്രതിഷേധം ശക്തം\nസംഭവത്തിൽ ബസനഗൗഡ മാപ്പ് പറയണമെന്ന് കോൺഗ്രസ് ആവശ്യപ്പെട്ടു. എന്നാൽ പ്രസ്താവനയിൽ താൻ മാപ്പ് പറയില്ലെന്ന് ബസനഗൗഡ പാട്ടീൽ വ്യക്തമാക്കി. കോൺഗ്രസിന്റേയും ജെഡിഎസിന്റേയും വക്താവിനെപ്പോലെ സംസാരിക്കുന്ന ദൊരെസ്വാമിക്കെതിരേയുള്ള തന്റെ പ്രസ്താവന പിൻവലിക്കേണ്ട ആവശ്യമില്ലെന്നും ബസനഗൗഡ പറഞ്ഞു.\nKarnataka, First Published Mar 3, 2020, 12:17 PM IST\nബെംഗളൂരു: കർണാടകത്തിലെ വന്ദ്യവയോധികനായ സ്വാതന്ത്ര്യസമര സേനാനി എച്ച്എസ് ദൊരെസ്വാമിയെ മുന് കേന്ദ്രമന്ത്രിയും ബിജെപി എംഎൽഎയുമായ ബസനഗൗഡ പാട്ടീൽ യട്‌നൽ 'പാക് ഏജന്റ്' എന്നാക്ഷേപിച്ചതിനെതിരെ പ്രതിഷേധം ശക്തമാകുന്നു. 102 വയസ്സുള്ള ദൊരെസ്വാമിക്കെതിരെ ബസനഗൗഡ മോശം പരാമർശം നടത്തിയതിനെ തുടർന്ന് സംസ്ഥാന ബജറ്റ് സമ്മേളനത്തിന്റെ ആദ്യദിനം ബഹളത്തിൽ മുങ്ങി. മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായ സിദ്ധരാമയ്യ നിയമസഭയിൽ ബസനഗൗഡയുടെ പരാമർശത്തെ വിമർശിച്ചു. ഇതിന് പിന്നാലെ നിയമസഭയിൽ ബഹളം പൊട്ടിപ്പുറപ്പെടുകയായിരുന്നു.\nപ്രതിപക്ഷം സഭാ തളത്തിലിറങ്ങി പ്രതിഷേധിച്ചു. പ്രശ്നം അടിയന്തരമായി ചർച്ച ചെയ്യണമെന്ന പ്രതിപക്ഷത്തിന്റെ ആവശ്യം നിയമസഭാ സ്പീക്കർ അംഗീകരിച്ചില്ല. മുൻകൂട്ടി നോട്ടിസ് നൽകാതെ പ്രതിപക്ഷ നേതാവ് പ്രശ്നം സഭയിൽ ഉന്നയിച്ചതിനെ ബിജെപി അംഗങ്ങൾ എതിർത്തു. ദൊരെസ്വാമി വ്യാജ സ്വാതന്ത്ര്യസമരസേനാനിയും പാകിസ്താൻ ഏജന്റാണെന്നുമാണ് ബസനഗൗഡ പാട്ടീൽ ആരോപിച്ചത്. ബസനഗൗഡയുടെ പരാമർശം ഭരണഘടനാവിരുദ്ധമാണെന്നും ദൊരെസ്വാമിയെ പോലുള്ളൊരു സ്വാതന്ത്രസമരസേനാനിയെ അവഹേളിക്കുന്നതിന് തുല്യമാണെന്നും കോൺഗ്രസ് നേതാക്കൾ നിയമസഭയിൽ പറഞ്ഞു. ബസനഗൗഡയുടെ നിയമസഭാ അംഗത്വം റദ്ദാക്കണമെന്നും കോൺഗ്രസ് അംഗങ്ങൾ ആവശ്യപ്പെട്ടു.\nസംഭവത്തിൽ ബസനഗൗഡ മാപ്പ് പറയണമെന്ന് കോൺഗ്രസ് ആവശ്യപ്പെട്ടു. എന്നാൽ പ്രസ്താവനയിൽ താൻ മാപ്പ് പറയില്ലെന്ന് ബസനഗൗഡ പാട്ടീൽ വ്യക്തമാക്കി. കോൺഗ്രസിന്റേയും ജെഡിഎസിന്റേയും വക്താവിനെപ്പോലെ സംസാരിക്കുന്ന ദൊരെസ്വാമിക്കെതിരേയുള്ള തന്റെ പ്രസ്താവന പിൻവലിക്കേണ്ട ആവശ്യമില്ലെന്നും ബസനഗൗഡ പറഞ്ഞു. ബിജെപി അംഗങ്ങൾ ബസനഗൗഡ പാട്ടീലിനെ പിന്തുണച്ച് രംഗത്തെത്തുകയും ചെയ്തു.\nപ്രധാനമന്ത്രി നരേന്ദ്ര മോദിക്കും സ്വതന്ത്ര്യസമര സേനാനി വീര സവാർക്കർക്കുമെതിരേ പരാമർശം നടത്തിയ ദൊരെസ്വാമിയെ സിദ്ധരാമയ്യയും കോൺഗ്രസും പിന്തുണയ്ക്കുന്നതിനെ മന്ത്രി സിടി രവി ചോദ്യം ചെയ്തു. ഭരണപക്ഷ അംഗങ്ങൾ ഒറ്റക്കെട്ടായി സിദ്ധരാമയ്യയുടെ ആവശ്യത്തെ എതിർക്കുകയും ചെയ്തു.\nക്വിറ്റ് ഇന്ത്യ സമരമടക്കം നിരവധി സമരങ്ങളിൽ പങ്കെടുത്ത സ്വാതന്ത്രസമര സേനാനിയാണ് ദൊരെസ്വാമി. ബ്രിട്ടീഷ് രാജിനെതിരായ നീക്കങ്ങളുടെ ഭാഗമായി ഫാക്ടറികളിൽ തൊഴിലാളികളെ സംഘടിപ്പിച്ച് സമരങ്ങൾ നടത്തുകയും ചെയ്തിരുന്നു. ബ്രിട്ടീഷുകാരുടെ ആശയവിനിമയ ഉപാധികളിൽ പ്രധാനമായിരുന്ന പോസ്റ്റൽ സർവ്വീസിനെ തടസ്സപ്പെടുത്താൻ ഇദ്ദേഹം പോസ്റ്റ്ബോക്സുകൾക്കും റെക്കോർഡ് റൂമുകൾക്കും ബോംബ് വയ്ക്കുകയുണ്ടായി. ഈ സംഭവങ്ങൾക്കു പിന്നാലെ പൊലീസിന്റെ പിടിയിലാവുകയും ദീർഘകാലം വിചാരണ കൂടാതെ ജയിലിൽ കഴിയേണ്ടി വരികയും ചെയ്തു. 1944ൽ സർക്കാർ രാഷ്ട്രീയത്തടവുകാരെ വിട്ടയച്ചപ്പോഴാണ് ഇദ്ദേഹത്തിന് പുറത്തിറങ്ങാനായത്.\nഇന്ത്യ സ്വതന്ത്രമായപ്പോൾ ഇന്ത്യൻ യൂണിയനിൽ ചേരാൻ വിസമ്മതിച്ച മൈസൂർ രാജാവിനെതിരെ ദൊരെസ്വാമി മാർച്ച് സംഘടിപ്പിച്ചു. ദൊരെസ്വാമി പ്രസിദ്ധീകരിച്ചിരുന്ന പുസ്തകങ്ങൾക്കും ലഘുലേഖകൾക്കുമെല്ലാം മൈസൂരിൽ നിരോധനം ഏർപ്പെടുത്തി. 50കളിൽ വിനോഭ ഭാവെയുടെ ഭൂദാനപ്രസ്ഥാനത്തിലും ഇദ്ദേഹം പങ്കാളിയായി. അടിയന്തിരാവസ്ഥക്കാലത്ത് ഏകാധിപത്യം തുടർന്നാൽ താൻ സമരം സംഘടിപ്പിക്കുമെന്ന് ഭീഷണിപ്പെടുത്തി ദൊരെസ്വാമി ഇന്ദിരാഗാന്ധിക്ക് കത്തെഴുതി. ഇതിന്റെ പേരിൽ ഇദ്ദേഹത്തെ സർക്കാർ ജയിലിലടച്ചിരുന്നു. ഇന്ന് പൗരത്വ ഭേദഗതി നിയമത്തിനെതിരെയുള്ള (സി‌എ‌എ) പ്രതിഷേധ സമരത്തില് ദൊരെസ്വാമി പങ്കെടുക്കുകയും കേന്ദ്ര സർക്കാരിന്റെ നയങ്ങളെ പരസ്യമായി അദ്ദേഹം വിമർശിക്കുകയും ചെയ്യാന്നുണ്ട്..\nLast Updated Mar 3, 2020, 12:19 PM IST\nബസനഗൗഡ പാട്ടീൽ യട്‌നൽ


ഭാഷയുടെയും സംസ്‌കാരത്തിന്റെയും പേരില് ജീവനക്കാരെ വിഭജിച്ച് കാണരുത്; മലയാളത്തിനുള്ള വിലക്ക് പിന്‍വലിച്ചതില് അഭിന്ദനവുമായി മുഖ്യമന്ത്രി\nജോലി സമയത്ത് മലയാളം സംസാരിക്കരുതെന്ന് നിര്‍ദേശിച്ച് ഡല്‍ഹിയിലെ ജി ബി പന്ത് ആശുപത്രി പുറത്തിറക്കിയ വിവാദ സര്‍ക്കുലര് പിന്‍വലിച്ചതില് സന്തോഷം പ്രകടിപ്പിച്ച് മുഖ്യമന്ത്രി പിണറായി വിജയന്. വൈകിയാണെങ്കിലും ശരിയായ നിലപാട് സ്വീകരിച്ച അധികൃതരെ അഭിനന്ദിക്കുന്നതായി മുഖ്യമന്ത്രി ഫേസ് ബുക്ക് കുറിപ്പില് പറഞ്ഞു.\nജീവനക്കാരെ ഭാഷയുടെയും സംസ്‌കാരത്തിന്റെയും പേരില് വിഭജിച്ച് കാണുന്ന നിലപാട് ഒരു പരിഷ്‌കൃത സമൂഹത്തിനും യോജിച്ചതല്ല. പ്രത്യേകിച്ച്, മാതൃഭാഷയ്ക്ക് വലിയ പ്രാധാന്യം നല്‍കുന്ന നമ്മുടെ നാടിനും അതിന്റെ സംസ്‌കാരത്തിനും ചേര്‍ന്നതല്ല അത്തരം നടപടികളെന്ന് മുഖ്യമന്ത്രി വ്യക്തമാക്കി. വ്യാപക പ്രതിഷേധം ഉയര്‍ന്നതിന് പിറകെയാണ് ആശുപത്രി സര്‍ക്കുലര് പിന്‍വലിച്ചത്.\nമലയാളികളുടെ മാതൃഭാഷ ആയ മലയാളം ഇന്ത്യയിലെ ഔദ്യോഗിക ഭാഷകളില് ഒന്നാണ്. മലയാളത്തിന് ശ്രേഷ്ഠഭാഷാ പദവിയുമുണ്ട്. അത്തരത്തില് ഉന്നതമായ സ്ഥാനത്തുള്ള മലയാള ഭാഷയെ മാത്രം തിരഞ്ഞു പിടിച്ച് അത് ഉപയോഗിക്കുന്നത് കുറ്റകരമാണ് എന്ന തരത്തില് ഇന്ത്യയിലെ ഒരു സര്‍ക്കാര് സ്ഥാപനം ഉത്തരവിറക്കുന്നത് നമ്മുടെ വൈവിധ്യങ്ങള്‍ക്കുമേലുള്ള കടന്നു കയറ്റമാണ്. ജീവനക്കാരെ ഭാഷയുടെയും സംസ്‌കാരത്തിന്റെയും പേരില് വിഭജിച്ച് കാണുന്ന നിലപാട് ഒരു പരിഷ്‌കൃത സമൂഹത്തിനും യോജിച്ചതല്ല. പ്രത്യേകിച്ച്, മാതൃഭാഷയ്ക്ക് വലിയ പ്രാധാന്യം നല്‍കുന്ന നമ്മുടെ നാടിനും അതിന്റെ സംസ്‌കാരത്തിനും ചേര്‍ന്നതല്ല അത്തരം നടപടികള്.\nനമ്മുടെ സംസ്‌കാരത്തിനും ജനാധിപത്യത്തിനും നിരക്കാത്ത ഇത്തരം ഒരുത്തരവ് പിന്‍വലിച്ചു എന്നാണ് ഇപ്പോള് മനസ്സിലാക്കുന്നത്. വൈകി ആണെങ്കിലും ശരിയായ നിലപാട് സ്വീകരിക്കാന് മുന്നോട്ടു വന്ന അധികാരികളെ അഭിനന്ദിക്കുന്നു. ഭാഷയുടെ അടിസ്ഥാനത്തില് ജീവനക്കാരെ വേര്‍തിരിച്ച് കാണുകയും അവരെ തമ്മില് വിഭജിക്കാന് ശ്രമിക്കുകയും ചെയ്യുന്നവര് അതില് നിന്ന് പിന്മാറണമെന്ന് ഓര്‍മിപ്പിക്കുന്നു. ജി ബി പന്ത് ആശുപത്രിയില് ഉള്‍പ്പെടെ ഡെല്‍ഹിയിലെ നിരവധി ആശുപത്രികളില് മാതൃകാപരമായ സേവനം അനുഷ്ഠിക്കുന്നവരാണ് മലയാളി നേഴ്‌സുമാര്. അവര്‍ക്കെല്ലാവര്‍ക്കും ഊഷ്മളമായ അഭിവാദ്യങ്ങള്.


Thiruvananthapuram, First Published 5, Nov 2019, 8:13 AM IST\nനാല് കോടി ചെലവാക്കിയാണ് ജില്ലാപഞ്ചായത്ത് 26 സ്കൂൾ ബസുകൾ വാങ്ങി നൽകുന്നത്.\nതിരുവനന്തപുരം: തിരുവനന്തപുരം ജില്ലയുടെ പിന്നോക്കമേഖലയിലെ സർക്കാർ സ്കൂളുകൾക്ക് ജില്ലാപഞ്ചായത്തിന്‍റെ സമ്മാനം. 26 സ്കൂൾ ബസുകൾ ജില്ലാപഞ്ചായത്ത് വിതരണം ചെയ്തു. പദ്ധതി മുഖ്യമന്ത്രി പിണറായി വിജയൻ ഉദ്ഘാടനം ചെയ്തു.\nപിന്നോക്കമേഖലയിലെ സ്കൂളുകളിലെ കുട്ടികളുടെ യാത്രാദുരിതം പരിഹരിക്കാനാണ് സാരഥി എന്ന പേരിൽ പദ്ധതി നടപ്പാക്കുന്നത്.4കോടി ചെലവാക്കിയാണ് ജില്ലാപഞ്ചായത്ത് 26 സ്കൂൾ ബസുകൾ വാങ്ങി നൽകുന്നത്. ജില്ലയിലെ എല്ലാ സ്കൂളുകളിലും ക്ലാസ് റൂം ലൈബ്രറി സ‍ജ്ജീകരിക്കുകയാണ് മറ്റൊരു പദ്ധതി. സർഗവായന സമ്പൂർണ്ണ വായന എന്ന് പേരിട്ട പദ്ധതിയിലൂടെ കുട്ടികളിൽ വായനാശീലം വളർത്തുകയാണ് ലക്ഷ്യം.\nലൈബ്രറിയുടെ പ്രവർത്തനങ്ങൾ ഏകോപിപ്പിക്കുന്നതും അടിസ്ഥാന സൗകര്യങ്ങൾ ഒരുക്കുന്നതും ജില്ലാപഞ്ചായത്ത് ആയിരിക്കും. പുസ്തകങ്ങൾ സ്പോൺസർഷിപ്പിലൂടെ സമാഹരിക്കും. ചൊവ്വ, ബുധൻ ദിവസങ്ങളിൽ പുസ്തകങ്ങൾ ശേഖരിക്കാൻ കുട്ടികൾ തന്നെ രംഗത്തിറങ്ങും.\nLast Updated 5, Nov 2019, 8:13 AM IST\nSchool bus distributed


കോടികള് വിലവരുന്ന സ്വര്‍ണ്ണ മിശ്രിതവുമായി രണ്ട് പേര് പിടിയില്, ഒളിപ്പി ച്ചിരുന്നത് സ്വകാര്യഭാഗത്തും സോക്‌സിലും - Mangalam News Online\nPosted On: September 5, 2021 1:45 am IST\nകോടികള് വിലവരുന്ന സ്വര്‍ണ്ണ മിശ്രിതവുമായി രണ്ട് പേര് പിടിയില്, ഒളിപ്പി ച്ചിരുന്നത് സ്വകാര്യഭാഗത്തും സോക്‌സിലും\nകോഴിക്കോട്: കോഴിക്കോട് അന്താരാഷ്ട്ര വിമാനത്താവളം വഴി കടത്താന് ശ്രമിച്ച ഒന്നേകാല് കോടിയോളം രൂപ വിലവരുന്ന 2.6 കിലോഗ്രാം സ്വര്‍ണ്ണ മിശ്രിതം കോഴിക്കോട് കസ്റ്റംസ് പ്രിവന്റീവ് വിഭാഗം പിടികൂടി. ദുബായില് നിന്ന് 56702 പൈസ് ജെറ്റ് വിമാനത്തില് കരിപ്പൂര് വിമാനത്താവളത്തില് വന്നിറങ്ങിയ രണ്ട് യാത്രക്കാരില് നിന്നാണ് രഹസ്യവിവരത്തിന്റെ അടിസ്ഥാനത്തില് കോഴിക്കോട് നിന്നെത്തിയ കസ്റ്റംസ് പ്രിവന്റീവ് വിഭാഗം സ്വര്‍ണ്ണ മിശ്രിതം പിടികൂടിയത്.\nമലപ്പുറം നിലമ്പൂര് സ്വദേശിയായ അബ്ദുല് ബാസിത്തി(22)ല് നിന്ന് 1475 ഗ്രാം സ്വര്‍ണമിശ്രിതവും കോഴിക്കോട് ഉണ്ണികുളം സ്വദേശി ഫാസിനി(19)ല് നിന്ന് 1157 ഗ്രാം സ്വര്‍ണ മിശ്രിതവും പിടികൂടി. മിശ്രിതം ഒളിപ്പിച്ചു കടത്താന് ശ്രമിക്കുന്നതിനിടയിലാണ് ഇരുവരും കസ്റ്റംസിന്റെ പിടിയിലായത്. അബ്ദുല് ബാസിത് ശരീരത്തിനുള്ളില് സ്വകാര്യ ഭാഗത്തും ഫാസിന് ധരിച്ചിരുന്ന സോക്‌സിനുള്ളിലും ആണ് സ്വര്‍ണ മിശ്രിതം ഒളിപ്പിച്ചിരുന്നത്.\nകസ്റ്റംസ് അസിസ്റ്റന്റ് കമ്മീഷണര് കെ.വി.രാജന്റെ നിര്‍ദ്ദേശ പ്രകാരം സൂപ്രണ്ട്മാരായ പ്രവീണ് കുമാര് കെ.കെ. പ്രകാശ് എം ഇന്‍സ്‌പെക്ടര്‍മാരായ പ്രതിഷ്.എം, മുഹമ്മദ് ഫൈസല് ഇ, ഹെഡ് ഹവില്‍ദാര്‍മാരായ ഇ.വി. മോഹനന്, എം. സന്തോഷ് കുമാര്, എന്നിവരടങ്ങുന്ന സംഘമാണ് സ്വര്‍ണ്ണം പിടികൂടിയത്.\nഇന്ന് സമ്പൂര്‍ണ ലോക്ഡൗണ്; അനുമതി അവശ്യസര്‍വീസുകള്‍ക്ക് മാത്രം\nനിപ ലക്ഷണങ്ങളോടെ ചികിത്സയിലിരുന്ന 12 കാരന് മരിച്ചു; അന്തിമ പരിശോധന ഫലം കാത്ത് ആരോഗ്യവകുപ്പ്\nകരിപ്പൂര് വിമാനത്താവളത്തില് വീണ്ടും വന് സ്വര്‍ണവേട്ട; 1.81 കോടിയുടെ സ്വര്‍ണം പിടികൂടി\nരാജി ഇ ആർ September 12, 2021\nഏകീകൃത സിവില്‍കോഡിനുള്ള നടപടി തുടങ്ങി ഉത്തരാഖണ്ഡ്; സമിതി രൂപീകരിച്ചെന്ന് മുഖ്യമന്ത്രി\nExclusive, Home Slider, Life, National, News, Today's special\nരാജി ഇ ആർ September 5, 2021


ഇതാണ് ആ 'മൊതല്'; ട്രംപിനെക്കൊണ്ട് മാപ്പിളപ്പാട്ട് പാടിപ്പിച്ച അജ്മല് സാബു - BIGNEWSLIVE | Latest Malayalam News\nപൊന്നാനി:കൊറോണ ഭീതിയില് ജാഗ്രതയോടെ വീട്ടിലിരിക്കുമ്പോഴും ചിരിച്ചും സഹജീവികളെ ചിരിപ്പിച്ചും ആക്ടീവാണ് മലയാളികളുടെ സോഷ്യല് മീഡിയ ലോകവും. സമ്മര്‍ദ്ദം മറികടക്കാന് വേണ്ടി മലയാളികള് ചിലപ്പോള് ട്രംപിനെക്കൊണ്ട് പോലും മാപ്പിളപ്പാട്ട് പാടിച്ചുകളയും.\nഅജ്മല് സാബു എഡിറ്റു ചെയ്ത ട്രോള് വീഡിയോയാണ് ഇപ്പോള് സോഷ്യല് മീഡിയയില് തരംഗമായിരിക്കുന്നത്. അഹമ്മദാബാദില് ട്രംപ് നടത്തിയ പ്രസംഗത്തിന്റെ വിഷ്വലുകള് ചേര്‍ത്തുവെച്ചാണ് മാപ്പിളപ്പാട്ട് വീഡിയോ ഒരുക്കിയിരിക്കുന്നത്.\nEllarum Kaiyadik 👏🏼 . @ajmal.sabu @realdonaldtrump @donaldjtrumpjr @narendramodi @lal_director #melaniatrump #honeybee2.5 #aminathathede #ajmalsabucuts @ameena.sabu @_abdulla_sabu_ #stayhome @meghanasatheesh266 Thanks for this song💓\nA post shared by ajmalsabucuts (@cuts.zzz) on Mar 28, 2020 at 4:07am PDT\nറസ്ലിങ് താരം ബിഗ് ഷോയെ മണിച്ചിത്രത്താഴിലെ നകുലനാക്കിയും അജ്മല് സാബു എഡിറ്റ് ചെയ്ത ട്രോള് വീഡിയോ നേരത്തെ സമൂഹ മാധ്യമങ്ങളില് തരംഗമായിരുന്നു. വാട്ട്‌സാപ്പിലും ഫേസ്ബുക്കിലും ഈ വീഡിയോ കണ്ടവര് തലതല്ലി ചിരിച്ചു. ഇപ്പോഴിതാ അമേരിക്കന് പ്രസിഡണ്ട് ട്രംപിനെക്കൊണ്ട് ആമിനത്താത്ത എന്ന് തുടങ്ങുന്ന മാപ്പിളപ്പാട്ട് പാടിച്ചും അജ്മല് ഞെട്ടിച്ചിരിക്കുന്നു.\nNakuletan Show! #ajmalsabucuts @ajmal.sabu @stephaniemcmahon @wwethebigshow @abdullasabu1 @wwe\nA post shared by ajmalsabucuts (@cuts.zzz) on Oct 25, 2019 at 4:31am PDT\nഇന്‍സ്റ്റാഗ്രാമിലും ഫേസ്ബുക്കിലും വാട്ട്‌സ്ആപ്പിലും ഈ വീഡിയോ ഏറെ വൈറലായിട്ടുണ്ട്. ലോകമെമ്പാടും ലക്ഷക്കണക്കിന് ആരാധകരുള്ള വീഡിയോ എഡിറ്ററാണ് ചങ്ങനാശ്ശേരിക്കാരനായ അജ്മല് സാബു. സഹ സംവിധായകന്, ക്യാമറമാന് എന്നിങ്ങനെ നീളുന്നു അജ്മലിന്റെ പ്രൊഫഷന്. മലയാളം, തമിഴ്, ഹിന്ദി സിനിമകളിലെ പ്രമുഖ നടന്മാരും സംവിധായകരും ഇന്‍സ്റ്റഗ്രാമില് അജ്മലിന്റെ ഫോളോവേര്‍സ് ആണ്.\nRead More : അജ്മലിന്റെ ട്രോളുകള് ഇപ്പോള് ചൈനയിലും അമേരിക്കയിലുമൊക്കെ ഹിറ്റാണ്; ട്രംപിനെ കൊണ്ട് മാപ്പിളപ്പാട്ട് പാടിച്ച അജ്മല് സാബു എന്ന 24 കാരന് മലയാളികളുടെ അഭിമാന താരമാകുന്നത് ഇങ്ങനെയാണ്\nറിപ്പോര്‍ട്ട്: ഫഖ്‌റുദ്ധീന് പന്താവൂര്\nMa Ga Ma Sa! @ajmal.sabu #narendramodi #ajmalsabucuts\nA post shared by ajmalsabucuts (@cuts.zzz) on May 15, 2019 at 3:45am PDT\nTags: ajmal sabutrump troll videovideo editor\nകേരളത്തില് നിങ്ങള് സുരക്ഷിതര്, ആശങ്കപ്പെടേണ്ടതില്ല, മുഖ്യമന്ത്രി പിണറായി വിജയന്റെ ഉറപ്പാണ്; അതിഥി തൊഴിലാളികളോട് ബംഗാള് എംപി\n87 ലക്ഷം കുടുംബങ്ങള്‍ക്ക് 15 കിലോ ഭക്ഷ്യധാന്യം, സൗജന്യ റേഷന് വിതരണം ഏപ്രില് ഒന്ന് മുതല്; റേഷന് വാങ്ങാന് എത്താന് കഴിയാത്തവര്‍ക്ക് വീട്ടിലെത്തിക്കാന് സൗകര്യം ഒരുക്കും\nകൊവിഡ് 19 ഭീതി; ഹൃദയാഘാതം മൂലം മരിച്ചയാളുടെ സംസ്‌കരിക്കാന് മടിച്ച് ബന്ധുക്കള്; രാമനാമം ഉരുവിട്ട് മൃതദേഹം തോളിലേറ്റി അയല്‍വാസികളായ മുസ്ലിം സഹോദരങ്ങള്


പി.സി. ജോർജ് എം.എൽ.എയെ യു.ഡി.എഫിൽ എടുക്കുന്നതിനെതിരെ പൂഞ്ഞാറിലെ കോൺഗ്രസ്, ലീഗ് പ്രാദേശിക നേതൃത്വങ്ങൾ - Media Malayalam (മീഡിയ മലയാളം)\nപി.സി. ജോർജ് എം.എൽ.എയെ യു.ഡി.എഫിൽ എടുക്കുന്നതിനെതിരെ പൂഞ്ഞാറിലെ കോൺഗ്രസ്, ലീഗ് പ്രാദേശിക നേതൃത്വങ്ങൾ\nഈരാറ്റുപേട്ട: പി.സി. ജോർജ് എം.എൽ.എയെ യു.ഡി.എഫിൽ എടുക്കുന്നതിനെതിരെ പൂഞ്ഞാറിലെ കോൺഗ്രസ്, ലീഗ് പ്രാദേശിക നേതൃത്വങ്ങൾ. വിഷയം ചർച്ച ചെയ്യാൻ മുസ്ലിം ലീഗ് സംസ്ഥാന നേതാക്കൾ ഞായറാഴ്ച കോട്ടയത്ത് എത്തും. പി.സി. ജോർജിനെ യു.ഡി.എഫിൽ എടുത്താൽ ഈരാറ്റുപേട്ടയിലെ കോണ്‍ഗ്രസിെൻറ മുഴുവന് ബ്ലോക്ക്, മണ്ഡലം ഭാരവാഹികളും സ്ഥാനം രാജിവെക്കുമെന്ന് കോൺഗ്രസ് പൂഞ്ഞാർ ബ്ലോക്ക് വൈസ് പ്രസിഡൻറ് നിസാർ കുർബാനി പറഞ്ഞു.\nനേരത്തേയും പൂഞ്ഞാറിലെ കോണ്‍ഗ്രസ് മണ്ഡലം കമ്മിറ്റികൾ ജോര്‍ജ് വരുന്നതിനെ എതിർത്തിരുന്നു. ചർച്ചക്കുവന്ന ജോസഫ് വാഴയ്ക്കനെ പൂഞ്ഞാറിൽ തടഞ്ഞിരുന്നു. ജോർജ് വരുന്നതിനെതിരെ ഈരാറ്റുപേട്ടയിലെ ലീഗ് നേതാക്കൾ സംസ്ഥാന നേതാക്കളെ കണ്ടിരുന്നു. സംസ്ഥാന സെക്രട്ടറിമാരായ പി.എം.എ. സലാമും ടി.എം. സലീമും ഞായറാഴ്ച കോട്ടയത്തെത്തും.\nLocal Congress and League leaders in Poonjar oppose taking George MLA into the UDF\ninto the UDF\noppose taking George MLA\nPrevious articleഓടയിൽ വീണു മുങ്ങിമരിച്ച കാൽനടയാത്രക്കാര‍െൻറ കുടുംബത്തിന് സർക്കാർ 30 ലക്ഷം രൂപ നഷ്ടം നൽകണമെന്ന് കോടതി വിധി\nNext articleവീട്ടിലെ കിടപ്പുമുറിയിൽ നിന്ന് അലക്ഷ്യമായി വസ്ത്രം മാറി; അയൽവാസി സ്ഥാപിച്ച സി.സി.ടി.വി കാമറയിൽ പിൻഭാഗം പതിഞ്ഞു; 12കാരൻ മകനു മുന്നിൽ നഗ്‌നത പ്രദർശിപ്പിച്ചെന്നായി അയൽവാസി; പോക്‌സോ കേസായി; അഞ്ചു ദിവസം ജയിലിൽ കിടന്നു; അയൽവാസിയിൽ നിന്ന് പത്തുലക്ഷം രൂപ നഷ്ടപരിഹാരം തേടി മനുഷ്യാവകാശ കമ്മിഷനെ സമീപിച്ച് വിമുക്തഭടൻ


സിഒടി നസിര് വധശ്രമക്കേസ്; പന്ത്രണ്ട് പേരെ പ്രതി ചേര്‍ത്ത് പൊലീസ് കുറ്റപത്രം സമര്‍പ്പിച്ചു - കണ്ണൂരാൻ വാർത്ത\nHome Unlabelled സിഒടി നസിര് വധശ്രമക്കേസ്; പന്ത്രണ്ട് പേരെ പ്രതി ചേര്‍ത്ത് പൊലീസ് കുറ്റപത്രം സമര്‍പ്പിച്ചു\nസിഒടി നസിര് വധശ്രമക്കേസ്; പന്ത്രണ്ട് പേരെ പ്രതി ചേര്‍ത്ത് പൊലീസ് കുറ്റപത്രം സമര്‍പ്പിച്ചു\nകണ്ണൂര്: സി ഒ ടി നസിര് വധശ്രമക്കേസില് പൊലീസ് കുറ്റപത്രം സമര്‍പ്പിച്ചു. പന്ത്രണ്ട് പേരെ പ്രതി ചേര്‍ത്താണ് കുറ്റപത്രം സമര്‍പ്പിച്ചത്. ഇവരെല്ലാം സിപിഎം പ്രവര്‍ത്തകരും അനുഭാവികളുമാണ്. പ്രതികള്‍ക്കെതിരെ വധശ്രമം, ന്യായവിരുദ്ധ സംഘംചേരല്, തെളിവ് നശിപ്പിക്കല് ഉള്‍പെടെയുള്ള കുറ്റങ്ങളാണ് പ്രതികള്‍ക്കെതിരെ ചുമത്തിയിരിക്കുന്നത്. 2019 മേയ് 18ന് രാത്രി തലശ്ശേരിയില് വച്ചാണ് നസീര് ആക്രമിക്കപ്പെട്ടത്. ആക്രമണത്തിന് പിന്നില് തലശ്ശേരി എംഎല്‍എ എഎന് ഷംസീറാണെന്ന് ആരോപണം ഉണ്ടായിരുന്നു.


എല്ലാവരും വളരെയധികം ഭയക്കുന്ന രോഗങ്ങളിലൊന്നാണ് ക്യാന്‍സര്. ക്യാന്‍സര് നേരത്തെ കണ്ടുപിടിക്കാനായാല് അത് ഏറെക്കുറെ ചികിത്സയ്ക്ക് ഗുണം ചെയ്യും. എന്നാല് മിക്കയാളുകളും ക്യാന്‍സര് പിടിപെട്ടിട്ടുണ്ടെന്ന് മനസിലാക്കുന്നത് അവസാനഘട്ടത്തിലായിരിക്കുമെന്ന് മാത്രം.\nക്യാന്‍സര് നേരത്തെ തിരിച്ചറിയാന് പറ്റിയാല് അത് വൈദ്യശാസ്ത്രരംഗത്ത് വന്‍മാറ്റങ്ങള്‍ക്ക് വഴിവെക്കും. എന്നാല് ഇപ്പോള് ആ മാറ്റത്തിന് തുടക്കമായിരിക്കുകയാണ്. ക്യാന്‍സര് ബാധ മൂക്ക് കൊണ്ട് തിരിച്ചറിയാന് കഴിയും. മണത്തുനോക്കേണ്ട, നമ്മുടെ മൂക്ക് കൊണ്ട് ക്യാന്‍സര് തിരിച്ചറിയാന് കഴിയില്ല. പക്ഷേ അതിനായി ഒരു ഇലക്ട്രോണിക് മൂക്കാണ് കണ്ടെത്തിയിരിക്കുന്നത്.\nആളുകളുടെ ശ്വാസോച്ഛ്വാസത്തില് നിന്നും ഈ യന്ത്രത്തിന് ക്യാന്‍സര് ബാധയുണ്ടോയെന്ന് കണ്ടെത്താന് കഴിയുമെന്ന് ഗവേഷകര് പറയുന്നു.\nപലപ്പോഴും ഡോക്ടര്‍മാര്‍ക്കും പരിശോധനകള്‍ക്കും കണ്ടെത്താനാകാതെ പോകുന്ന ശിരസിലെയും കഴുത്തിലെയും അര്‍ബുദബാധയാണ് ഈ പരിശോധനയിലൂടെ എളുപ്പം കണ്ടെത്താന് കഴിയുക.\nലണ്ടനിലെ ടെക്‌നിയോണ് ഇസ്രയേല് ഇന്‍സ്റ്റിറ്റിയൂട്ട് ഓഫ് ടെക്‌നോളജിയിലെ ഗവേഷകരാണ് ഇതു വികസിപ്പിച്ചെടുത്തത്.\n80ഓളം ആളുകളില് ഇത് പരീക്ഷിക്കുകയും ഫലം കാണുകയും ചെയ്തിട്ടുണ്ട്.


വിറ്റോറിയോ ഡി സീക്ക\n(7 ജൂലൈ 1901 - 13 നവംബര് 1974)\nഇറ്റാലിയന് സംവിധായകനും നടനും. നിയോറിയലിസ്റ്റ് പ്രസ്ഥാനത്തിലെ പ്രമുഖന്. അദ്ദേഹം സംവിധാനം ചെയ്ത നാല് സിനിമകള് അക്കാദമി അവാര്‍ഡുകള് നേടിയിട്ടുണ്ട്. ബൈസിക്കിള് തീവ്‌സിന് ഓണററി ഓസ്‌കാര് അവാര്‍ഡ്ലഭിച്ചു.\n1938 ഫെബ്രുവരി 1 ന് കൊടുങ്ങല്ലൂരിലെ പടിഞ്ഞാറെ വെമ്പല്ലൂരില് ജനനം. മലയാളസാഹിത്യത്തില് എം.എ ബിരുദം. ഹൈസ്‌കൂള് അധ്യാപകനായും സര്‍വവിജ്ഞാനകോശ ഇന്‍സ്റ്റിറ്റ്യൂട്ടില് പ്രൊഡക്ഷന് ഓഫീസറായും ഫിലിം സെന്‍സര് ബോര്‍ഡില് അംഗമായും പ്ലെയ്‌സ് നെയിം സൊസൈറ്റിയുടെ സെക്രട്ടറിയായും പ്ലാന്‍സ് ബുള്ളറ്റിന്റെ എഡിറ്ററായും പ്രവര്‍ത്തിച്ചു. ഗ്രീന് ബുക്‌സ് പ്രസിദ്ധീകരിച്ച 'നെല്‍സണ് മണ്ടേല'ഉള്‍പ്പെടെ ഏഴ് ഗ്രന്ഥങ്ങളുടെ കര്‍ത്താവ്.


സർക്കാർ ഇടപെട്ടു; ആ അച്ഛന് ഉറങ്ങാൻ വീടൊരുങ്ങും | government intervened-home\nസർക്കാർ ഇടപെട്ടു; ആ അച്ഛന് ഉറങ്ങാൻ വീടൊരുങ്ങും\nവീടുവെക്കാൻ സർക്കാർ അഞ്ചുലക്ഷം നൽകും\nചെറുതോണി (ഇടുക്കി): പ്രളയത്തിൽ തകർന്ന വീടിനുള്ളിൽ പെൺമക്കൾ ഉറങ്ങുമ്പോൾ തിണ്ണയിൽ കാവലിരിക്കുന്ന സജീവന്റെ ദയനീയാവസ്ഥയ്ക്ക് പരിഹാരമാകുന്നു. വ്യാഴാഴ്ച ‘ഈ അച്ഛൻ ഉറങ്ങാതായിട്ട് രണ്ടുവർഷം’ എന്ന തലക്കെട്ടിൽ മാതൃഭൂമി പ്രസിദ്ധീകരിച്ച വാർത്തകണ്ട് സഹായഹസ്തവുമായി ഒട്ടേറെപ്പേർ മുന്നോട്ടുവന്നു. സഹകരണമന്ത്രി കടകംപള്ളി സുരേന്ദ്രൻ ഇവർക്ക് മൂന്നുമാസത്തിനുള്ളിൽ വീടുവെച്ചുനൽകുമെന്ന് പ്രഖ്യാപിച്ചു.\nവീടുവെക്കാൻ സർക്കാർ അഞ്ചുലക്ഷം രൂപനൽകും. ബാക്കി പണം സഹകരണബാങ്ക് കണ്ടെത്തും. സജീവന്റെ കഥ വായിച്ച മന്ത്രി കടകംപള്ളി സുരേന്ദ്രൻ ഇടുക്കി ജില്ലാ കളക്ടറോട് വിവരങ്ങൾ ആരാഞ്ഞു. സഹകരണവകുപ്പിന്റെ കെയർ ഹോം പദ്ധതിയിൽപ്പെടുത്തി സജീവന് വീടുവെച്ചുനൽകുമെന്ന് മന്ത്രി പറഞ്ഞു. ലൈഫ് പദ്ധതിയിൽ സജീവന്റെ പേരും ഉൾപ്പെട്ടിട്ടുണ്ടെങ്കിലും അത് വൈകുമെന്നതിനാലാണ് മന്ത്രി അടിയന്തരനടപടിയെടുത്തത്. രണ്ടു പെൺമക്കളുടെ സുരക്ഷയ്ക്കായി അച്ഛൻ കാവലിരിക്കുന്ന അവസ്ഥ ഭയാനകമാണെന്ന് മന്ത്രി പറഞ്ഞു.\nമന്ത്രിയുടെ നിർദേശപ്രകാരം ജില്ലാ കളക്ടർ എച്ച്. ദിനേശൻ, ജോയന്റ് രജിസ്ട്രാർ എസ്. ഷേർളി എന്നിവർ സജീവന്റെ വീട് സന്ദർശിച്ചു. ജില്ലാ ലീഗൽ സർവീസ് അതോറിറ്റി ചെയർമാൻ ദിനേശ് എം. പിള്ള പാരാ ലീഗൽ വൊളന്റിയർമാരോട് റിപ്പോർട്ട് തേടി.\nചെറുതോണി ടൗണിനോടു ചേർന്നുള്ള ആറുസെൻറ് കോളനിയിൽ താമസിക്കുന്ന പാറേപറമ്പിൽ സജീവൻ രണ്ടുവർഷമായി പെൺമക്കൾക്കും രോഗിയായ ഭാര്യയ്ക്കും ഒന്നാം ക്ലാസുകാരൻ മകനും കാവലായി ഉറങ്ങാതിരിക്കുകയായിരുന്നു. 2018-ലെ പ്രളയത്തിലാണ് ഇവരുടെ കൂരയുടെ ഒരുഭാഗം തകർന്നത്. പിന്നെ െഫ്ലക്സും ഷീറ്റുമൊക്കെ കെട്ടി ഒറ്റമുറിയിലായിരുന്നു താമസം. അടച്ചുറപ്പില്ലാത്ത വീട്ടിലുറങ്ങാൻ പേടിയാകുന്നെന്ന് പെൺമക്കൾ പറഞ്ഞതോടെയാണ് ഈ അച്ഛൻറെ ഉറക്കമില്ലാത്ത രാത്രികൾ തുടങ്ങിയത്.\nഒട്ടേറെ സന്നദ്ധസംഘടനകളും വ്യക്തികളും സജീവന് സഹായം വാഗ്ദാനംചെയ്ത് മുന്നോട്ടുവന്നിട്ടുണ്ട്.\nരാജ്യ സേവനത്തിനായി മകളെത്തി, ആദ്യ സല്യൂട്ട് നല്‍കി അച്ഛന്\nമോര്‍ഫ് ചെയ്ത ചിത്രങ്ങളുമായി ബ്ലാക്ക്‌മെയില് ചെയ്തത് ബന്ധു, ചേര്‍ത്തുപിടിച്ച് കരുത്തുനല്‍കി അച്ഛന്\nപെണ്‍മക്കളുള്ള പിതാക്കന്‍മാര്‍ക്ക് ആയുര്‍ദൈര്‍ഘ്യം കൂടുതലുണ്ടെന്ന് പഠനം\nകരയുന്ന കൈക്കുഞ്ഞിനെ പാലൂട്ടാന് അമ്മയുടെ ചിത്രം മുഖത്തൊട്ടിച്ച് പിതാവ്


മാലിന്യത്തില് നിന്നും വൈദ്യുതി: സ്റ്റാര്‍ട്ടപ്പില് 10 കോടി നിക്ഷേപിച്ച് കൊച്ചൗസേപ്പ് ചിറ്റിലപ്പിള്ളി - FUTURE KERALA - Future Kerala\nകൊച്ചി: എറണാകുളം ആസ്ഥാനമായി പ്രവര്‍ത്തിക്കുന്ന ജി ജെ എക്കോ പവര് ലിമിറ്റഡില് 10 കോടി രൂപ നിക്ഷേപിക്കുമെന്ന് പ്രമുഖ വ്യവസായിയും വി-ഗാര്‍ഡ് ഇന്‍ഡസ്ട്രീസ് ചെയര്‍മാനുമായ കൊച്ചൗസേപ്പ് ചിറ്റിലപ്പിള്ളി. മാലിന്യത്തില് നിന്നും വൈദ്യുതി ഉല്‍പ്പാദിപ്പിക്കുന്ന ജി ജെ എക്കോ പവര് ലിമിറ്റഡിന്റെ 375 കോടിയുടെ പദ്ധതിയിലാണ് ചിറ്റിലപ്പിള്ളി നിക്ഷേപം നടത്തുന്നത്. ഒരു സ്റ്റാര്‍ട്ടപ്പ് കമ്പനിയില് ആദ്യമായാണ് ചിറ്റിലപ്പിള്ളി നിക്ഷേപം നടത്തുന്നത്. സ്റ്റാര്‍ട്ടപ്പുകളില് സാധാരണയായി നിക്ഷേപം നടത്താറില്ല. കാരണം അതിനായി സ്ഥാപനത്തെപ്പറ്റി നല്ലവണ്ണം പഠിക്കേണ്ടതുണ്ട്. ജി ജെ എക്കോ പവറിന്റെ സാമൂഹിക പ്രതിബദ്ധത കണക്കിലെടുത്താണ് നിക്ഷേപിക്കാന് തീരുമാനിച്ചതെന്നും ഭാവിയില് ഇത്തരത്തില് പ്രധാന്യമുള്ള പ്രൊജക്ട് വരികയാണെങ്കില് ഇനിയും നിക്ഷേപം നടത്തുമെന്നും ചിറ്റിലപ്പിള്ളി വ്യക്തമാക്കി.\nകേരളത്തില് മാലിന്യം കുമിഞ്ഞു കൂടുകയാണ്. മാലിന്യ പ്രശ്‌നങ്ങളെപ്പറ്റി താനടക്കം എല്ലാവരും പരാതിപ്പെടാറുണ്ട്. അതിന് ഒരു പരിഹാരമായി കുറെ എന്‍ആര്‍ഐ യുവ സംരംഭകര് മുന്നോട്ടുവന്നപ്പോള് അവരെ പ്രോല്‍സാഹിപ്പിക്കണമെന്നു തോന്നി. നാട്ടില് മാലിന്യങ്ങള് വര്‍ധിച്ചുവരുന്ന സാഹചര്യത്തില് ഇത്തരത്തിലുള്ളൊരു പദ്ധതിക്ക് വളരെ പ്രാധാന്യമാണുള്ളതെന്നും പ്രോജക്ടിന്റെ ഭാവിയെക്കുറിച്ച് വളരെ നല്ല പ്രതീക്ഷയാണെന്നും അദ്ദേഹം കൂട്ടിച്ചേര്‍ത്തു.\nകഴിഞ്ഞ ഫെബ്രുവരിയിലാണ് ജി ജെ എക്കോ പവര് ലിമിറ്റഡിന് തുടക്കം കുറിച്ചത്. 10 മെഗാവാട്ട് ശേഷിയുള്ള പ്ലാന്റ് സ്ഥാപിക്കാനാണ് പദ്ധതി. പദ്ധതിക്കാവശ്യമായ അടിസ്ഥാന സൗകര്യങ്ങളൊരുക്കുന്നതിനും സര്‍ക്കാരില് നിന്നും ആവശ്യമായ അംഗീകാരങ്ങള് ലഭ്യമാകുന്നതിനും 24 മാസമെങ്കിലുമെടുക്കുമെന്നാണ് കരുതുന്നത്. പൊതു സ്വകാര്യ പങ്കാളിത്തത്തിലാണ് പ്രൊജക്ട് തയ്യാറാകുന്നത്. ഇവിടെ ഉല്‍പ്പാദിപ്പിക്കുന്ന വൈദ്യുതിയുടെ ഉപഭോക്താക്കള് കെഎസ്ഇബിയായിരിക്കും. പദ്ധതിക്കാവശ്യമായ ധന സമാഹരണത്തിനായി ബാങ്കുകള്, സ്വകാര്യ, കോര്‍പറേറ്റ് നിക്ഷേപകര് എന്നിവരുമായി സ്ഥാപനം ചര്‍ച്ച നടത്തിവരികയാണ്.\nനേരത്തെ ബ്രഹ്മപുത്തെ മാലിന്യത്തില് നിന്ന് വൈദ്യുതി ഉല്‍പ്പാദിപ്പിക്കുന്ന പ്ലാന്റ് നിര്‍മ്മിക്കുന്ന പദ്ധതിക്കായി ഉമ്മന്‍ചാണ്ടി സര്‍ക്കാരുമായി ജിജെ എക്കോ പവര് ലിമിറ്റഡിന്റെ ലണ്ടന് ആസ്ഥാനമായി പ്രവര്‍ത്തിക്കുന്ന മാതൃ കമ്പനിയായ ജിജെ കണ്‍സോര്‍ഷ്യം എംഡി ജിബി ജോര്‍ജ് കരാര് ഒപ്പിട്ടിരുന്നു. ഇതിനായി തൃക്കാക്കരയില് കമ്പനിയുടെ ഓഫീസ് പ്രവര്‍ത്തനമാരംഭിച്ചിരുന്നു. വൈദ്യുതി ഉല്‍പ്പാദിപ്പിക്കാനായി ഗ്യാസിഫിക്കേഷന് സാങ്കേതിക വിദ്യയാണ് ബ്രഹ്മപുരത്തെ അത്യാധുനിക പ്ലാന്റില് ഉപയോഗിക്കുന്നത്. ഖരമാലിന്യങ്ങള് പ്ലാന്റില് സംസ്‌കരിച്ച് സിന്തറ്റിക് (സിന് ഗ്യാസ്) ഉല്‍പാദിപ്പിക്കും. തുടര്‍ന്ന് ഈ ഗ്യാസ് ഉപയോഗിച്ച് വെളളം ചൂടാക്കുമ്പോള് ഉണ്ടാകുന്ന നീരാവി വഴി ടര്‍ബൈന് പ്രവര്‍ത്തിപ്പിച്ച് വൈദ്യുതി ഉല്‍പാദിപ്പിക്കും. ഒരു ടണ് മാലിന്യത്തില് നിന്ന് ഇത്തരത്തില് 430 യൂണിറ്റ് വൈദ്യുതി ഉല്‍പാദിപ്പിക്കാമെന്നാണു കരുതുന്നത്. അതായത് 300 ടണ് മാലിന്യം സംസ്‌കരിച്ചാല് 1.29 ലക്ഷം യൂണിറ്റ് വൈദ്യുതി ഇവിടെ നിന്ന് ഉല്‍പ്പാദിപ്പിക്കാനാവും.\nഇന്ത്യയില് ഈ സാങ്കേതിക വിദ്യ ഉപയോഗിച്ചു നിര്‍മിക്കുന്ന ആദ്യ പ്ലാന്റാണിതെങ്കിലും ഇറ്റലിയും സ്‌പെയിനും ഉള്‍പ്പെടെയുളള യൂറോപ്യന് രാജ്യങ്ങളില് വിജയകരമായി നടപ്പാക്കിയ സാങ്കേതിക വിദ്യായാണിതെന്നു ജിജെ കണ്‍സോര്‍ഷ്യം അധികൃതര് വ്യക്തമാക്കുന്നു. നിലവില് ജൈവമാലിന്യം സംസ്‌കരിച്ച് വളം ഉല്‍പ്പാദിപ്പിക്കുന്നുണ്ട്. എന്നാല് പുതിയ പ്ലാന്റില് ഇത്തരം ഉപോല്‍പ്പന്നങ്ങളുണ്ടാവില്ല. സംസ്‌കരിച്ച ശേഷമുളള പദാര്‍ഥങ്ങള് ഉപയോഗിച്ച് ഇഷ്ടിക പോലുളള ഉപോല്‍പന്നങ്ങള്‍ക്കു സാധ്യതയുണ്ട്. ഇത് സംബന്ധിച്ച് വിശദമായ പദ്ധതി രൂപരേഖ അവതരിപ്പിക്കുമ്പോള് വ്യക്തമാകും. സംസ്‌കരണത്തിനു ശേഷം രണ്ടു ശതമാനം വരെ ചാരവും ഉണ്ടായേക്കും. ഇതു ഭൂമി നികത്തുന്നതിന് ഉപയോഗിക്കാമെന്നും കമ്പനി അവകാശപ്പെടുന്നു.\nTags:\tGJ eco power, invest 10 cr, kochouseph Chittilappally, Startup


India beat Spain in hockey ടോക്യോ ഒളിമ്പിക്സ് ഹോക്കിയില് സ്പെയിനിനെതിരെ ഏകപക്ഷീയമായ മൂന്ന് ഗോളുകളുടെ വിജയം നേടി ഇന്ത്യ\nടോക്കിയോ ഒളിമ്പിക്സ് ഹോക്കിയില് സ്പെയിനിനെതിരെ പൂള് എ മത്സരത്തില് ഏകപക്ഷീയമായ മൂന്ന് ഗോളുകളുടെ വിജയം നേടി ഇന്ത്യ. ഇന്ത്യയ്ക്കായി സിമ്രന്‍ജിത്ത് സിങ് രണ്ടും രുപീന്ദര് പാല് സിങ് ഒരു ഗോളും കണ്ടെത്തി. രണ്ടാം മത്സരത്തില് ഓസ്‌ട്രേലിയയോട് വഴങ്ങിയ ഭാരിച്ച തോല്‍വിയുടെ ക്ഷീണമകറ്റാന് ഇന്നത്തെ മത്സരഫലത്തിന് ഒരല്‍പ്പം സാധിച്ചു. മറുഭാഗത്ത് ന്യൂസിലാന്‍ഡിനോട് തോറ്റും ഓസ്‌ട്രേലിയയോട് സമനില പിടിച്ചുമാണ് സ്‌പെയിന് ഇന്ത്യയ്‌ക്കെതിരെ കളത്തിലിറങ്ങിയത്.\n14 ആം മിനിറ്റിലാണ് ഇന്ത്യയുടെ ആദ്യ ഗോള്. വലതു വിങ്ങില് നിന്നും പാഞ്ഞെത്തിയ പാസ് സിമ്രന്‍ജിത്ത് സിങ് ഏറ്റുവാങ്ങുമ്ബോള് സ്പാനിഷ് പ്രതിരോധനിര കേവലം കാഴ്ച്ചക്കാരായി നിന്നു. ക്ലോസ് റേഞ്ചില് നിന്നും തൊടുത്ത പന്തിനെ വലയ്ക്കുള്ളിലാക്കാന് സിമ്രന്‍ജിത്ത് സിങ്ങിന് ഏറെ ബുദ്ധിമുട്ടുണ്ടായില്ല.\nആദ്യ ഗോളിന്റെ ആലസ്യം വിട്ടുമാറും സ്‌പെയിനിന്റെ പോസ്റ്റില് വീണ്ടും പന്തെത്തി. 15 ആം മിനിറ്റില് പെനാല്‍റ്റി കോര്‍ണര് പരമ്ബരകള്‍ക്ക് ശേഷം കിട്ടിയ പെനാല്‍റ്റി സ്‌ട്രോക്ക് രൂപീന്ദര് പാല് സിങ് ഗോളാക്കി മാറ്റി. മത്സരത്തിന്റെ ആദ്യ ക്വാര്‍ട്ടറില്‍ത്തന്നെ രണ്ടു ഗോളിന് മുന്നിലെത്തിയ ഇന്ത്യയ്ക്ക് സ്പാനിഷ് പടയ്ക്ക് മുന്നില് ശക്തമായ പ്രതിരോധമാണ് മുന്നോട്ട് കാഴ്ച്ചവെച്ചത്.\n43 ആം മിനിറ്റില് സ്പാനിഷ് മധ്യനിര താരം വിക്കന്‍സ് റൂയിസിനും കിട്ടി സുവര്‍ണാവസരം. എന്നാല് പന്തിനെ കൃത്യമായി കൈപ്പിടിയിലാക്കുന്നതില് താരം പരാജയപ്പെട്ടു. ഇതിനിടെ മൂന്നാം ക്വാര്‍ട്ടറിന്റെ അവസാനത്തില് കളത്തില് 11 പേരിലധികം ഇറങ്ങിയതിന് സ്പാനിഷ് നായകന് മിഖ്വേല് ഡെലാസ് ഡി ആന്‍ട്രെസിന് റഫറി മഞ്ഞക്കാര്‍ഡ് നല്‍കി. മത്സരത്തില് അഞ്ച് മിനിറ്റോളം താരം പുറത്തിരുന്നു. അവസാന ക്വാര്‍ട്ടറിലും ഇന്ത്യ പ്രതിരോധത്തില് ചുവടുവെച്ചാണ് നിന്നത്. ഇതോടെ സ്പാനിഷ് മുന്നേറ്റങ്ങളുടെ മുനയുമൊടിഞ്ഞു.


ആമസോണിയ-1 വിക്ഷേപണം ഇന്ന്; ഭ്രമണപഥത്തിലേക്ക് 18 ചെറു ഉപഗ്രഹങ്ങളും | 27Feb2021\nFeb 28, 2021, 07:30 AM IST\nബെംഗളൂരു: ബ്രസീലിന്റെ ഭൗമനിരീക്ഷണ ഉപഗ്രഹമായ ആമസോണിയ-ഒന്നിന്റെ വിക്ഷേപണം ഞായറാഴ്ച നടക്കും. രാവിലെ 10.24-ന് ശ്രീഹരിക്കോട്ടയിലെ സതീഷ് ധവാൻ സ്‌പേസ് സെന്ററിലെ ഒന്നാമത്തെ ലോഞ്ച് പാഡിൽനിന്ന് പി.എസ്.എൽ.വി.-സി 51 റോക്കറ്റിലാണ് വിക്ഷേപണം.\nആമസോണിയ-ഒന്നിനൊപ്പം 18 ചെറു ഉപഗ്രഹങ്ങളും വിക്ഷേപിക്കും. ഇൻ സ്‌പേസിന്റെ (ഇന്ത്യൻ നാഷണൽ സ്‌പേസ് പ്രൊമോഷൻ ആൻഡ് ഓതറൈസേഷൻ സെന്റർ) നാലും എൻ.എസ്.ഐ.എലിന്റെ (ന്യൂ സ്‌പേസ് ഇന്ത്യ ലിമിറ്റഡ്) 14-ഉം ഉപഗ്രഹങ്ങളാണ് ആമസോണിയ-ഒന്നിനൊപ്പം വിക്ഷേപിക്കുക. വിക്ഷേപണത്തിനുള്ള കൗണ്ട്ഡൗൺ ശനിയാഴ്ച രാവിലെ 8.54-ന് തുടങ്ങി. പി.എസ്.എൽ.വി.യുടെ 53-ാമത് ദൗത്യമാണിത്.\nഇൻ സ്പേസിന്റെ നാല് ഉപഗ്രഹങ്ങളിൽ സ്വകാര്യ കമ്പനിയായ സ്പേസ് കിഡ്‌സ് ഇന്ത്യ നിർമിച്ച ‘സതീഷ് ധവാൻ ഉപഗ്രഹ’ (എസ്.ഡി. സാറ്റ്)വും ഉൾപ്പെടും. ഈ ഉപഗ്രഹത്തിൽ പ്രധാനമന്ത്രി നരേന്ദ്ര മോദിയുടെ ചിത്രവും ഐ.എസ്.ആർ.ഒ. ചെയർമാൻ ഡോ. കെ. ശിവൻ ഉൾപ്പെടെ രാജ്യത്തെ 5,000-ത്തോളം വ്യക്തികളുടെ പേരുകളും ഉണ്ടാകും.\n637 കിലോഗ്രാം ഭാരമുള്ള ഭൗമനിരീക്ഷണ ഉപഗ്രഹമായ ആമസോണിയ-1 ആമസോൺ മേഖലയിലെ വനനശീകരണം നിരീക്ഷിക്കാനും ബ്രസീലിന്റെ ഭൂപ്രദേശത്തെ കൃഷിവൈവിധ്യങ്ങൾ വിലയിരുത്താനും ഉപകരിക്കും. ഇന്ത്യയിൽനിന്ന് വിക്ഷേപിക്കുന്ന ബ്രസീലിന്റെ ആദ്യത്തെ ഉപഗ്രഹമാണ് ആമസോണിയ -1.\nകോവിഡിന്റെ പശ്ചാത്തലത്തിൽ ശ്രീഹരിക്കോട്ടയിൽ മാധ്യമപ്രവർത്തകർക്ക് വിലക്കുണ്ടാകും. ഐ.എസ്.ആർ.ഒ.യുടെ വെബ്‌സൈറ്റിലും യൂട്യൂബ്, ഫേസ്ബുക്ക്, ട്വിറ്റർ എന്നിവ വഴിയും വിക്ഷേപണത്തിന്റെ തത്സമയ സംപ്രേഷണം ഉണ്ടാകും.\nContent Highlights: ISRO PSLV-C51 Launch on February 28 With Brazil's Amazonia-1 Satellite on Board


മണ്ഡല പരിചയം: കല്യാശ്ശേരി, തളിപ്പറമ്പ് | Bodhi Commons\n- രാവണൻ കണ്ണൂർ 26 March 2016\nകണ്ണൂർ ജില്ലയിലെ കണ്ണൂർ, തളിപ്പറമ്പ് താലൂക്കുകളിൽ പെടുന്ന നിയമസഭാമണ്ഡലമാണ് കല്യാശ്ശേരി നിയമസഭാമണ്ഡലം. ഇത് കാസർഗോഡ് ലോകസഭാ മണ്ഡലത്തിൽ ഉൾപ്പെടുന്നു. മുൻമുഖ്യമന്ത്രി ഇ. കെ. നായനാരുടെ ജന്മസ്ഥലം ഉൾപ്പെടുന്ന ഈ പ്രദേശം, കണ്ണൂർ ജില്ലയിലെ സി.പി.ഐ.എം ശക്തികേന്ദ്രങ്ങളിൽ ഒന്നാണ്. 2008ലെ നിയമസഭാ മണ്ഡല പുനർനിർണ്ണയത്തോടെയാണ് ഈ മണ്ഡലം നിലവിൽ വന്നത്. അഴീക്കോട്, തളിപ്പറമ്പ്, പയ്യന്നൂർ നിയമസഭാമണ്ഡലത്തിൻറെ ഭാഗങ്ങൾ എന്നിവ കൂട്ടിചേർത്താണ് ഈ മണ്ഡലം രൂപികരിച്ചിരിക്കുന്നത്. ചെറുകുന്ന്, ചെറുതാഴം, ഏഴോം, കടന്നപ്പള്ളി-പാണപ്പുഴ, കല്യാശ്ശേരി, കണ്ണപുരം, കുഞ്ഞിമംഗലം, മാടായി, മാട്ടൂൽ,പട്ടുവം എന്നീ ഗ്രാമപഞ്ചായത്തുകൾ ഈ നിയമസഭാ മണ്ഡലത്തിൽ ഉൾപെടുന്നു. സി.പി.ഐ.എമ്മിൻറെ യുവ എം.എൽ.എ ആയ ടി.വി. രാജേഷ് തന്നെയാകും ഇത്തവണയും സ്ഥാനാർത്ഥിയായി പരിഗണിക്കപ്പെടുക.ബി.ജെ.പി ക്ക് കാര്യമായ വേരോട്ടം ഇവിടെ കാണാൻ കഴിയില്ല.\nആകെ വോട്ട്: 156598\nപോൾ ചെയ്യപ്പെട്ട വോട്ട്: 124854\nപോളിംഗ് ശതമാനം: 79.72\n2014 ലോകസഭാ തിരെഞ്ഞെടുപ്പിൽ കല്ല്യാശ്ശേരി നിയമസഭാ മണ്ഡലത്തിൽ പോൾ ചെയ്യപ്പെട്ട വോട്ടുകൾ ഇപ്രകാരമാണ്.\nബി.ജെ.പി 2011നെ അപേക്ഷിച്ച്, 2014ൽ വോട്ടുകൾ ഇരട്ടിയാക്കിയത് ശ്രദ്ധിക്കാതെ വയ്യ. ഇടതുപക്ഷത്തിനു അടുത്ത കാലത്തൊന്നും കാര്യമായ കോട്ടം ഈ മണ്ഡലത്തിൽ സംഭവിച്ചിട്ടില്ല എങ്കിലും ബി.ജെ.പിക്ക് വോട്ടുകൾ ക്രമാതീതമായി കൂടാൻ കാരണം എന്തെന്ന് ശ്രദ്ധിക്കേണ്ടിവരും.\n2015 പഞ്ചായത്ത് തെരഞ്ഞെടുപ്പിലെ കണക്കുകൾ നോക്കിയാൽ ഒരു വാർഡിൽ പോലും ബി.ജെ.പിക്ക് സീറ്റുകളില്ല എന്നും ഇടതുപക്ഷത്തിനാണു മൊത്തത്തിൽ അപ്രമാദിത്വം എന്നും കാണാൻ കഴിയും. മാട്ടൂൽ പഞ്ചായത്തിലും മാടായി പഞ്ചായത്തിലും യു.ഡി.എഫ് അപ്രമാദിത്വം ദൃശ്യമാണ്. മാട്ടൂൽ പഞ്ചായത്തിൽ SDPI ക്ക് ഒരു സീറ്റും ലഭിച്ചിട്ടുണ്ട്.\nകണ്ണൂർ ജില്ലയിലെ തളിപ്പറമ്പ് താലൂക്കിലെ തളിപ്പറമ്പ് മുനിസിപ്പാലിറ്റി, ആന്തൂർ മുനിസിപ്പാലിറ്റി എന്നിവയും കൊളച്ചേരി, മയ്യിൽ, കുറ്റ്യാട്ടൂർ, ചപ്പാരപ്പടവ്, കുറുമാത്തൂർ, പരിയാരം, മലപ്പട്ടം എന്നീ ഗ്രാമപഞ്ചായത്തുകളും ഉൾപ്പെടുന്നതാണ് തളിപ്പറമ്പ് നിയമസഭാമണ്ഡലം. ആന്തൂർ പഞ്ചായത്തിനെ 1990ലാണ് തളിപ്പറമ്പ് നഗരസഭയോട് കൂട്ടിച്ചേർത്തത്. 2015ൽ തളിപറമ്പ നഗരസഭ വിഭജിച്ചു ആന്തൂർ മുനിസിപ്പാലിറ്റി രൂപികരിച്ചതോടെ തളിപ്പറമ്പ മുനിസിപ്പാലിറ്റി യു.ഡി.എഫാണ് ഭരിക്കുന്നത്. മുസ്ലീം ലീഗിന് നിർണായക സ്വാധീനം ഉള്ള മേഖലയാണ് തളിപ്പറമ്പ് മുനിസിപ്പാലിറ്റി. ആന്തൂർ മുനിസിപ്പാലിറ്റിയിൽ പ്രതിപക്ഷം പോലും ഇല്ലാതെ സി.പി.ഐ(എം) ഭരിക്കുന്നു. ആന്തൂർ, മോറാഴ വില്ലേജുകൾ ഉൾപ്പെടുന്നതാണ് ആന്തൂർ നഗരസഭ. 1967 മുതൽ കാലങ്ങളായി സി.പി.ഐ(എം) കുത്തകയാക്കി വച്ചിരിക്കുകയാണ് ഈ മണ്ഡലം. 1977ൽ എം. വി. രാഘവൻ ഇവിടെ നിന്നും സി.പി.ഐ(എം) ടിക്കറ്റിൽ മത്സരിച്ചു ജയിച്ചിട്ടുണ്ട്. സി.പി.ഐ(എം) സംസ്ഥാന സെക്രട്ടേറിയേറ്റ് അംഗമായ എം.വി. ഗോവിന്ദൻ മാസ്റ്റർ ജില്ലാ നേതാക്കളായ പാച്ചേനി കുഞ്ഞിരാമൻ, കെ. കെ. എൻ. പരിയാരം, സി. കെ. പി. പത്മനാഭൻ എന്നിവരും ഇവിടെ നിന്നും വിജയിച്ചിട്ടുണ്ട്. സി.പി.ഐ.എമ്മിലെ ജെയിംസ് മാത്യു ആണ് 2011 മുതൽ ഈ മണ്ഡലത്തെ പ്രതിനിധീകരിക്കുന്നത്. കേരള കോണ്ഗ്രസിലെ ചങ്ങനാശ്ശേരി സ്വദേശി ജോബ് മൈക്കിൾ ആയിരുന്നു എതിരാളി. കോൺഗ്രസ്സ് ആയിരുന്നു ഇവിടെ മത്സരിച്ചിരുന്നതെങ്കിൽ ഇത്രമാത്രം ഏകപക്ഷീയ വിജയം സി.പി.ഐ.എമ്മിന് ഉണ്ടാകുമായിരുന്നില്ല എന്നാണ് കോൺഗ്രസിന്റെ വിലയിരുത്തൽ. എസ്.എഫ്.ഐ, ഡി.വൈ.എഫ്.ഐ എന്നിവയിൽ സജീവ പ്രവർത്തകനായിരുന്ന യുവനേതാവാണ് ജെയിംസ് മാത്യു. ഒരു തവണ ഇരിക്കൂർ മണ്ഡലത്തിൽ കെ.സി. ജോസഫിനെതിരെ മത്സരിച്ചിട്ടുണ്ട് എങ്കിലും പരാജയപെട്ടു. ബി.ജെ.പിക്ക് കാര്യമായ വേരോട്ടം ഈ ഭാഗത്തില്ല. കണ്ണൂർ ലോകസഭാമണ്ഡലത്തിലാണ് തളിപ്പറമ്പ് നിയമസഭാമണ്ഡലം ഉൾപ്പെടുന്നത്.\nആകെ വോട്ട്: 173593\nപോൾ ചെയ്യപ്പെട്ട വോട്ട്: 144363\nപോളിംഗ് ശതമാനം: 83.16\nനിയമസഭ തിരെഞ്ഞെടുപ്പിൽ നിന്നും ലോകസഭയിലേക്ക് എത്തുമ്പോൾ 13642 വോട്ടുകൾ ഇടതുപക്ഷത്തിനു കുറവ് വന്നതായി കാണാം. ബി.ജെ.പിക്ക് കാര്യമായ നേട്ടം ഉണ്ടായില്ലെന്ന് മാത്രമല്ല, 301 വോട്ടിൻറെ കുറവ് വരികയും ചെയ്തു. 2014 ലോകസഭാ തിരെഞ്ഞെടുപ്പിൽ തളിപ്പറമ്പ് നിയമസഭാ മണ്ഡലത്തിൽ പോൾ ചെയ്യപ്പെട്ട വോട്ടുകൾ ഇപ്രകാരമാണ്.


ഇത് മലയാളികളുടെ ഇഷ്ടതാരങ്ങളായ സഹോദരന്മാർ; ശ്രദ്ധനേടി പഴയകാല ചിത്രം -\nHome Entertainment ഇത് മലയാളികളുടെ ഇഷ്ടതാരങ്ങളായ സഹോദരന്മാർ; ശ്രദ്ധനേടി പഴയകാല ചിത്രം\nചലച്ചിത്ര താരങ്ങളുടെ കുട്ടിക്കാല ചിത്രങ്ങൾക്ക് കാഴ്ചക്കാർ ഏറെയാണ്. പ്രിയതാരങ്ങളുടെ സിനിമ വിശേഷങ്ങൾ പോലെത്തന്നെ അവരുടെ കുടുംബവിശേഷങ്ങൾ അറിയാനും പ്രേക്ഷകർക്ക് വളരെ ഇഷ്ടമാണ്. ഇപ്പോഴിതാ അത്തരത്തിൽ രണ്ട് സഹോദരന്മാരുടെ പഴയകാല ചിത്രമാണ് സോഷ്യൽ ലോകത്ത് ഏറെ ശ്രദ്ധ നേടുന്നത്. മലയാള സിനിമയിൽ ശക്തമായ കഥാപാത്രങ്ങളെ അവതരിപ്പിച്ച് പ്രേക്ഷക സ്വീകാര്യനായി മാറിയ ഫഹദ് ഫാസിലിന്റേയും സഹോദരൻ ഫർഹാൻ ഫാസിലിന്റേയും കുട്ടിക്കാല ചിത്രങ്ങളാണ് ഏറെ ശ്രദ്ധ നേടുന്നത്.\nബാലതാരമായി വെള്ളിത്തിരയിൽ അരങ്ങേറിയ താരമാണ് ഫഹദ് ഫാസിൽ.പപ്പയുടെ സ്വന്തം അപ്പൂസ്, എന്റെ സൂര്യ പുത്രിയ്ക്ക്, മണിവത്തൂരിലെ ആയിരം ശിവരാത്രികൾ തുടങ്ങിയ ചിത്രങ്ങളിൽ ബാലതാരമായി അരങ്ങേറിയ താരം നായകനായി എത്തിയ ചിത്രമാണ് കൈയെത്തും ദൂരത്ത്. പിന്നീട് നീണ്ട ഇടവേളയ്ക്ക് ശേഷമാണ് താരം വെള്ളിത്തിരയിൽ സജീവമായത്.\nഅതേസമയം ഫഹദിന്റേതായി അവസാനം വെള്ളിത്തിരയിൽ എത്തിയ ചിത്രമാണ് സി യൂ സൂൺ. മികച്ച സ്വീകാര്യതയാണ് ചിത്രത്തിന് ലഭിച്ചത്. ഫഹദിനെ നായകനാക്കി മഹേഷ് നാരായണൻ ഒരുക്കുന്ന മാലിക് എന്ന ചിത്രവും അണിയറയിൽ ഒരുങ്ങുന്നുണ്ട്. 25 കോടി മുതൽ മുടക്കിൽ ഒരുങ്ങുന്ന ചിത്രമാണ് മാലിക്. ചിത്രത്തിന് വേണ്ടിയുള്ള ഫഹദിന്റെ ലുക്കും ചലച്ചിത്ര ലോകത്ത് ഏറെ ചർച്ചകൾക്ക് വഴിതെളിച്ചിരുന്നു. ഈ സിനിമയ്ക്കായി 20 കിലോയോളമാണ് ഫഹദ് കുറച്ചത്. ചിത്രത്തിൽ 57 വയസുകാരന്റെ വേഷത്തിലാണ് ഫഹദ് ഫാസിൽ എത്തുന്നത്. തുറയിലാശാനായാണ് ഫഹദ് ചിത്രത്തിൽ എത്തുന്നത്. സുലൈമാൻ എന്നാണ് കഥാപാത്രത്തിന്റെ പേര്.\nഫഹദിന്റെ സഹോദരൻ ഫർഹാൻ ഫാസിലും സിനിമ രംഗത്തേക്ക് ചുവടിവെച്ചു കഴിഞ്ഞു. ‘ഞാൻ സ്റ്റീവ് ലോപ്പസ്’ എന്ന രാജീവ് രവി ചിത്രത്തിലൂടെയാണ് ഫർഹാൻ വെള്ളിത്തിരയിൽ അരങ്ങേറ്റം കുറിച്ചത്.\nStory Highlights: malayalam actors childhood photo


തേപ്പുകാരി – – കഥാതീരം\nJanuary 17, 2021 January 17, 2021 adminLeaveaComment on തേപ്പുകാരി –\nരചന :–നൗഷാദ് അട്ടപ്പാടി\n“മോളെ സമയം എത്രയായി, ഇതുവരെ റെഡി ആയില്ലേ…. ”\nഅമ്മയുടെ വാതിലിൽ മുടിയുള്ള വിളി കേട്ടപ്പോഴാണ് അവൾക്കു സ്ഥലകാല ബോധം വന്നത്.\n“ദാ വരുന്നമ്മേ… ”\nഅവൾ വിളിച്ചു പറഞ്ഞു. കണ്ണാടിക്ക് മുന്നിൽ നിന്ന് അലക്ഷ്യമായി കിടന്നിരുന്ന മുടിയിഴകൾ തഴുകികൊണ്ട് അവളുടെ കോളേജ് പഠനകാലം ഓർത്തു. പഠനകാലമല്ല പ്രണയകാലം. താൻ ജീവിതത്തിൽ സന്തോഷം എന്താണെന്നു അറിഞ്ഞിരുന്ന കാലം. കോളേജിലെ ആദ്യദിവസം തന്നെ അവൻ തന്നെ റാഗ് ചെയ്യുമ്പോൾ അവനുമായി ഇങ്ങനെ അടുക്കുമെന്നു കരുതിയതേ ഇല്ല. ആദ്യമായി അവൻ ഇഷ്ടം പറഞ്ഞതും ആദ്യം തള്ളിപ്പറഞ്ഞതും പിന്നീട് അവൾ പോലുമറിയാതെ അവന്റെ എല്ലാമായതുമെല്ലാം… പിന്നീടങ്ങോട്ട് പ്രണയത്തിന്റെ നാളുകൾ. എത്ര പെട്ടന്നാണ് 3വർഷം പോയത്… ?\n“ആരായിരുന്നെടി അവൻ.. ?”\nചേട്ടന്റെ ഉച്ചത്തിൽ ഉള്ള ശബ്ദം കേട്ടുകൊണ്ടാണ് അന്നവൾ വീട്ടിലെത്തിയത്. അവന്റെ കൂടെ ബൈക്കിൽ പോയത് തന്റെ മേൽ വല്ല്യ ഉത്തരവാദിത്തം ഉള്ള നാട്ടുകാർ വീട്ടിൽ അറിയിച്ചിരിക്കുന്നു എന്ന് അവൾക്കു മനസിലായി.\nവാക്കുകൾ പൂർത്തിയാകാൻ വിട്ടില്ല..\nചേട്ടന്റെ കൈ അവളുടെ മുഖത്ത് ആഞ്ഞു പതിച്ചു. കുറച്ച് നേരത്തേക്ക് അവളൊരു നിശബ്ദ ലോകത്തായിരുന്നു. അച്ഛന്റെ ശകാരങ്ങളും അമ്മയുടെ കരച്ചിലും ചേട്ടന്റെ ഭീഷണിയുമൊന്നും അവൾ കേട്ടില്ല.\n“മര്യാദക്ക് അവനെ മറക്കുന്നതാണ് നിനക്ക് നല്ലത്.”\nചേട്ടൻ കോപത്തോടെ പറഞ്ഞു ഇറങ്ങിപ്പോയി. തന്റെ എല്ലാ കുസൃതി കൾക്കും കൂട്ട് നിൽക്കുന്ന തന്റെ ചേട്ടനെ ആ രൂപത്തിൽ അവൾ ആദ്യമായി കാണുകയായിരുന്നു…\nഇന്നുവരെ തന്റെ ഇഷ്ടത്തിനൊന്നും വീട്ടിലുള്ള ആരും എതിർത്തിരുന്നില്ല. എല്ലാം ശരിയാവുമെന്നു സ്വയം സമാധാനിച്ചു അവൾ കിടന്നു…\nഅമ്മയുടെ ഉച്ചത്തിലുള്ള നിലവിളി കേട്ടാണ് ഞെട്ടിയുണർന്നത്. ഓടി അച്ഛന്റെ റൂമിൽ എത്തിയപ്പോൾ കട്ടിലിൽ മലർന്നു കിടന്നു കിതക്കുന്ന അച്ഛനെയാണ് കണ്ടത്. അച്ഛന്റെ വായിൽ നിന്ന് വന്ന വെളുത്ത നുരയും പതയും കവിളിലൂടെ ഒലിച്ചു വന്നിരിക്കുന്നു.\n“എന്തു പറ്റി അമ്മേ “.. ?\nഅവളുടെ ചോദ്യത്തിന് തറയിൽ അടപ്പു തുറന്ന് മറിഞ്ഞു കിടക്കുന്ന വിഷക്കുപ്പി ചിരിച്ചു കൊണ്ട് മറുപടി നൽകി.\n“ആരെ തോല്പിക്കാൻ വേണ്ടിയാ അച്ഛാ ഇത് ചെയ്തത്.. ?\nമെഡിക്കൽ കോളേജിൽ അച്ഛന്റെ കിടക്കയുടെ അരികിൽ നിന്നവൾ ചോദിച്ചു.\n“നീ ഞങ്ങളെ എല്ലാവരെയും തോൽപിച്ചു കളഞ്ഞല്ലോ മോളെ… ?”\nആ ശബ്ദം വല്ലാതെ ഇടറിയിരുന്നു. കർട്ടൻ ഇട്ട് മറച്ച ജനലിനിടയിലൂടെ പുറത്തു വിഷമിച്ചിരിക്കുന്ന അമ്മയെ അവൾ നോക്കി. ഇതറിഞ്ഞെ പിന്നെ ആ പാവം ഒന്നും കഴിച്ചിട്ടില്ല. വീട്ടീന്ന് ഇറങ്ങിപ്പോയ ചേട്ടൻ ഇതുവരെ തിരിച്ചു വന്നിട്ടില്ല. പിന്നെ ഒന്നും ആലോചിച്ചില്ല അവൾ ചോദിച്ചു.\n“അച്ഛാ ഞാൻ എന്തു ചെയ്യണം….. ?”\nആ ചോദ്യം കേട്ടതും തളർന്നു കിടന്നിരുന്ന അച്ഛന്റെ മുഖത്ത് പ്രത്യാശയുടെ പുഞ്ചിരി വിടരുന്നത് അവൾ കണ്ടു…\n“മോളെ കഴിഞ്ഞില്ലേ.. അവരിപ്പോ ഇങ്ങെത്തും. ഈ പെണ്ണിന്റെ ഒരു ഒരുക്കം…. !”\nഅമ്മ വീണ്ടും പുറത്തു തിടുക്കം കൂട്ടി തുടങ്ങി. കുളിച്ചൊരുങ്ങി ട്രേയിൽ ചായയുമായി തന്നെ വാങ്ങാനെത്തുന്നവർക്കു മുന്നിലേക്ക് നടക്കുമ്പോൾ തൊട്ടടുത്ത ചില്ലരമാലയിൽ അവൻ കൊടുത്ത അവളേറ്റവും ഇഷ്ടപ്പെട്ടിരുന്ന പാവ അവളെ പുച്ഛത്തോടെ നോക്കുന്നുണ്ടായിരുന്നു.\nഓർമവെച്ച നാള് തൊട്ടു നിരവധി പേരുകൾ എനിക്ക് കിട്ടിയിട്ടുണ്ട്. അച്ഛനും അമ്മയും സ്നേഹത്തോടെ വിളിക്കും. ചേട്ടൻ വാത്സല്യത്തോടെ വിളിക്കും.. കൂട്ടുകാർ കളിയാക്കി വിളിക്കും..\nആ കൂട്ടത്തിലേക് പുതിയൊരു പേര് കൂടി..\n“അതെ ഞാനിന്നൊരു തേപ്പുകാരിയാണ്. എന്നെ പ്രസവിച്ച എന്റെ അമ്മയുടെ, എന്നെ വളർത്തിയ എന്റെ അച്ഛന്റെ, എന്റെ കുടുംബത്തിന്റെ സന്തോഷങ്ങൾ ഇടിഞ്ഞു വീഴാതിരിക്കാൻ വേണ്ടി വൃത്തിയായി തേച്ച തേപ്പുകാരി..\nനൊന്തു പ്രസവിച്ചു, വളർത്തി വലുതാക്കിയ മാതാപിതാക്കളുടെ സന്തോഷത്തിനും കുടുംബത്തിന്റെ അന്തസ്സിനും അഭിമാനത്തിനും വേണ്ടി സ്വന്തം ഇഷ്ടങ്ങൾ കുഴിച്ചു മൂടി മറ്റൊരുവന് മുന്നിൽ തല കുനിക്കേണ്ടി വരുന്നവളെ ആണുങ്ങൾ വിളിക്കുന്ന പേരാണത്രെ അത്.


India | Global Indian News\nEditor Global Indian - July 23, 2021\nജമ്മുകശ്മീരിൽ അഞ്ചു കിലോ സ്ഫോടക വസ്തു വഹിച്ചിരുന്ന ഡ്രോൺ പോലീസ് വെടിവെച്ചിട്ടു\nമലയാളി ദമ്പതികൾ മുംബൈയിലെ ഫ്ലാറ്റിൽ തൂങ്ങി മരിച്ച നിലയിൽ\nമുംബൈ: മലയാളികളായ നവദമ്പതികളെ മുംബൈയിലെ ഫ്ലാറ്റിൽ തൂങ്ങി മരിച്ച നിലയിൽ കണ്ടെത്തി. തിരുവനന്തപുരം സ്വദേശികളായ അജയകുമാർ (34), സുജ (30) എന്നിവരാണ് മരിച്ചത്. അജയകുമാറിന് രണ്ട് തവണ കൊവിഡ് ബാധിച്ചിരുന്നു. രോഗബാധയെത്തുടർന്ന് കാഴ്ച ശക്തിയും...\nസ്ത്രീധനം നല്‍കിയില്ല; ഗര്‍ഭിണിയായ യുവതിയെ ഭര്‍ത്താവ് കഷണങ്ങളാക്കി കത്തിച്ചു\nസ്ത്രീധനത്തിന്റെ പേരില് ഗര്‍ഭിണിയായ യുവതിയെ കൊലപ്പടുത്തിയ ശേഷം കഷണങ്ങളാക്കി കത്തിച്ചു. ബീഹാറിലെ നളന്ദ ജില്ലയിലെ ഹില്‍സ പൊലീസ് സ്റ്റേഷന് പരിധിയിലാണ് കേസിനാസ്പദമായ സംഭവം. യുവതിയെ പെട്രോളൊഴിച്ച് കത്തിച്ചതിന്റെ ലക്ഷണങ്ങളും പൊലീസ് കണ്ടെത്തി. സ്ത്രീധനത്തെ...\nന്യൂഡൽഹി: പ്രതിരോധ വകുപ്പിൽ സിവില് ജീവനക്കാർ സമരം ചെയ്യുന്നത് തടയാനുള്ള നിയമം ലോക്സഭയിൽ അവതരിപ്പിച്ചു. പ്രതിപക്ഷത്തിെൻറ എതിർപ്പുകൾ തള്ളിക്കളഞ്ഞാണ് അവശ്യ പ്രതിരോധ സേവന ബിൽ (എസെന്‍ഷ്യല് ഡിഫന്‍സ് സര്‍വിസ് ബിൽ) ലോക്സഭയിൽ അവതരിപ്പിച്ചത്. പ്രതിരോധ...\nപെഗസസ് ഫോൺ ചോർത്തൽ: പട്ടികയിൽ അനിൽ അംബാനിയും\nപെഗഗസ് ഫോൺ ചോർത്തലുമായി ബന്ധപ്പെട്ട് പുതിയ പട്ടിക പുറത്ത്. റിലയൻസ് ഗ്രൂപ്പ് ചെയർമാൻ അനിൽ അംബാനിയുടെ പേരും പുതിയ പട്ടികയിൽ ഉൾപ്പെട്ടിട്ടുണ്ട്. റഫാൽ യുദ്ധവിമാന കരാറുമായി ബന്ധപ്പെട്ട് ഫ്രാൻസുമായി ചർച്ച നടത്തുകയും ഇന്ത്യയിലെ...\nശ്രീനഗർ: ജമ്മു കശ്മീരിൽ വീണ്ടും ഭീകരരുമായി ഏറ്റുമുട്ടൽ. സോപോരിലെ വാർപോരയിലാണ് ഏറ്റുമുട്ടൽ. രാത്രി എട്ട് മണിയോടെയാണ് ഏറ്റുമുട്ടൽ ആരംഭിച്ചത്. ആക്രമണം ലക്ഷ്യമിട്ട് ഭീകരർ മേഖലയിൽ തമ്പടിച്ചിരിക്കുന്നതായി വാർപോര പോലീസിന് രഹസ്യവിവരം ലഭിച്ചിരുന്നു. ഇതിന്റെ...\nഫോൺ ചോർത്തൽ അടിസ്ഥാനരഹിതം; രാജ്യത്തെ അപമാനിക്കാനുള്ള ശ്രമം; പെഗാസസ് വിഷയത്തിൽ പ്രതികരണവുമായി കേന്ദ്ര സർക്കാർ\nന്യൂഡൽഹി: പെഗാസസ് വിഷയത്തിൽ പ്രതിപക്ഷത്തിന്റെ ആരോപണങ്ങൾക്ക് ശക്തമായ മറുപടി നൽകി കേന്ദ്ര സർക്കാർ. പെഗാസസ് ഫോൺ ചോർത്തൽ പ്രചരിപ്പിക്കുന്നതിലൂടെ രാജ്യത്തെ അപകീർത്തിപ്പെടുത്താനുള്ള ശ്രമങ്ങളാണ് നടക്കുന്നത് എന്ന് കേന്ദ്ര ഐടി മന്ത്രി അശ്വിനി വൈഷ്ണവ്...\nവർഷകാല സമ്മേളനം കഴിയുംവരെ കർഷക സമരം ജന്തർമന്തിറില്; സുരക്ഷ ശക്തമാക്കി പോലീസ്\nന്യൂഡല്‍ഹി : കേന്ദ്രസർക്കാരിന്‍റെ കാർഷിക നിയമങ്ങൾക്കെതിരെ കര്‍ഷകര് വീണ്ടും സമരം തുടങ്ങി. ജന്തര്‍മന്തറില് ധര്‍ണ്ണ തുടങ്ങിയ കർഷകർ പാർലമെന്‍റിന്‍റെ വർഷകാല സമ്മേളനം കഴിയും വരെ ഇവിടെ പ്രതിഷേധവുമായി നിലയുറപ്പിക്കും. പൊലീസിന്‍റെ കർശനസുരക്ഷ വലയത്തില് രാവിലെ...\nവെള്ളപ്പൊക്കം: കൊങ്കൺ റയിൽവേ പാതയിൽ ഗതാഗതം നിലച്ചു\nമുംബൈ: തുടർച്ചയാ മഴയിൽ മഹാരാഷ്ട്രയിലെ കൊങ്കൺ മേഖലയിൽ പലയിടങ്ങളിലും വെള്ളപ്പൊക്കം. രത്നഗരി റായ്ഗഡ് ജില്ലകളിൽ പ്രധാന നദികളെല്ലാം കരകവിഞ്ഞു. വെള്ളപ്പൊക്കത്തെ തുടർന്ന് കൊങ്കൺ റെയിൽവേ പാതയിൽ ഗതാഗതം നിലച്ചു. നിരവധി ദീർഘദൂര ട്രെയിനുകളടക്കം...\n‘പെഗാസസ് സോഫ്റ്റ്‌വെയർ വാങ്ങാൻ മോദി സര്‍ക്കാര് ആയിരം കോടി രൂപ ചെലവഴിച്ചു’ ; കെ സുധാകരൻ\nതിരുവനന്തപുരം: ഇസ്രയേൽ ചാര സോഫ്റ്റ് വെയറായ പെഗാസസ് മോദി സര്‍ക്കാര് വാങ്ങിയത് ആയിരം കോടി രൂപ ചെലവഴിച്ചാണെന്ന് കെപിസിസി അധ്യക്ഷന് കെ സുധാകരന് എംപി അഭിപ്രായപ്പെട്ടു. കൊവിഡും സാമ്പത്തിക പ്രതിസന്ധിയുംമൂലം ജനങ്ങള് മുഴുപ്പട്ടിണിയിലും...\nപൗരത്വ ഭേദഗതി നിയമം; സുപ്രീം കോടതിയിൽ ഹർജി നൽകി കേരളം\nദില്ലി: പൗരത്വ ഭേദഗതി നിയമം റദ്ദാക്കണമെന്ന് ആവശ്യപ്പെട്ട് കേരള സര്‍ക്കാര് നൽകിയ സൂട്ട് ഹര്‍ജി സുപ്രീംകോടതി ഫയലിൽ സ്വീകരിച്ചു. ഹര്‍ജിയിൽ മറുപടി നൽകാൻ കേന്ദ്ര സര്‍ക്കാരിന് എട്ട് ആഴ്ചത്തെ സമയം സുപ്രീംകോടതി നൽകി....\nപത്തി വിടര്‍ത്തി മൂര്‍ഖന്, വിട്ടുകൊടുക്കാതെ പൂച്ച\nഭുവനേശ്വര്: യജമാന സ്‌നേഹത്തില് നായകളുടെ കഥ ഒരുപാട് കേട്ടതാണ്. ഇപ്പോഴിതാ ഒരു പൂച്ചയും. തന്റെ ജീവന് അപകടത്തിലാക്കി യജമാനനെയും കുടുംബത്തെയും രക്ഷിക്കാന് പത്തിവിടര്‍ത്തി നിന്ന മൂര്‍ഖനെ അരമണിക്കൂറോളം വിരട്ടി നിര്‍ത്തിയ പൂച്ചയാണ് ഇപ്പോഴത്തെ...\nബംഗളൂരു: കര്‍ണാടകയിലെ നേതൃമാറ്റത്തിന് തടയിടാന് മുഖ്യമന്ത്രി യെദിയൂരപ്പയ്ക്ക് പിന്തുണയുമായി കൂടുതല് നേതാക്കള് രംഗത്ത്. കര്‍ണാടകത്തിലെ വിവിധ മഠാധിപതിമാര് യെദിയൂരപ്പയെ വസതിയിലെത്തി കണ്ട് പിന്തുണയറിയിച്ചു. കര്‍ണാടകത്തില് ബിജെപിയുടെ ഭാവിയെക്കുറിച്ച് നേതൃത്വം ചിന്തിക്കണമെന്നും പ്രതിഷേധ പരിപാടികളിലേക്ക്...